Mestské zastupiteľstvo v Košiciach

Z á p i s n i c a 
z II. rokovania Mestského zastupiteľstva v Košiciach, zo dňa 22.2.2007

Prítomní: podľa prezenčných listín

	Rokovanie mestského zastupiteľstva otvoril a viedol Ing. František Knapík, 
primátor mesta Košice. Privítal prítomných poslancov a hostí. V úvode rokovania bolo v rokovacej sále prítomných 37 poslancov, čo je nadpolovičná väčšina a mestské zastupiteľstvo bolo uznášania schopné.

K programu rokovania

p. Boritáš - Navrhol, aby body 11 a 12 boli zaradené za bod 4. Ide o prezentácie, ku 
	ktorým sú prizvaní hostia, 
Ako nový bod navrhol zaradiť bod 56/a - personálne otázky, kde bude možnosť dopĺňať rady škôl a komisie mestského zastupiteľstva.

p. Melichárek -  Navrhol doplniť bod 21/1 - Informácia o činnosti komisie mestského 
zastupiteľstva na ochranu verejného záujmu pri výkone funkcií verejných funkcionárov.

p. Mutafov - Spýtal sa, či  materiál týkajúci sa odkúpenia pozemkov v asanačnom pásme 
je pripravený na rokovanie mestského zastupiteľstva. Ak áno, tak ho navrhol zaradiť na rokovanie mestského zastupiteľstva.

p. Knapík - Požiadavky na odkúpenie prišla, mesto bude odpovedať na túto ponuku. 
Vzhľadom na to, že o území ešte treba rozhodnúť a s definitívnou platnosťou si vyjasniť aj platné regulatívy, prípadne zmenu platných regulatívov v súlade so zámermi. Ak bude toto všetko uzavreté, potom sa rozhodne, ako sa bude postupovať s asanačným pásmom Buď sa rozbehne verejno-obchodná súťaž podľa uznesenia, ktoré bolo prijaté ešte v roku 2005, alebo sa zmenia podmienky v súlade so zmenami vyplývajúcimi s urbanistickej štúdie. Materiál nie je pripravený na toto rokovanie mestského zastupiteľstva.

p. Čečko - Navrhol doplniť bod 12/1 Informatívnu správu o príprave projektu kandidatúry 
mesta Košice na európske hlavné mesto kultúry.

p. Filipko - Navrhol zaradiť do programu pod číslom 8/1 návrh na realizáciu opráv 
miestnych komunikácií formou PPP projektov na rok 2007
p. Knapík - Uzavrel možnosť dopĺňať program a dal hlasovať o jednotlivých návrhoch.
	Upresnil, že bod 12/1 by mal byť zaradený hneď po predradenom bode 12, lebo aj
	k bodu 12/1 bude prezentácia.

Hlasovanie č. 1 o zaradení bodov 11 a 12 za bod č. 4:
za 49, proti -, zdržal sa -.

Hlasovanie č. 2 o zaradení bodu 56/a:
za 48, proti -, zdržal sa -.

Hlasovanie č. 3 o zaradení bodu 21/1:
za 48, proti -, zdržal sa -.

Hlasovanie č. 4 o zaradení bodu 12/1:
za 48, proti -, zdržal sa -.

Hlasovanie č. 5 o zaradení bodu 8/1:
za 49, proti -, zdržal sa -.

Hlasovanie č. 6 o celkovom programe:
za 49, proti -, zdržal sa -.

p. Betuš - Predniesol procedurálny návrh, na určenie rečníckeho času 3 minúty pre toto
	mestské zastupiteľstvo. 

p. Knapík - Dal hlasovať  o procedurálnom návrhu p. Betuša, aby dĺžka rečníckeho času
	pre diskusné príspevky k jednotlivým prerokovaným bodom trvali 3 minúty.

Hlasovanie č. 7: za 45, proti 2, zdržal sa 1.

p. Knapík - Oznámil, že poslancom boli rozdané materiály, ktoré súvisia s bodom 20.
Je to návrh na udelenie Ceny mesta Košice pre rok 2007 pre jednotlivcov a kolektívy, ako to komisia z radov poslancov navrhla.
Ďalej  je to materiál k rozpočtu mesta Košice  a to stanovisko hlavného kontrolóra mesta k rozpočtu na rok 2007. 
Budú tiež doplnené materiály, ktoré boli schválené pri hlasovaní o programe.

-----     -----     -----

Overovatelia zápisnice:
Ing. Peter Bajus
Mgr. Art. Ľubica Blaškovičová
Návrhová komisia:
	SDKÚ, DS, SMK,			p. Štefan Derján
		SMER SD, ĽS HZDS		Ing. Jozef Drábik
		NEKA						-
		KDH					p. Daniel Rusnák

Hlasovanie č. 8: za 45, proti -, zdržali sa 2.

-----     -----     -----

1. Informácia o plnení uznesení MZ

p. Knapík - Je predložená informácia o plnení uznesení z predchádzajúceho volebného 
obdobia a uznesení, ktoré boli prijaté na ustanovujúcom rokovaní mestského zastupiteľstva 15.12.2006. mestská rada materiál prerokovala bez pripomienok.

p. Jutka - K materiálu nemal zásadne pripomienky, predložil však protinávrh uznesenia.
V materiáli sa hodnotí plnenie uznesení za predchádzajúce volebné obdobie a v predloženom návrhu na uznesenie je návrh na vypustenie niektorých uznesení. Skôr než by sa rozhodlo o ich vypustení, mal by sa urobiť audit plnenia uznesení. 
Znenie: Mestské zastupiteľstvo v Košiciach podľa § 56 ods. 2 Rokovacieho poriadku MZ berie na vedomie informáciu o plnení uznesení z predchádzajúceho volebného obdobia a ustanovujúceho rokovania Mestského zastupiteľstva v Košiciach zo dňa 15.12.2006. Ukladá riaditeľovi magistrátu vykonať kompletný audit zmlúv plnenia uznesení v členení na ich aktuálnosť plnenia, splnené, nesplnené a v štádiu riešenia. Termín: najbližšie rokovanie MZ.

p. Knapík - Nakoľko sa nikto do rozpravy neprihlásil, dal slovo návrhovej komisii.

p. Rusnák - Prečítal pozmeňujúci návrh na uznesenie od p. Jutku.
Mestské zastupiteľstvo v Košiciach podľa § 56 ods. 2 Rokovacieho poriadku MZ berie na vedomie informáciu o plnení uznesení z predchádzajúceho volebného obdobia a ustanovujúceho rokovania Mestského zastupiteľstva v Košiciach zo dňa 15.12.2006. Ukladá riaditeľovi magistrátu vykonať kompletný audit zmlúv plnenia uznesení v členení na ich aktuálnosť plnenia, splnené, nesplnené a v štádiu riešenia. Termín: najbližšie rokovanie MZ.

Hlasovanie č. 9: za 40, proti -, zdržali sa 7.

p. Knapík - Konštatoval, že pôvodné uznesenie je neaktuálne.

-----     -----     -----
2. Správa o činnosti primátora

p. Knapík - Po voľbách a potvrdení výsledku volieb  dňa 15.12.2006 na ustanovujúcom
rokovaní mestského zastupiteľstva pokračoval v práci na rozbehnutých úlohách a kontinuálne v zabezpečovaní činností, ktoré z funkciou primátora súvisia.
V závere decembra spolu so zástupcami oddelenia sociálnych vecí prevzali za mesto cenu od ministerky práce, rodiny a sociálnych vecí za sociálny čin roka. Súviselo to so starostlivosťou a systémom práce, ktorý sa rozbehol hlavne pre kategóriu starostlivosti o sociálne najslabšiu skupinu ľudí - bezdomovcov.. V závere decembra ukončil svoju kontrolnú činnosť aj Národný kontrolný úrad - pracovná skupina, ktorá bola určená na vykonanie kontroly v meste. Záver z kontroly a vytknuté chyby sú predmetom materiálu, o ktorom sa bude rokovať.
Poslednú noc roka absolvoval spolu s námestníkmi primátora a riaditeľom Magistrátu mesta na Hlavnej ulici, kde bolo veselé silvestrovské stretnutie s obyvateľmi a návštevníkmi mesta. 1. januára privítal prvorodenú košičanku Tamarku Maximovú a mamičke odovzdal finančný dar. 
V tomto období sa stretol aj so zástupcami médií, ktoré pôsobia hlavne v Košiciach. Stručne zhodnotili rok 2006. Požiadal tiež o dobrú spoluprácu aj pre budúce obdobie. Zaujímavé stretnutie bolo aj so starostami mestských častí a plánovanie spoločných aktivít, ako je príprava nového Štatútu mesta, prerozdeľovanie úloh a istá forma decentralizácie v záujme efektívnosti a šetrenia verejných prostriedkov.
V prvých dňoch roka absolvoval stretnutie so starostami okolitých obcí, kde hovorili aj o spolupráci za uplynuté obdobie a o možnostiach participácie na spoločných projektoch a rozvíjaní bližších vzťahov s okolím. Bude sa hľadať model, ako vzájomné väzby posilňovať, aby to bolo výhodné pre mesto, ale aj pre obce, ktoré sú v okolí Košíc a chcú s mestom spolupracovať.
Obohacujúcim momentom bolo pre neho stretnutie s bývalými primátormi mesta Košice, ktorí sú už väčšinou páni na dôchodku, ale čula sa zaujímajú o mesto a jeho dianie. Odznelo niekoľko zaujímavých návrhov, o ktorých bude rozmýšľať a predloží ich na realizáciu.
Hodnotné bolo stretnutie aj s prezidentom SR, ktorý zorganizoval stretnutie aj s predstaviteľmi samosprávy, so stavovskými združeniami.
Z pracovných rokovaní spomenul zasadnutia správnych rád a predstavenstiev, v ktorých má mesto účasť. Prebehli viaceré rokovania so spoločnosťami, ktoré sa chcú stať súčasťou priemyselného parku Pereš. Tento zámer sa veľmi sľubne rozbieha. Stretol sa s viacerými zástupcami firiem, ktoré sa zaujímajú o rozvojové lokality v Košiciach. Ide o územie kasární, Námestia osloboditeľov, asanačného pásma, VŠA. Viac vecí je rozrokovaných a postupne sa budú dostávať do programu mestského zastupiteľstva. Stretol sa s viacerými spoločnosťami, ktoré majú záujem o spoluprácu pri získavaní finančných prostriedkov z štrukturálnych fondov európskej únie pre roky 2007 až 3013. Hľadá sa model, ktorý by bol pre mesto optimálny a efektívny. Za veľmi dôležité považujem rozbehnutie práce skupiny, ktorá pripravuje projekt Európske hlavné mesto kultúry. Táto pracovná skupina v širšom zložení sa 2.2.2007 zúčastnila pracovného dňa na ministerstve kultúry. Podrobnejšia informácia bude v osobitnom bode.
Zúčastnil sa tlačovej konferencie reciklačného fondu, ktorý sa uskutočnil v Košiciach. Išlo o prezentáciu výsledkov spoločnosti Kosit, ktorá dosahuje pomerne dobré výsledky v separovanom zbere. Mal aj samostatné stretnutie s predstaviteľmi Kositu, kde prehodnocovali spoluprácu a následne pôsobenie mesta v tejto spoločnosti.
Stretol sa s viacerými veľvyslancami, kto sa hovorilo o kontaktoch, možnostiach a formách spolupráce  mesta s inými mestami v týchto krajinách, prípadne o využití kontaktov a vzťahov na prezentáciu mesta v zahraničí.
Stretol sa s predstaviteľmi ekumeny. Tieto novoročné stretnutia sú vždy prvkom na prehĺbenie ducha ekumeny a vzťahu medzi jednotlivými cirkvami, ktoré v Košiciach pôsobia.
Aktivity mesta v Mestskom futbalovom klube ho viazali k tomu, že častejšie sa stretával s jeho predstaviteľmi. Diskutovali aj o podpore mesta pri realizácií zámerov v tomto športovom klube.
Venoval sa aj personálnej agende na Magistráte mesta. Je to dlhodobý proces, no bolo treba vyriešiť niektoré aktuálne zmeny. 
V Domove dôchodcov v závere januára sa odovzdávala zrekonštruovaná kuchyňa. Zúčastnili sa toho aj niektorí poslanci mestského zastupiteľstva. Realizácia tohto projektu zlepší podmienky a stravovanie dôchodcov, ktorí sú umiestnení v tomto objekte. Z dlhodobého hľadiska sa predpokladá, že kuchyňa by mala slúžiť aj na poskytovanie stravy pre dôchodcov, ktorí nie sú umiestení v domove, ale  žijú v blízkom okolí a majú záujem o stravovanie.
Zaujímavé stretnutie sa uskutočnilo koncom januára s predstaviteľmi kultúrnej verejnosti mesta Košice v priestoroch pamätnej izby Šándora Máraya. Diskutovali o väzbách tejto osobnosti k mestu, čo sa týka jeho umeleckej tvorby, jeho odkazu pre Košice. Máray je naozaj jedna z osobností, ktorá je známa aj širšie vo svete.
Za dôležité považuje aj prvé stretnutie s primátorom mesta Prešov, na ktorom diskutovali o možnej spolupráci a bližších väzbách medzi mestami na základe partnerstva a spolupráce.
V najbližších dňoch sa uskutočnia oslavy 350. výročia založenia I. univerzity vysokého školstva v Košiciach za spolupráce všetkých univerzít. Vyvrcholenie je 26.2.2007, na kedy je pripravených viacero podujatí. Mesto pre vysokoškolákov v marci pripravuje hudobné podujatie.
V polovici februára absolvoval pracovnú cestu do maďarského mesta Eger, kde spolu s primátorom hľadali možnosti spolupráce, využitie skúsenosti pri projekte Európske hlavné mesto kultúry, keďže Eger prešiel touto prípravnou fázou a spolupráca mala smerovať k tomu, aby sa na konkrétnych podobách hľadali formy a možnosti ako košickému projektu dať širší, regionálny rámec, aby sa využila aj spoločná história a turistický potenciál, ktorý obidve mestá majú. Rysuje sa istá historická vinná cesta, ktorá smerovala z Egeru cez Košice až do Poľska, hlavne do Krakova.
Vo svojej informácii sa sústredil iba na najvýznamnejšie prvky, ktoré sú pre informovanosť poslancov dôležité a súvisia s reprezentáciou a úlohami v meste.

p. Halenár - Upozornil primátora, že hovoril 18 minút, nikto ho neprerušoval a neupiera 
mu práva hovoriť slobodne a tak dlho ako chce. Musel žiaľ konštatovať, že za 18 minút sa nedozvedel nič konkrétne. Vyzval primátora, aby pomenoval jednu vec, ktorú v priebehu dvoch mesiacov považoval za najdôležitejšiu, čo sa týka plnenia jeho volebného programu Via cassovia. Požiadal ho, aby do ďalšej prezentácie zahrnul nejaké konkrétne výsledky stretnutí. To by skutočne veľmi privítal. Keď sa dozvie, že primátor bol v Egri dohodnúť formy a podoby, jenu to nič nehovorí.

p. Knapík - Oznámil p. Halenárovi, že odpoveď dostane písomne.

p. Halenár - Je neobyčajne prekvapený, že primátor nedokáže on line, teraz hneď povedať 
jednu najdôležitejšiu vec, na ktorú počas svojho 2-mesačného pôsobenia v úrade v súlade s volebným programom Via cassovia sústredil.

p. Knapík - Tých vecí je niekoľko. To čo je najdôležitejšie, nechce spoza stola 
komentovať, lebo na takú otázku nebol pripravený a všetky činnosti, ktoré v priebehu tohto obdobia absolvoval sú rovnako významné. Teraz to položiť na misku váh nie je také jednoduché.
	Dal slovo návrhovej komisii. 

p. Drábik - Mestské zastupiteľstvo v Košiciach v zmysle príslušných ustanovení Štatútu 
mesta Košice berie na vedomie informáciu mesta o svojej činnosti od ustanovujúceho rokovania mestského zastupiteľstva.

Hlasovanie č. 10: za 46, proti 1, zdržal sa -.

-----     -----     -----

3. Správa hlavného kontrolóra mesta o činnosti 

p. Hojer - Predložil dve správy o činnosti. Jedna je od XXV. rokovania mestského 
zastupiteľstva v predchádzajúcom volebnom období a správu za rok 2006. Ďalej sú predložené tri správy o výsledku kontrol. Dodatočne je vložená správa z kontroly prípravy a priebehu verejnej súťaže na obstaranie autobusu v Dopravnom podniku mesta Košice, a.s., o ktorej už nestihol informovať predchádzajúce mestské zastupiteľstvo.  Posledným materiálom je plán kontrolnej činnosti na I. polrok 2007. Prvé tri kontroly už prebiehajú.

V rozprave k tomuto bodu vystúpili:

p. Matoušek - Pri kontrolách boli zistené aj nedostatky. Sú síce prijaté opatrenia, no už 
ďalej sa poslanci nedozvedia, či tieto opatrenia sa aj realizovali. Niektoré sú dlhodobejšie, prelínajú sa do ďalších období a mnohé z ich ostávajú visieť. Požiadal pána kontrolóra, aby sa sporadicky vracal aj k tomu, či tieto opatrenia boli  účinné a efektívne a čo sa deje s kontrolovanými subjektami ďalej. Od budúcich správ očakáva aj takúto informáciu. Malo by to byť podobne ako sa to vyhodnocuje v bode 1 pri kontrole plnenia prijatých uznesení..

p. Mutafov - Pán kontrolór písal o zisteniach, nedostatkoch, ktoré v Dopravnom podniku 
mesta Košice našiel. Zaujíma ho, čo ďalej s Dopravným podnikom. Myslí si, že právomoci by mali byť vrátené do rúk primátora mesta. Primátor zastupuje obec navonok, preto by bol zato, aby sa pomery a právomoci vrátili opäť primátorovi, tak ako to bolo pred dvomi rokmi. Rád by bol, keby práca v Dopravnom podniku bola viac efektívnejšia. Je na zváženie, či by sa tento problém nemal v apríli definitívne vyriešiť aj s personálnym obsadením. 

p. Ivanko - Ku kontrole v Psychosociálnom centre. Zistilo sa tam dosť nedostatkov, no 
právna zodpovednosť nebola vyvodená z dôvodu, že  zodpovedná pracovníčka tam už nepracuje. Zarazilo ho, že tam došlo aj k prekročeniu pokladničného limitu o dosť značnú sumu, pričom takúto kontrolu by mali robiť riadiaci pracovníci. Pri opatreniach na nápravu mu chýbajú termíny, ale hlavne zodpovednosť. 

p. Hulmečíková -  podľa ustanovení § 18 písm. d/ zákona o obecnom zriadení rozsah 
kontrolnej činnosti zahŕňa aj kontrolu zákonnosti, hospodárnosti a efektívnosti pri hospodárení s majetkom a majetkovými právami obce, kontrola príjmov, výdavkov a finančných operácií obce. Spadá do toho aj kontrola plnenia uznesení mestského zastupiteľstva. Vzhľadom na to, že  hlavný kontrolór predložil plán práce na I. polrok 2007 a kontrolu plnenia uznesení mestského zastupiteľstva doposiaľ vykonával riaditeľ Magistrátu mesta, navrhla doplniť kontrolnú činnosť hlavného kontrolóra o 2 body a to je kontrola príjmov, výdavkov a finančných operácií mesta Košice za rok 2007 a kontrolu plnenia uznesení Mestského zastupiteľstva mesta Košice.

p. Halenár - Ku kontrole v DPMK. V materiáli nenašiel sumu, ktorá bola predmetom 
vypracovaných technických podmienok. Predpokladá, že sa jedná o značnú sumu vzhľadom na ceny autobusov. Vyzval primátora mesta ako jeho štatutára a ako 100 %-tného akcionára, aby v prípade, ak čítal správu z kontroly v DPMK, aby sa hneď tu a verejne vyjadril k zisteniam. Podľa tejto správy to vyzerá, že mimoriadne viazne komunikácia a zrejme aj spolupráca medzi predstavenstvom a vedením podniku. Sú tam konkrétne sankcie pre generálneho riaditeľa DPMK. Zo správy sú zrejme aj konkrétne úmysly zúžiť počet možných záujemcov - dodávateľov na dodávku autobusov. Vzhľadom na to, že ďalším bodom rokovania bude rozpočet a DPMK dostáva od mesta značnú čiastku peňazí, predpokladá, že by všetkých malo maximálne zaujímať, či dodávatelia sa môžu skutočne slobodne zúčastňovať súťaže, resp. či výber dodávateľa na autobusy prebieha podľa pravidiel verejného obstarávania. Z tejto správy cíti maximálne podozrenie, že tam to nefunguje. Vyzval primátora mesta, aby verejne zaujal stanovisko.

p. Kočiš - Zaujalo ho stanovisko predstavenstva DPMK k zisteným nedostatkom, ktoré 
sú uvedené v správe o výsledku kontroly, kde mu chýba priznanie si osobnej zodpovednosti predstavenstva k vzniknutým veciam. Všetko je to hodené na generálneho riaditeľa, ako na fackovacieho panáka. 
V správe hlavného kontrolóra sa uvádzajú aj iné aktivity, ktorých sa ako zástupca mesta zúčastnil. Je to príprava na oslavy storočnice znovupochovania ostatkov Františka II. Rákocziho Spýtal sa, akú úlohu tam zohrával.

p. Hojer - K otázke p Matoušeka - Kontrola opatrení sa robí polročne za Útvare hlavného 
kontrolóra. Bude predkladať aj informáciu o plnení opatrení.
Na otázku p. Halenára - Suma verejného obstarávania bola 120 mil. Sk.
K otázke p. Kočiša - Pri oslavách znovupochovania ostatkov Františka II. Rákocziho mal takú istú úlohu, ako ostatní pracovníci magistrátu, koordinovať určitú etapu týchto osláv.

p. Knapík - V krátkej dobe by sa mali vyriešiť zásadné otázky týkajúce sa DPMK, ktoré 
sa týkajú stanov, personálneho obsadenia, predstavenstva i dozornej rady. V zmysle platných stanov rokovať o tom bude mestské zastupiteľstvo Bude zvolané valné zhromaždenie a pripravený návrh. Verí, že po jeho prerokovaní zastupiteľstvo príjme závery.
K otázke p. Halenára - V médiách sa niekoľkokrát vyjadril aj k tejto téme. Nie je spokojný so stavom a s riešením problematiky, ktorá je aj predmetom správy hlavného kontrolóra. Bude sa spolupodieľať na tom, aby  možnosti koordinovať     a vstupovať do správy DPMK boli iné ako v súčasnosti. V takom duchu sa pripravia aj stanovy a personálne obsadenie.

p. Cengel - Zareagoval na príspevok p. Halenára. Táto súťaž nebola realizované, takže 
uvažované finančné prostriedky na nákup autobusov neboli použité. Malo to ísť formou úveru, ale pre problémy, ktoré vznikli, táto súťaž nebola realizovaná.

p. Halenár - Predniesol návrh na doplnenie plánu práce hlavného kontrolóra.
Bod 6 - Kontrola stavu a súhrn faktov v prípade podozrení z nehospodárneho nakladania s obecnými bytmi za roky 1998 až 2006.

p. Hojer - Problematika prideľovania bytov a hospodárenia s bytmi je zahrnutá v bode 2
	návrhu plánu a táto kontrola už prebieha.

p. Halenár - Ide mu hlavne o obdobie keď v roku 1998 bol námestníkom p. Filas. 
V médiách vtedy prebehli informácie o tom, že jeho počínanie bolo predmetom skúmania prokuratúry.

p. Drábik - Návrhová komisia dostala dva pozmeňujúce návrhy. Návrh p. Hulmečíkovej.
Doplniť plán kontrolnej činnosti Útvaru hlavného kontrolóra mesta Košice na I. polrok 2007 doplniť o body:
6. Kontrola príjmov, výdavkov a finančných operácií mesta Košice za rok 2006.
7. Kontrola plnenia uznesení Mestského zastupiteľstva mesta Košice.

Hlasovanie č. 11: za 40, proti -, zdržali sa 7.

p. Drábik -  Návrh p. Halenára: Doplniť ďalší bod do plánu kontrolnej činnosti:
Kontrola stavu a súhrn faktov v prípade podozrenia s nehospodárnym nakladaním s obecnými bytmi za roky 1998 až 2006. Termín február 2007, zodpovedný: hlavný kontrolór. Podľa neho termín február nebude reálny.

p. Halenár - On neuvádzal termín a zodpovednosť, ale dátum predloženia a predkladateľa.
	Predpokladal, že jeho návrh bude zahrnutý do uznesenie, ktoré je predložené.

Hlasovanie č. 12: za 21, proti -, zdržali sa 25.

p. Hojer - Faktická poznámka. Návrh plánu práce bol postavený na určitú kapacitu 
útvaru. Nakoľko boli schválené ďalšie dve akcie, navrhol akcie pod bodom 4 a 5 presunúť na II. polrok 2007. Má iba 5 pracovníkov a nie je možné všetko stihnúť.

p. Boritáš - Keď už bolo schválené takéto uznesenie, navrhol to ponechať tak a pripraviť
	na najbližšie MZ nový návrh, ktorí túto skutočnosť zohľadní.

p. Dittrich - Mala by sa akceptovať pripomienka hlavného kontrolóra. Vzhľadom na počet 
pracovníkov  nemá zmysel tlačiť na nich ďalšie práce.. Osvojil si tento návrh a predložil návrh na uznesenie, ktorým sa z predloženého plánu kontrolnej činnosti vypúšťajú body 4 a 5 s tým, že sa doplnia už schválené body.
	
p. Matoušek -  Treba si pozrieť aj rokovací poriadok. Už sa čítajú návrhy na uznesenie 
a do toho sa vnášajú faktické poznámky. Z týchto faktických poznámok nie je možné  prijať ďalšie návrhy na uznesenie.

p. Takácsová - V rámci faktickej poznámky by nemal vzniknúť návrh na uznesenie.

p. Bereš - V zmysle platného rokovacieho poriadku § 50 uvádza, že opakovane rokovať
o veci, ktorá bola schválená uznesením mestského zastupiteľstva možno rokovať na najbližšom rokovaní mestského zastupiteľstva, alebo po 3/5 schválení aj na tomto rokovaní.

p. Knapík - V poriadku, no vznikla otázka, či v čase, keď je už diskusia ukončená, možno 
akceptovať návrhy na uznesenie. Toto možné nie je. Je možné sa k tomu vrátiť  na budúcom zastupiteľstve, alebo možno znovu otvoriť túto tému 3/5 súhlasným hlasovaním.

p. Hojer - Pripomenul, že pôvodne navrhnuté uznesenie ešte schválené nebolo.

p. Knapík - To je v poriadku, no už bola uzavretá možnosť podávať pozmeňujúce návrhy.

p. Takácsová -  Podľa § 50 ods. 5 uznášať sa na oprave uznesenia, ktoré má právne alebo 
iné závažné nedostatky možno kedykoľvek.

p. Rusnák - Za návrhovú komisiu konštatoval, že tu prebieha debata o niečom zbytočnom.
Zatiaľ predsa žiadne uznesenie nebolo schválené. Bol schválený doplnok p. Hulmečíkovej k plánu kontrolnej činnosti. Nerozumie zmyslu debaty.

p. Knapík- Treba vziať do úvahy pripomienku hlavného kontrolóra, že ak sa neupraví
	plán práce, môže nastať kapacitný problém.

p. Jutka -  Podľa platného rokovacieho poriadku bola ukončená rozprava. Návrhová 
komisia má návrhy na uznesenie, má ich čítať v poradí ako prišli a následne sa má o nich hlasovať. Pán Boritáš má pravdu, že uznesenie sa buď schváli, alebo neschváli. Ak sú nejaké výhrady, na najbližšom rokovaní sa opätovne predloží návrh na úpravu plánu kontrolnej činnosti na I. polrok s uvedením dôvodov. Je bezpredmetné vnášať chaos faktickými pripomienkami.

p. Gamcová - Pripomienka k faktickej poznámke pána kontrolóra. Body, ktoré navrhla 
pani Hulmečíkova vyplývajú hlavnému kontrolórovi zo zákona o obecnom zriadení § 18 d/. Je to jeho náplň práce, ktorú má vykonávať mesačne. a výsledky predkladať mestskému zastupiteľstvu bez toho, žeby to mal v pláne kontroly.

p. Drábik - Za návrhovú komisiu. Nemusí sa o tom viesť siahodlhá diskusia. Veď zatiaľ je 
schválený iba doplňujúci návrh poslankyne Hulmečíkovej. Plán kontrlnej činnosti ešte schválený nebol. On ako predkladateľ navrhol stiahnuť bod 4 a 5. Toto sa môže prijať a schváliť plán bez týchto bodov.

p. Jenčová - Navrhla riešenie. Treba schváliť plán kontrolnej činnosti tak, ako je 
navrhnutý aj s pozmeňujúcim návrhom a na najbližšom rokovaní hlavný kontrolór predloží uznesenie, aby tieto body boli preložené na II. polrok 2997. Už to treba uzavrieť. 

p. Halenár - Požiadal primátora mesta, aby si skutočne  dobre pozrel rokovací poriadok.
Dnes je časovo veľmi náročné rokovanie. Primátor mesta porušil rokovací poriadok už tým, že začal rokovanie zastupiteľstva 25 minút neskôr. V tomto bode sa prihlásil úradník mesta, ktorému sa nepáčilo, čo schválili poslanci. Len vzhľadom na tu jeho jedinú vetu sa už 10 minút debatuje. Ak je ukončená diskusia a sú odovzdané návrhy návrhovej komisii, treba si v rokovacom poriadku zistiť, čo sa dá v tejto fáze rokovania robiť. Ak to bude predsedajúce vedieť, mestské zastupiteľstvo môže rýchlo a efektívne napredovať vo svojom rokovaní.

p. Knapík - Uzavrel faktické poznámky a dal slovo návrhovej komisii.

p. Drábik - Prečítal pôvodný návrh. 
Mestské zastupiteľstvo v Košiciach podľa § 6 ods. 2 písm. a/ Štatútu mesta Košice berie na vedomie
	1. Správu o činnosti hlavného kontrolóra mesta Košice od XXV. rokovania
	    mestského zastupiteľstva.
	2. správu o činnosti hlavného kontrolóra mesta Košice za rok 2006.
	3. Správu o výsledku kontroly hospodárenia, nakladania s majetkom a vybraných
	    položiek nákladov a výnosov za obdobie roka 2005 a 1. - 9. 2006 v Knižnici
	    pre mládež mesta Košice.
	4. Správu o výsledku kontroly hospodárenia, nakladania s majetkom a vybraných
      	    položiek nákladov a výnosov za obdobie roka 2005 a mesiacov 1. - 10. 2006 
    v Psychosociálnom centre mesta Košice.
	Schvaľuje  plán kontrolnej činnosti Útvaru halaného kontrolóra mesta Košice na
	I. polrok 2007.

Hlasovanie č. 13: za 47, proti -, zdržal sa -.

p. Drábik - Mestské zastupiteľstvo v Košiciach podľa § 6 ods. 2 písm. aa/ Štatútu mesta 
Košice berie na vedomie správu o výsledku kontroly, prípravy a priebehu verejnej súťaže na nákup autobusov kategórie M 3 pre verejnú hromadnú dopravu v prevedení LAV M 3 v DPMK, a.s.

Hlasovanie č. 14: za 46, proti -, zdržal sa -.

-----     -----     -----

4. Správa náčelníka mestskej polície o činnosti

p. Dvorožňák - Predložená správa je podrobnejšia a rozsiahlejšia než bolo zvykom. Je to
však prvá správa v tomto  volebnom období, preto chcel, aby sa aj novozvolení poslanci oboznámili s výsledkami práce a štruktúrou mestskej polície.

V rozprave vystúpili:

p. Matoušek - Navrhol, aby sa tieto správy predkladali raz za polrok s tým, aby sa to 
zohľadnilo v Štatúte mesta, resp. aby sa na budúce rokovanie mestského zastupiteľstva pripravilo uznesenie.

p. Bereš - Mal pripravený podobný návrh, preto podporil p. Matouška. Zdôvodnil to tým, 
že v správach sa aktualizuje iba tabuľková časť a aktuálne problémy sa môžu riešiť na každom rokovaní zastupiteľstva, lebo náčelník mestskej polície sa ich zúčastňuje. Je možné ho interpelovať. V Štatúte mesta by malo byť uvedené, že správa sa bude predkladať minimálne raz za polrok, aby pri výnimočných veciach bola možnosť zaradiť správu aj častejšie. Komisia na ochranu verejného poriadku sa môže na svojich rokovaniach zaoberať aktuálnymi problémami.

p. Drábik - Pochválil pána náčelníka za precízne spracovanú správu. Sedem hlavných 
úsekov činnosti je veľmi podrobne rozobraných, navrhol preto, aby komisia životného prostredia, verejného poriadku a ochrany zdravia prerokovala túto správu podrobnejšie a na svojich jednotlivých sedeniach rozobrala každý úsek samostatne  s prijatím záverov a opatrení na celé obdobie.

p. Gamcová - Ešte na poslednom zastupiteľstve v minulom volebnom období predložila
	niekoľko otázok v rámci interpelácií, na ktoré do dnešného dňa nedostala odpoveď.
Tiež by chcela vedieť, keď sa rieši porušenie VZN, či sa to robí dohovorom, či oznámením o priestupku blokovou pokutou, či ináč? Mala by byť na to interná smernica, lebo sa jej zdá, že hodnotenie nie je celkom objektívne. Má niekoľko indícii, že sa tak stalo neoprávnene a myslí si, že pán náčelník by k tomu mohol zaujať stanovisko. Malo by sa to internetovým spôsobom evidovať, kto mal dohovor raz, kto viackrát a u koho bol uplatnený prísnejší postup. 
Ďalej ju zaujíma odťahovanie vrakov. Ešte v januári oznámila mestskej polícii, že na parkovisku rezervovanom pre organizáciu stojí vrak. Do dnešného dňa nedostali žiadnu odpoveď a nič sa v tejto veci nekonalo. V interpeláciách sa pýtala aj na kamerový systém. Dozvedela sa, že z dôvodu nefunkčnosti sa urobili isté organizačné zmeny. V tejto správe sa píše, že je znovu funkčný, hoci kamera on line, ktorá je na webovskej stránke mesta Košice  nefunguje. Zaujíma ju, či pracovníci, ktorí dlhé roky pracovali na tomto oddelení, či sa vrátia späť, alebo akým spôsobom sa tieto personálne zmeny uskutočnia.
Mala zásadnú otázku k rôznym preventívnym školeniam, ktoré sa udiali na mestskej polícii. Osobne zastáva názor, že mestský policajt by mal absolvovať aj psychologické testy a má indície, že v mestskej polícii pracujú pracovníci, ktorí sa pokúsili o samovraždu. Podľa nej je nenormálne, aby takýto človek vlastnil zbraň a chodil s ňou po meste.

p. Halenár - Cieľom jeho vystúpenia je predniesť pozmeňujúci návrh a niekoľkými 
poznámkami reagovať na správu náčelníka mestskej polície. Jedna sa mu najmä o riešenie dopravných situácií a to nie statických, lebo v tejto správe je opísané, akým spôsobom reagovala mestská polícia na statickú dopravu. Vie o konkrétnom prípade, kedy mestská polícia vyslovene číhala na dopravný priestupok košičana a vyrubila pokutu, pričom náčelník mestskej polície na komisii verejného poriadku životného prostredia a ochrany zdravia povedal, že mestskí policajti nie sú oprávnení takéto pokuty vymáhať. Myslí, že je tu niekoľko signálov, aj to, čo spomenula pred ním poslankyňa Gamcová, že v tíme, ktorý tvorí mestskú políciu nie je všetko v poriadku. Nejde len o fyzické testy. Bol by rád, keby sa vyšší počet testovaných mestských policajtov umiestnil v kategórii s vynikajúcim výsledkom.
Je proti tomu, aby sa správa predkladala raz polročne. Myslí, že počet VZN, ktoré toto mesto má a počet problémov, ktoré by VZN mali riešiť a dodnes neriešia, dáva dostatočný dôvod k tomu, aby náčelník mestskej polície sa raz za dva mesiace venoval špeciálne nejakej téme a predniesol ju poslancom Osobne ho zaujíma, ako mestská polícia stráži VZN o hluku do 22.00 hod i po nej. 
Návrh na uznesenie: Mestské zastupiteľstvo v Košiciach v zmysle § 6, ods. 2 písm. c/ Štatútu mesta Košice si vypočulo správu náčelníka mestskej polície o činnosti mestskej polície od 1.1.2006 do 31.12.2006. Na základe správy náčelníka mestskej polície Košice o činnosti mestskej polície od 1.1. do 31.12.2006 odporúča po predložení výročnej správy za rok 2007 hodnotiť roky 2004, 2005 a 2006 najmä v oblasti personálnej práce, vzdelávania a výcviku, verejného poriadku vo vzťahu k VZN a k počtu a úspešnosti vyriešených podnetov občanov.

p. Betuš - Ocenil príslušníkov stanice mestskej polície, ktorí pracujú v mestských častiach 
sídlisko a obec Ťahanovce za ich prácu a hlavne vo vykonávaní a zvyšovaní počtu preventívno-výchovných akcií, ktoré v dospievajúcim kolektíve tam bývajúcich detí sú veľmi dôležité a dosahujú sa tam už určité výsledky.
K odznelým pripomienkam - navrhol zvýšiť platy policajtov, teba nájsť zdroje, vytvoriť lepšie podmienky pre týchto ľudí a potom sa nebude robiť nábor, ale výber. Potom sa dá hovoriť o tom, kto ako strieľa, kto je ako psychicky  zdatný, fyzicky zdatný. Tak je to vo všetkých ozbrojených zložkách
Netreba stínať hlavu p. Dvorožňákovi, ale treba vytvoriť podmienky, by  mohol robiť výber a nie nábor.

p. Halenár - Rokovací poriadok hovorí o tom, že ten kto vedie schôdzu, môže v rámci
diskusie dať poslancovi slovo viackrát  Na strane 18 je zmienka o tom, že nejaký človek neodviedol 355 tis. Sk na parkovacích kartách Ako je možné, že takáto situácia vznikla a kto je ten človek, ktorý mal takú dôveru, že  mohol takúto vysokú sumu neodviesť.

p. Knapík - Požiadal pána Halenára, aby pri oslovovaní pracovníkov mesta i poslancov 
	nepoužíval politické oslovenia.

p. Dvorožňák - K vystúpeniu p. Gamcovej - na poslednom zastupiteľstve mu ďakovala 
za podrobnú odpoveď čo sa týka kamerového systému a ďalších vecí. Nevie o tom, žeby na niečo neodpovedal. Ak sú napriek tomu nejasnosti, odpoveď poskytne kedykoľvek. 
K porušovaniu VZN a trestom. Zákon o priestupkoch dáva možnosť podľa závažnosti priestupku uložiť buď pokutu, pohovor, alebo oznámenie. Záleží od okolností priamo na tvári miesta, od závažnosti priestupku.
Odťahovanie vrakov mestskou políciou  sa nerobí. Mestská polícia monitoruje vraky, pripravuje dokumentáciu. Ich zoznam bol zaslaný Správe komunikácií, ktoré v rámci legislatívy postupuje pri ich likvidácii. Najprv sa vyzve majiteľ a až po určitej dobe sa môže tento vrak odtiahnuť a zošrotovať.
Kamerový systém bol daný do prevádzky v decembri 2006. K personálnemu zloženiu - v septembri 2006 policajti, ktorí robili na bývalom operačnom stredisku ako operátori kamerového systému, boli presunutí na policajnú stanicu KVP. Teraz sa personálne obsadenie pri kamerovom systéme rieši iným spôsobom. Je tam operačný dôstojník a operačné stredisko bolo presťahované v decembri na policajnú stanicu Stred. Vypomáhajú tam priestupkári a koordinátori. Ak bude potrebné rozšíriť pracovisko každý adept bude prehodnocovaný, jeho odborné schopnosti.
K psychologickým testom. Každý policajt pred nástupom do mestskej polície absolvuje fyzické previerky a psychologické previerky. Psychotesty sa robia v pondelok. Nie všetci uchádzači ich zvládnu a prijatí sú iba takí, ktorí  ich absolvujú čo najlepšie.
Mestská polícia nerieši dynamickú dopravu. Dynamickú dopravu rieši iba pri zákazových značkách. 
K fyzickým testom - každý rok každý policajt absolvuje fyzické testy, streleckú prípravu a odbornú prípravu. V správe je uvedené, že sú to také isté kritéria, ako má štátna polícia. Ak niekto nevyhovie, tak sa prijímajú opatrenia znížením osobného príplatku, resp. ďalšími opatreniami.
Hluk - je to porušenie VZN mesta. Je to priestupok na úseku verejného poriadku. Dá sa to časovo rozlíšiť, lenže potom rozsah správy by bol podstatne širší. Konkrétne informácie poslancom kedykoľvek poskytnú.
Záležitosť s neodvedenými peniazmi je staršieho dáta. Išlo o firmu, ktorá si zakúpila parkovacie lístky od mestskej polície, predávala ich, mala z toho určitú províziu. Tieto peniaze sú už na mestskej polícii. Aj tak dali podnet na trestné stíhanie tejto firmy, za dlhé nevracanie peňazí.

p. Halenár - V meste je veľa problémov, veľa VZN, množstvo neriešených problémov, že 
správy treba predkladať každé dva mesiace a špecifikovať, vybrať si témy. Čo sa týka toho, žeby som o niekom nemal povedať, že je komunista, vysvetlil, že poslancom sa stal aj z toho dôvodu, že jeho voliči vedia veľmi presne, čo bude prednášať a jeden z jeho sľubov bol, že bude poukazovať na komunistov vo verejných funkciách. Sám primátor nesie osobnú zodpovednosť za to, že tento človek je vo tejto verejnej funkcii, lebo ho do nej navrhol. Nie je nič zlé na tom, keď niekto poukáže na člena zločineckej organizácie, ktorý namiesto toho, aby sa hanbil, čo všetko spôsoboval v tejto krajine, zastáva významnú funkciu a to je jedno na akom poste.

p. Gamcová - Reagovala na vystúpenie pána náčelníka. Naozaj nedostala odpoveď na
interpeláciu, ale netýka sa kamerového systému. Na poslednom zastupiteľstve sa pýtala na organizačné zmeny a na podozrenie z politických nominácií na určité vyššie miesta predstaviteľov mestskej polície. Tiež sa pýtala na kritéria  výberového konania v oblasti školstva.
Poznámka k odťahovaniu vrakov. Je rozdiel či vrak stojí na rezervovanom mieste a bráni výkonu ďalšej organizácii, ktorá to nahlási. Je toho názoru, že mestský policajt to musí riešiť. V ich prípade sa stalo, že prišiel a povedal: „Čo mám robiť“. Nie je to prvý prípad. A čo sa týka riešení priestupkov, myslí si, že je kompetenciou náčelníka mestskej polície, aby nasmeroval svojich pracovníkov, či majú určité porušenia VZN riešiť pokutou, či dohovorom. Na to by mohla existovať interná smernica. 

p. Knapík - Touto témou sa budú zaoberať, aby príslušníci mestskej polície, ktorí sú 
zaradení do priameho výkonu boli v tomto zmysle vyškolení, aby im bol jasný postup. Možno požiada náčelníka mestskej polície, aby pripravil takýto materiál a aby sa to uviedlo do života. V rámci mesta a jednotlivých staníc by mal byť postup ujednotený.
Dal slovo návrhovej komisii.0

p. Drábik - Predniesol návrh p. Halenára.
Mestské zastupiteľstvo v Košiciach v zmysle § 6, ods. 2 písm. c/ Štatútu mesta Košice 
a/ si vypočulo správu náčelníka mestskej polície o činnosti mestskej polície od 1.1.2006 do 31.12.2006. 
b/ Na základe správy náčelníka mestskej polície Košice o činnosti mestskej polície od 1.1. do 31.12.2006 odporúča po predložení výročnej správy za rok 2007 hodnotiť roky 2004, 2005 a 2006 najmä v oblasti personálnej práce, vzdelávania a výcviku, verejného poriadku vo vzťahu k VZN a k počtu a úspešnosti vyriešených podnetov občanov.

p. Melicharek - Upozornil na chybu v návrhu uznesenia, kde by sa v citácii zákona malo
použiť písmeno aa/. V zmysle toho ustanovenia berie zastupiteľstvo na vedomie správu náčelníka mestskej polície.

Hlasovanie č. 15: za 13, proti 9, zdržalo sa 21.

p. Drábik - prečítal pôvodný návrh na uznesenie:
Mestské zastupiteľstvo v Košiciach v zmysle § 6, ods. 2 písm. aa/ Štatútu mesta Košice berie na vedomie  správu náčelníka mestskej polície o činnosti mestskej polície od 1.1.2006 do 31.12.2006. 

Hlasovanie č. 16: za 43, proti 1, zdržal sa 1.

-----     -----     -----

11. Informácia o príprave polyfunkčného centra Aupark

p. Knapík - Privítal zástupcov spoločnosti HB Reavis group a to predsedu predstavenstva 
p. Ivana Valenta a zástupcu spoločnosti Rodamco Europe Dr. Roberta Neugröschla a súčasne privítal aj zástupcov architektonickej spoločnosti BENOY, konkrétne pána Róberta Bischopa z Londýna, ktorého architektonickým dielom je prezentovaný návrh.

p. Valenta - Poďakoval za príležitosť prezentovať poslednú verziu projektu. Zámer 
výstavby Auparku v Košiciach je tu už niekoľko rokov. V posledných mesiacoch došlo k niekoľkým zmenám. Tím, ktorý v minulosti tvoril HB Reavis group bol posilnený o ďalšie silné mená európskeho významu a to o spoločnosť Rodamco Europe, ktorá sa stane partnerom tohto projektu. Zároveň požiadali o spoluprácu spoločnosť BENOY, konkrétne pána Róberta Bischopa, ktorý dosť zásadným spôsobom prepracoval pripravovaný koncept. Zo spoločnosti BENOY je tu aj          pán Žiak, ktorý je spolupredkladateľom projektu a tlmočníkom. Za spoločnosť Rodamco Europe je prítomný je aj pán Fermeren. Po prezentácii projektu budú pripravení odpovedať 

p. Bischop /simultánne z anglického jazyka prekladal spolupracovník na projekte p. Žiak/
Predstavil sa  prítomným. Je dizajnovým vedúcim oddelenia projekčnej kancelárie BENOY. Sú radi, že dostali príležitosť prezentovať projekt Aupark v jeho rozpracovanom štádiu. Niekoľko mesiacov úzko spolupracovali s HB Reavis group. Do úvahy brali všetky vstupné informácie, ktoré aj zapracovali do predloženého projektu. Z vlastných skúseností vedia, aké dôležité je spolupracovať s mestom a jeho zástupcami a spoznať dané mesto, v ktorom sa projekt nachádza, aby sa projekt mohol stať súčasťou mesta. Odprezentovali niekoľko analýz daného pozemku a ich vzťah k existujúcemu starému mestu formou diaprojekcie.
- Uvedomujú si dôležitosť toho, akým spôsobom existujúca štruktúra ulíc bude vplývať na priestor Auparku.
- Dispozícia pozemku a priama náväznosť na staré mesto, námestie a bloky, ktoré sa nachádzajú vedľa pozemku, na ktorom je situovaný Aupark.
- Diagram interpretuje súčinnosť novej budovy s existujúcou zástavbou.
- Hranice a kontakt so starým mestom vplýva na zámer vytvoriť budovu, ktorá bude žiť v súčinnosti s mestom. Nemal by so byť iba zastavaný blok.
- Schematický náhľad na riešené územie s náväznosťou budovy na uličnú sieť.
Uvedomujú si, že pozemok je rozsiahly a úzky a je potrebné zaistiť náväznosť na existujúce stavebné bloky.
- Hlavné mestské zrno je doplnené sekundárnymi ulicami, ktoré budú vo vnútri projektu.
- Za dôležitý faktor, ktorý vplýva na organizáciu celej budovy považujú to, že za pozemkom prechádza dôležitá dopravná tepna,  ktorá je značne rušivým elementom na hranici pozemku. K tejto budove preto pristupujú tak, aby sa vytvorila určitá obrana voči tomu, čo sa deje tesne za hranicou  starého mesta 
- Ďalší diagram ukazuje, čo sa na pozemku nachádza. Sú to verejné priestory, zelené priestory a ich vzájomné prepojenie.
- Prístup k jednotlivým pozíciám objektu, prepojenie a uvoľnenie prednej časti, ktorá je v kontakte so starým mestom. Je to najsilnejší vizuálny bod. Na druhej strane od mesta sa oddeľujú tie veci, ktoré sú vyššie.
- V náväznosti na existujúcu uličnú sieť si uvedomujú dôležitosť vizuálnych bodov a bodov, ktoré sú v rámci záujmu verejnosti, aby sa stali určitým stretávacím miestom.
- Uvedomujú si aj dôležitosť toho, aby projekt fungoval celoročne. Uzatvárajú sa naznačené mestské bloky pod jednu transparentnú strechu.
- Na ďalšom náhľade bolo vidieť, akým spôsobom integrujú staré mesto cez veľký otvorený priestor, ďalej polootvorený priestor až do útrob samotnej budovy, ktorá značne ustupuje od priameho kontaktu so starým mestom. 
- Boli predstavené náznakové pôdorysy v rozpracovanosti. 
- Na prízemí je v pôdoryse polootvorený priestor a následné prepojenie do podzemného tunela, ktorý vedie na opačnú stranu dopravnej tepny. Je tu snaha oživiť centrálny verejný priestor o kafetérie a verejné aktivity.
- Hlbšie v priestore budovy sa ponúka využitie na obchodné účely.
- Na prvom nadzemnom podlaži pokračujú obchodné aktivity v spojení s verejnými priestormi. Dôležité je aj prepojenie na opačnú stranu cesty v zadnej časti objektu. 
- Tak ako sa v prednej časti nachádza prepojenie popod hlavnú dopravnú tepnu cez tunel, na opačnej strane projektu - v zadnej časti, opäť v náväznosti na existujúce ulice sa zabezpečuje priamy, bezkolízny prechod na opačnú stranu dopravnej tepny cez premostenie.
- Na druhom nadzemnom podlaží prezentujú, ako vyzerá časť, ktorá sa nachádzajú kiná, zábava, kaviarne a reštaurácie. Vidieť, ako v prednej časti blok ustupuje. Je tam strešná terasa.
- Izoláciu dopravnej tepny z južnej strany naznačujú boxy, v ktorých sa nachádzajú kiná.
- Dôležitá je dopravná situácia v danej lokalite, preto prezentujú dve podzemné podlažia s parkovaním na mínus druhom podlaží, kde pokračuje časť obchodov. Tiež tu vidieť priamy bezkolízny prechod cez tunel na opačnú stranu dopravnej tepny.
- Na predchádzajúcich záberoch odprezentovali, ako sa navrhovaná budova v plánoch správa k starému mestu. Bude nasledovať niekoľko vizualizácií, ktoré sú v rozpracovanom štádiu.
- Na prvom zábere je prezentovaný pohľad pri príchode zo severnej strany starého mesta, z Hlavnej ulice.  Dá sa už vnímať prechod cez otvorené námestie so zeleňou a s verejnými aktivitami smerom do samotného objektu.
- Na ďalšom zábere je vidieť, ako sa správa budova v prednej časti námestia. Považujú to za veľmi dôležitý vizuálny a kontaktný bod. Otvára sa námestie veľkou plochou, ktorá umožňuje verejné aktivity, koncerty, malé sezónne trhy.
- Myslia si, že v silnej verejnej prednej časti dokážu nájsť priestor pre Mestské informačné centrum.
- Pri pohľade zo zadnej strany vidieť administratívnu budovu Auparku a tiež je tu napojenie na prvom nadzemnom podlaží cez most na opačnú stranu cesty s tým, že je tu malá indikácia materiálov a pohľadov. Na tom sa bude ešte veľa pracovať.
- Nasledovalo niekoľko priblížených záberov na projekt Auparku. Poďakoval za pozornosť. Privítajú všetky pripomienky a otázky zo strany prítomných.

V rozprave vystúpili:

p. Cengel - Osobne, aj v klube si uvedomujú, že sa jedna o jednu z najväčších investícií
v meste. Spýtal sa, či by nebolo možné poskytnúť poslaneckým klubom túto obrazovú prezentáciu.

p. Vilkus - Považovali za nutné zahájiť takúto komunikáciu verejnou prezentáciou 
rozpracovaných návrhov. Radi poskytnú túto úvodnú prezentáciu. 

p. Halenár - Zaujímal sa o dopravné riešenie hlavne z južnej strany. Jedná sa o problém 
počtu automobilov a ľudí, ktorí vplyvom tak rozsiahlej výstavby sa tam budú zhromažďovať a prechádzať týmto miestom. Mohli by už zaznieť aj nejaké čísla týkajúce sa hodinovej, či dennej penetrácie automobilov vo vnútri i v okolí, koľko ľudí sa bude v týchto priestoroch koncentrovať. Ako tieto čísla korešpondujú s návrhom dopravy hlavne v južnej časti územia, kde je v súčasnosti silná koncentrácie mestskej i osobnej dopravy.

p. Vilkus - O tomto probléme sa rozprávalo už pred dvomi mesiacmi, keď sa schvaľovala 
zmena regulačného plánu, kde sa riešila aj táto otázka. Dnes to môže zopakovať, že  sú v úvodnej prípravnej fáze tohto projektu. Uvedomujú si celú jeho vážnosť. Sú pripravení jednotliví riešitelia na dopracovanie podružných problémov, ako je napr. aj doprava. Dnes sú práce v napočítavacej fáze a to je dlhodobejšia záležitosť. Konkrétne čísla výjdu z tejto štúdie. Dopravná štúdia je súčasťou environmentálnej štúdie na schvaľovanie. Vedia, že je to veľmi kritický bod v Košiciach a budú tomu dávať samostatnú vážnosť.

p. Boritáš - Bolo prijaté uznesenie, aby v I. etape výstavby bolo zrealizované bezkolízne,
optimálne riešenie dopravy. Vtedy bolo zo strany investora, že sa nevyučuje ani mimoúrovňové riešenie. Podľa predloženého návrhu pre peších bude z jednej strany tunel a z druhej strany bude nadchod a to je všetko. Hoc nie je odborník, aj tak sa mu zdá, že to je málo na zabezpečenie bezkolízneho riešenia hlavne pre peších. Mimoúrovňové riešenie dopravy by zjednodušilo aj pohyb peších chodcov, preto sa spýtal predkladateľa, či sa s tým uvažuje.

p. Bischop a p. Žiak - Padli rôzne návrhy, ako by sa dala doprava riešiť, no majú aj 
indikácie, ktoré hovoria o tom, že podzemné riešenie nie je zatiaľ v reálnom dosahu mesta. Pracujú s tými informáciami, ktoré majú k dispozícii, preto navrhli prepojenie v prednej a zadnej časti tak, aby bolo možné zaistiť bezkolízny prechod. Tunel a most považujú za dostatočný spôsob, ako sa ľudia bezkolízne dostanú z jednej strany na druhú.

p. Mutafov - Veľmi to víta, lebo výstavbou Auparku sa urýchli riešenie aj podjazdu pod
železnicou na Palackého ulici. Dopravná záležitosť je vážna, no netreba byť malovernými, lebo aj v Budapešti sa riešila podobná situácia za ďaleko horších vstupných podmienok a zvládlo sa to. Výstavbou tohto areálu sa mesto zaplní návštevníkmi a prinesie to  ekonomický rozmach. Podporuje tento zámer.

p. Halenár - Vizuálne vyzerá návrh veľmi pekne.  Reagoval na to, čo tu už bolo povedané 
a konštatoval, že návrh nie je doložený číslami s vyjadrením, že zatiaľ sa investor nechce púšťať do číselných vyhodnotení. Požiadal o vyjadrenie, ako súvisí táto informácia s celkovým návrhom. Ak to dobre pochopil, tak vlastne šírka ulíc, počet nadjazdov, počet tunelov ako pre peších tak pre MHD a ostatnú dopravu by mal akýmsi spôsobom súvisieť s predpokladaným počtom ľudí a automobilov, ktoré sa tam budú zhromažďovať a prechádzať. V predchádzajúcom období jedno z vybraných riešení bolo podrobované kritike z pohľadu možných budúcich konfliktov v doprave. Je mu ľúto, že mesto nemá vlastné čísla. Predpokladal, že tieto čísla zaznejú teraz práve z hľadiska budúcnosti. Vzhľadom na to, že vzdušnou čiarou niekoľko sto metrov sa chystá ďalšia investícia, ktorá môže opäť ovplyvniť ako automobilovú tak ľudskú penetráciu práve v tejto oblasti.

p. Vilkus - Môže sa hovoriť o predpokladaných číslach. Nepovažuje však za dôležité 
zaťažovať prítomných dvomi - tromi tabuľkami predpokladaných čísel, ktoré tam sú, pokiaľ nie sú potvrdené jednotlivými štúdiami. Pokladali za dôležité informovať  prítomných o postupe príprav tohto projektu. Sú vo fáze, keď tento projekt je v prípravnej fáze a toto je informácia o rozpracovanom projekte. Pokladali za dôležité informovať zástupcov mesta a poslancov o postupe príprav. Toto je informácia o rozpracovanom projekte. Prípadné námietky je možné do projektu ešte zapracovať. Výsledkom tejto komunikácie by mohol byť projekt, ktorý odprezentuje už všetky relevantné vypočítané zistené čísla.
	
p. Valenta - Všetko má svoju postupnosť. Nemyslí si, že toto je fórum, ktoré by sa malo 
zaťažovať kvantom čísel. Je v ich výlučnom záujme vyriešiť dopravu k spokojnosti budúcich  zákazníkov - občanov mesta. Návštevné hodiny takýchto centier sú väčšinou mimo bežných špičiek.

p. Buraš -  S akým materiálom sa počíta pri výstavbe tohto obchodného a spoločenského 
centra? Bude to sklo a kov? Zatiaľ je Námestie osloboditeľov architektonický miš-maš. Hotel Slovan v jednom štýle, Dargov v inom, v pozadí hotel Centrum, bývala psychiatria a všetko je v inom štýle. Ako chce projektant skĺbiť materiálovo túto oblasť?

p. Bischop - Žiak - Je to závažná otázka a bol by rád, keby sa všetci dostali na tú úroveň 
vnímania, že sa prezentuje rozpracovaná schéma,. ktorá má viac hovoriť o hmotách a vzťahoch daného územia, než o konkrétnych materiáloch. V záujme obidvoch strán je, aby postavili schému, ktorá bude na vysokej úrovni.

p. Buraš - Bolo spomínané, že o číslach je predčasné hovoriť, zaujíma ho však časový 
harmonogram. Ako dlho sa bude pracovať na štúdiách, čo bude nasledovať, aby vedeli, či to zvládnu v tomto volebnom období.

p. Vilkus - Na túto otázku sa mu ťažko odpovedá. Sú zaktivizované všetky zložky ich 
i spolupracujúcich firiem, aby maximálne do dvoch mesiacov dali do hromady environmentálnu štúdiu. Súčasťou tejto štúdie je práve vyriešenie všetkých týchto problémov. Od toho sa odvíja ďalší postup a tam už oni dosť ťažko vedia ovplyvniť termíny. Vedia sa zaviazať, že pripravia dokumentáciu pre územné rozhodnutie, pre stavebné povolenie v priebehu 2-3 mesiacov. To je ich limitujúci čas. Zbytok vedia ťažko ovplyvniť. Predpokladajú, že prípravná fáza bude trvať asi 2 roky a výstavba tiež 2 roky.
p. Forgáč - Zatiaľ sa nevenovali problematike električiek. Predpokladá, že to bude 
v severnej časti, t.j. pri Slovane. Tam stret s chodcami bude riešený zrejme na jednej úrovni. Možno by bolo jednoduchšie, keďže sa s výstavbou pôjde do podzemia, umiestniť aj túto dopravu do podzemia.

p. Rychnavský -  Pri pohľade zo severnej strany mu pripadá zastrešenie priestranstva ako 
ležiaci rebrík a na neho to pôsobí veľmi rušivo. Nezdá sa mu to veľmi praktické. Ten veľký priestor by mal by vzdušný, to prekrytie sa mu nevidí. Tiež sa mu zdá všetko hranaté , navrhol nejaké zaoblenie.

p. Bischop - p. Žiak - Uvedomujú si, že pergola ponad  verejný priestor je silným 
architektonickým elementom. Vo svete je niekoľko stavieb s takýmto prvkom a vytvorili sa takto veľmi pekné verejné priestory, prijateľné pre ľudí a preto si myslí, že niečo v podobnom koncepte by sa mohlo ujať i na danom priestore, budú však radi, keď sa bude o tom diskutovať.

p. Vilkus - Zapustenie dopravy - električkovej trete nie je nová téma. Bol to jeden 
z prvých návrhov. Je to možné, no je to skôr téma na riešenie dopravy pre mesto na globálne riešenie, než zapustenie električky v rámci tohto projektu. Aj pre nich by bolo prijateľne, keby táto električka bezkolízne prechádzala týmto územím a nepretínala prechody pre peších práve v tomto bode. Dopravné riešenie príde do jednotlivých komisií a oni pripravia samostatné stretnutie iba k doprave.

p.Knapík - Uzavrel prezentáciu. Poďakoval zástupcom spoločnosti HB Reavis group,
spoločnosti Rodamco Europe a zástupcom architektonickej spoločnosti BENOY. 
	Odovzdal slovo návrhovej komisii

p. Derján - Mestské zastupiteľstvo v Košiciach podľa príslušných ustanovení Štatútu 
mesta Košice berie na vedomie informáciu o projektovej príprave polyfunkčného objektu Aupark. 

Hlasovanie č. 17: za 46, proti -, zdržal sa -.

-----     -----     -----

12. Informácia o projektovej príprave polyfunkčného centra súboru v lokalite 
       Nemocnica II

p. Knapík - Privítal zástupcov spoločnosti Letterstone plc. na čele s hlavým manažerom
Willom Buckinghamom- Burrom a konateľa spoločnosti Liffe p. Zatloukala, ktorý riadi a koordinuje práce na projektovej príprave komplexu Nemocnica II.

p. Backingham - Burr - Predstavil svojich spolupracovníkov p. Dowsna a p. Francisa. 
Spoločnosť Letterstone plc. sídli v spojenom kráľovstve vo Veľkej Británii a je zameraná na trh z realitami. Kancelárie majú v Londýne, Bratislave, Budapešti. Poznajú históriu Slovenska  a teší ich, že môžu byť súčasťou jeho rozmachu a priamo v Košiciach prezentovať svoj projekt. Zámerom je vytvoriť novú úroveň bývania v Košiciach. Koncept je v štádiu prípravy a diskutuje sa s rôznymi autoritami mesta Košice

p. Dowson - Pracuje pre spoločnosť Benoy v Londýne a zúčastňujú sa na príprave 
viacerých projektov na celom svete. Zaoberajú sa aj projektmi so zmiešanými funkciami a práve takýto projekt chcú predstaviť v Košiciach. Umiestnenie ich projektu na ponúkanom pozemku je unikátne, lebo ide o vyvýšenie nad mestom veľa priestoru nemocnice a ponúka nádherný výhľad na panorámu mesta Košice. Pri hľadaní námetov ich zaujalo hlavné staré mesto, ktoré svojou úpravou dosahuje svetovú triedu. 
Výklad k videoprojekcii.
- Pohľad na staré mesto z pozemku, na ktorom sa má stavať. Čo sa týka krajinotvorby, samotný pozemok dáva inšpiráciu  na prepojenie s mestom.
- Koncept budov naväzuje na hornatosť Košíc, mal by byť v súhre s mestom, aby tak vzrástla ich vzájomná hodnota.
- Nachádza sa v susedstve s vysokou budovou nemocnice, ktorá má 18 poschodí, preto aj navrhované budovy vychádzajú z terénu od nižších až po 19 - poschodové.
- Snažia sa akceptovať vytváraný biokoridor v okolí ich projektu.
- Dôležitým bodom bolo dopravné riešenie  a napojenie projektu na sieť komunikácií, kde v spolupráci s miestnymi odborníkmi vypracovali aj dopravné riešenie.
- V roku konceptu sa snažili vytvoriť malé námestie s komerciou. Chceli by tam ponúknuť určitý životný štýl, napr. kto si pôjde zabehať, aby si mohol vedľa trasy kúpiť nápoj.
- Taktiež cesta spájajúca komplex s nemocnicou by mala byť prijateľná k chodcom.
- Dôležité je ponúknuť ľuďom kvalitné bývanie. Zaoberali sa svetlotechnickými normami na Slovensku, ktoré sa im podarilo splniť.
- Snažili sa vytvoriť tri samostatné bloky budov s nižšou podlažnosťou a v odsadení od cesty vytvoriť 18 poschodovú budovu, ktorá by mala byť znakom tohto miesta.  Zo strany Ondavskej cesty by to mal byť hotel, budova na poskytovanie služieb. Ďalej sú to obytné budovy. Výhodou je, že budova bývania poskytuje krásny výhľad na celé mesto. V strede projektu, medzi budovami, sa nachádza úroveň pódia, kde by sa mala vytvoriť záhrada - park, ktorý by bol prístupný pre všetkých.
Pod týmto pódiom sa plánuje nadzemné prekryté parkovanie. Snažili by sa vytvoriť oddychovú funkciu v tejto časti, napr. tenisové kurty.
- Pohľad na presvetlenie plochy 13. marca, čo je kritický deň a rôzne ďalšie pohľady na jednotlivé časti projektu..
- Materiálovo sa snažia budovy vyriešiť tak, aby zapadli do okolia. 
- Nasledovali pohľady z Vojenskej ulice na dominantu projektu - výškovú budovu, vchod na parkovisko, pohľad na vnútroblokové riešenie, osové napojenie na širšie okolie, napojenie na komplex nemocnice.
Veria, že v spojení s biokoridorom sa vytvorí jeden prirodzený celok, kde každý blok bude mať svoju identitu.

p. Jutka -  Konštatoval, že je to veľmi pekne pripravená štúdia. Vidí jeden problém a to je 
vyťaženosť celej tejto lokality z hľadiska dopravy.  Je tam fakultná nemocnica typu 3, ktorá poskytuje  zdravotnú starostlivosť nielen pre košický kraj, ale aj pre okolité kraje a dopravná situácia tam bude veľmi náročná. V súčasnosti sa uvažuje s výstavbou ústavu srdcovo-cievnych chorôb, ktoré  tiež bude klásť vysokú náročnosť na dopravnú situáciu. Bol by rád, keby architekti v súčinnosti s realizátormi projektu výstavby Východoslovenského ústavu srdcovo-cievnych chorôb fakultnej nemocnice sa intenzívne zaoberali riešením dopravnej situácie., lebo je to uzol, ktorý spája najväčšie sídliská

p. Kočiš - Ocenil prezentáciu. Spýtal sa, koľko bytových jednotiek je projektovaných 
v danom území. Zaujíma ho, aká je výmera projektovanej obytnej plochy k danému územiu, ako aj počet nových obyvateľov v danom území v pomere k občianskej vybavenosti.

p. Rychnavský - Ocenil prínos projektantov pre riešenie tohto územia. Má pocit, že 
navrhovaná vysoká budova môže pôsobiť až rušivo, keďže je to až do výšky 18 poschodí. Zdá sa mu to ako veľká bariéra  pred nemocnicou. Navyše sa mu zdá, že tam bude veľa schodov.

p. Knapík - Vzhľadom na to, že stavby by mali byť situované na hrane svahu, spýtal sa, či 
bola skúmaná aj únosnosť podložia.

p. Zatloukal -  Oproti kolegom, ktorí projektujú Auprak majú jednu výhodu i nevýhodu, 
že projektujú byty a to je pre nich tovar. Môže garantovať, že keď sa nevyriešia tieto veci ako je kľudný príchod do priestoru, kde sa nachádzajú ich byty, tak by prehrali celú bitku a tie ich byty budú veľmi ťažko predajné. Preto od začiatku kladú dôraz na dopravu. V súčasnosti sa s odborníkmi mesta spracováva urbanistická štúdia, ktorá má vyriešiť všetky tieto širšie vzťahy, ktoré sa v danom území nachádzajú. V prvom rade sa zamerali na riešenie dopravy, dopravného napojenia. Pred 14 dňami vyvolali rokovanie ohľadom celkovej infraštruktúry a to voda, teplo a všetky súvisiace náležitosti. Potom môže nastúpiť architektúra, ktorú kolegova s Bennoy prezentovali. Podľa doterajších štúdii vychádza, žeby tam nemalo dôjsť k zhoršeniu dopravnej situácie. Má to byť vyšší štandard. Majú odborníkov na dopravu, je to na nich a vo všetkých väčších mestách sa zahusťuje.
Urobil sa geologický prieskum, lebo najprv si museli preveriť, či toto územie také budovy znesie. Sú tam veľmi dobré podkladové podmienky a predbežný statický posudok vyhovoval ich zástavbe.

p. Francis - K výškovosti - budovy ustupujú až k tým 18-tim podlažiam, takže ani ona 
nepôsobí ako päsť na oko. Pohľad od Ondavskej cesty dáva pocit, že a jedná len o 7-podlažnú budovu s tým, že ustupuje.. Tiež sa snažia vytvoriť veľa zelených plôch. Zaoberali sa aj okolitou výstavbou budov určených pre zdravotníctvo a snažili sa odsadiť vlastný projekt od týchto plôch. Idea je taká, že menej podlažné budovy sú umiestnené na okraji ich rozvojového územia a vežový dom je odsadený až dozadu. Myslia si, že tento prístup k architektúre by mal mať pozitívny dopad na mesto.

p. Dowson -  V prípade výškovej budovy chceli vytvoriť budovu ikonického typu.  
Z opačnej strany mesta je úžasný výhľad na toto miesto. Vidieť z neho veľkosť budovy nemocnice. Kolegovia s Bennoy sa svojim riešením snažili rozbiť túto dominantu a jej vizuálny dopad na Košice.

p. Kočiš - Pripomenul svoje otázky ohľadom počtu bytov a zastavanej plochy.

p. Francis - Projekt obsahuje zhruba 500 bytových jednotiek. K tomu je malá časť výmery 
	na služby a obchody a k tomu zodpovedajúci počet parkovacích miest.

p. Knapík - Poďakoval za prezentáciu, zaželal veľa úspechov pri napĺňaní tohto zámeru 
	pri dotiahnutí do úspešného konca.
Odovzdal slovo návrhovej komisii.

p. Rusnák - Mestské zastupiteľstvo v Košiciach podľa príslušných ustanovení štatútu 
mesta Košice  berie na vedomie informáciu o projektovej príprave polyfunkčného súboru Nemocnica II:

Hlasovanie č. 18: za 44, proti -, zdržal sa -.

-----     -----     -----
12/1 Informácia o  príprave mesta na projekt Európske hlavné mesto kultúry 
         pre rok 2013 

p. Čečko - Informatívna správa je v písomnej podobe,  kde sú uvedené všetky potrebné 
náležitosti. Je tu prítomný vedúci projektu Ing. Kolarčík, ktorému odovzdal slovo, ktorý vysvetlí koncepciu, myšlienku a skladbu celého tohto projektu.

p. Kolarčík - Tento projekt je tak isto ambiciózny, ako predchádzajúce projekty a tiež sa 
	dotýka budúcnosti Košíc. 
V úvode predstavil koncept podujatí, ktoré sa konajú v európskej únii už od roku 1985 a tento projekt sa realizoval už v tridsiatich mestách európskej únie. Jedná sa o mimoriadnu udalosť, ktorá rozsahom a významom sa porovnáva s olympijskými hrami, alebo výstavami EXPO. V rámci tohto projektu sa v mestách, kde sa už tento projekt realizoval uskutočnilo 250 až 300 projektov a konalo sa 1000 podujatí.
V roku 2013 Slovensko a Francúzsko nominuje po jednom meste za danú krajinu, ktoré sa stanú hlavnými mestami európskej kultúry. Súťaž na Slovensku začala oficiálne 2.2.2007 a pri tejto príležitosti na Ministerstve kultúry SR sa konal aj informačný deň, kedy boli zverejnené podrobné  podmienky a kritéria, podľa ktorých sa budú tieto projekty posudzovať. Súťaž na Slovensku prebieha v dvoch kolách. V prvom kole do konca roka 2007 budú súťažiť všetky mestá, ktoré sa prihlásia. Z nich budú vybratí najvážnejší kandidáti. Očakáva sa, že to budú 3 - 4 mestá, ktoré budú súťažiť až do jesene 2008, kedy padne konečné rozhodnutie. Návrhy týchto miest budú posudzovať 13 experti. Do tejto skupiny 7 expertov nominujú inštitúcie európskej únie a 6 expertov nominuje národná vláda.
Pri týchto projektoch bude najdôležitejšie upútať zaujímavým a atraktívnym programom. Bude treba vypracovať veľmi kreativny koncept projektu, ktorý bude odrážať jednak identitu tohto mesta, jeho históriu, ale aj jeho budúcnosť. Mali by tu rezonovať také témy, ktoré sú aktuálne v Bruseli, prípadne v iných častiach európskej únie. Je dôležité v európskych dymenziách prezentovať ambíciu mesta, byť európskejším, vymieňať si skúsenosti, vymieňať si kultúrne programy a dôležitá bude aj občianska participácia - zapojenie občanov tohto mesta a zapojenie širšieho okruhu expertov do práce na projekte. Veci, ktoré budú navrhnuté v rámci programu, musia byť aj reálne finančne podložené, musia byť poskytnuté dostatočné záruky od všetkých partnerov, ktorí budú participovať na tomto projekte. Zhrnuli sa skúsenosti miest, ktoré už tieto projekty realizovali.
Priemerné operačné náklady pri realizácii takého projektu sa pohybujú vo výške 40 mil. Eur. a náklady na infraštruktúru a zabezpečenie technických podmienok pre realizáciu tohto projektu sa pohybovali vo výške 100 mil. Eur.  Z týchto čísel vidieť, že ide o historicky najväčší projekt o ktorý sa toto mesto pokúšalo. Zloženie financovania projektu je samozrejme rôznorodé a pochádza z viacerých zdrojov. Príspevok národných vlád, nakoľko ide aj o prezentáciu krajiny, je okolo 50-60 %, mestské zastupiteľstvá prispievajú 20 %, regionálne vlády 20 %. Sponzorské príspevky tvoria zhruba 10 %. Príspevok na tento projekt zo strany európskej únie je 2 %, ale európska únia nepriamym spôsobom aj cez štrukturálne fondy podporuje tieto projekty a aj pre nasledujúce programové obdobie sú vyčlenené prostriedky pre víťaza tejto národnej súťaže. Znamená to, že dôjde k znásobeniu prostriedkov, ktoré by tu prišli aj zo štrukturálnych fondov pri víťazstve v tomto projekte.
Hlavné etapy a výstupy projektu. V I. etape by Košice mali predložiť prvý návrh v novembri 2007. V nasledujúcich dvoch mesiacoch by chceli viesť spoločensky štrukturovaný dialóg, ktorého cieľom by bolo prebudenie atmosféry, prebudenie záujmu verejnosti o kultúrne dianie, o širší koncept v tomto meste. Ide o kultúru vo vzťahu k svojmu okoliu, resp. aj o problémy týkajúce sa architektúry, ktoré boli prezentované v predchádzajúcich dvoch bodoch programu, problémy spojené s cestovným ruchom a ďalšie. Výsledkom tejto fázy projektu by mal byť veľmi kreatívny koncept, ktorý by mal byť podopretý niekoľkými piliermi, niekoľkými témami, ktoré by rezonovali aj v Bruseli a ostatných častiach Európy. Na základe tohto konceptu sa v II. fáze projektu má začať zostavovať programová štruktúra pre rok 2013. Gradáciu atmosféry možno dosiahnuť nielen verejnými diskusiami, ale aj podpornými kultúrnymi podujatiami, ktoré by najlepšie vystihovali samotný koncept a identitu projektu. Veľmi dôležité bude organizovať podporné podujatia nielen v Košiciach, ale aj v Bratislave a Bruseli a to v náväznosti na zloženie odbornej expertnej výberovej komisie.
Organizačné zabezpečenie projektu je postavené najmä na práci expertných skupín, v ktorých by malo pracovať okolo 100 expertov tohto mesta, rozdelených do rôznych oblastí. Najdôležitejšou expertnou skupinou je programová skupina pre kultúru a umenie, ktorá má okolo 25 členov, Ďalej je to organizačná a finančná skupina, skupina marketingu, propagácie a komunikácie s expertnou skupinou historického spoločenského kontextu, ktorej úlohou je najmä teraz v priebehu dvoch troch mesiacov vyvinúť materiál ktorý by upozorňoval na najchytľavejšie momenty histórie a spoločenského života mesta a zároveň by hľadal civilizačné mosty k ostatným častiam Európy. Znamená to, že keby v roku 2013 prišli turisti z celej európslej únie, aby si každý našiel svoj vzťah k tomuto mestu, či už z histórie, ale bo zo súčasnosti mesta. Je to aj skupina regionálneho a územného rozvoja, ktorá je postavená na dvoch pilieroch, na programe hospodárskeho a sociálneho rozvoja a na územnom pláne mesta Košice, čiže skupina architektov, skupina verejných ekonómov a táto skupina by mala štartovať všetky súvisiace projekty s technickou infraštruktúrou týkajúcou sa dopravy, resp. cestovného ruchu. Koordinátori týchto skupín by sa mali pravidelne stretávať.
V závere predstavil tri fotografie z Rumunska v Sibille, kde bol pred 2 týždňami. Toto mesto je v súčasnosti hlavným mestom kultúry spolu s Luxemburgom a bol tým nadšený. Rumunsko poznal z iného pohľadu a dnes je tam výkladna skriňa nielen Rumunska, ale aj európskej únie a vďaka projektu si obnovili nielen centrum mesta, ale dokázali veľmi rozšíriť ponuku kultúrnych podujatí.
Pri tomto projekte bude potrebné, aby sa vytvorilo partnerstvo všetkých inštitúcií od univerzít, cez zástupcov miestnej a štátnej správy, zástupcov vyššieho územného celku až po bežných občanov a jedine takto sa dá zvíťaziť v tejto súťaži.

p. Knapík - Mesto sa prihlásilo do tohto projektu v júni 2006, pracuje sa na príprave 
a verí, že v novembri bude môcť predstaviť taký projekt, ktorý osloví, bude zaujímavý a všetci sa budú tešiť, ak bude aj úspešný.

V rozprave vystúpili:

p. Halenár -O koľko peňazí sa asi hrá do štádia výberu na národnej úrovni? Ak Košice 
nebudú vybrané do finále, koľko asi peňazí príde aj do reálneho života, aj na projekt?

p. Kolarčík - Závisí to od toho, ako sa využijú tieto procesy. Jedná vec je víťazstvo 
v projekte a udelenie marketingovej značky Európske hlavné mesto kultúry, čo by bolo oficiálne víťazstvo. Toto mesto môže zvíťaziť aj iným spôsobom, ak sa podarí naštartovať procesy, atmosféru, oživiť hlavnú ulicu a oživiť záujem občanov  o skutočné problémy mesta a tieto procesy by nazval rovnako veľkým víťazstvom. Zatiaľ je v rozpočte vyčlenených 8 mil. Sk na podporu tejto kandidatúry. Je to v porovnaní s 5 miliardami korún, ktoré by tu v prípade víťazstva mohli prísť, taká malá suma.

p. Knapík - Nakoľko sa nik viac do rozpravy neprihlásil, dal slovo návrhovej komisii.

p. Drábik - Mestské zastupiteľstvo v Košiciach podľa § 6 ods. 2 písm. ad/ Štatútu mesta
Košice berie na vedomie informatívnu správu o príprave projektu kandidatúry mesta Košice na európske hlavné mesto kultúry 2013 k 20.2.2007.

Hlasovanie č. 19: za 45, proti -, zdržal sa -.

-----     -----     -----

5. Pravidlá poskytovania účelových prostriedkov mestským častiam mesta Košice
    z rozpočtu mesta Košice

p. Knapík - Materiál bol diskutovaný aj v komisiách, aj v kluboch. Niektoré pripomienky 
boli zapracované. Ako prvému dal slovo predsedovi Rady starostov, aby informoval o stanovisku k tomuto materiálu.

p. Rusnák - Rada starostov na svojom rokovaní 13.2.2007 okrem iných materiálov 
prejednala aj tento a formou uznesenia prijala nasledovné zmeny:
- V čl. 3 ods. 2 zlúčiť písm. b/ a c/.
- V čl. 3 ods. 2 slovo „údržba“ nahradiť slovami „modernizácia a rekonštrukcia“.
	- V čl. 4. ods. 1 písm. a/ 50 % zvýšiť na 80 % , písm. b/ 30 % zvýšiť na 50 %.
- V č. 4  ods. 2 - pôvodný text doručenej mestu do 30.9. požadované na nasledujúci rok nahradiť textom: doručenej mestu do 31.3. bežného roka.
- V čl. 4 ods. 5 miesto textu: mestská časť bude o poskytnutí alebo neposkytnutí účelových prostriedkov informovaná do 30 dní po rozhodnutí v mestskom zastupiteľstve nahradiť novým textom: mestská časť bude o poskytnutí, alebo neposkytnutí účelových prostriedkov informovaná do 5 dní po podpise uznesenia mestského zastupiteľstva primátorom mesta Košice.

V rozprave vystúpili:

p. Cengel - Finančná komisia sa stotožnila s návrhom, ktorý predložila Rada starostov.
Možno by bolo dobre nájsť nejaký spôsob, ako dofinancovať projekty mimoriadneho významu až do 100 %, aby si mesto celkom nezviazalo ruky. Tiež si myslia, že v čl. 4, ods. 2, kde sa hovorí o termíne odovzdávania žiadostí, možno by bolo vhodné dať tam slovíčko spravidla, aby v určitej chvíli bolo možné mestskej časti prideliť finančné prostriedky aj v priebehu roka.

p. Matoušek - Návrh mestskej rady bol takmer totožný s návrhom Rady starostov. Bolo by 
vhodné, keby mestské zastupiteľstvo účelové zariadenia celomestského významu. Spýtal sa, či mesto neuvažuje, práve na tieto zariadenia celomestského významu sústrediť pod jednu správu, aby sa nemuseli takto priamo dotovať cez rozpočet.

p. Kažimírová - Väčšina prednesených pripomienok by sa z odborného hľadiska dala 
akceptovať. Jeden pozmeňujúci návrh, s ktorým sa celkom nestotožňujú je ten, kde sa navrhuje vypustiť bežná údržba a prevádzka. Znamená to, že mimo pravidiel sa budú poskytovať účelové prostriedky mestským častiam na bežné výdavky. Zmyslom pravidiel bolo to, aby sa účelové prostriedky poskytovali na všetky výdavky a to ako na výdavky bežného charakteru, tak aj na výdavky, ktoré sa bežne vylúčia a budú tam len investičné výdavky, takže už je tam priestor na subjektívne posudzovanie a už to nebude v zmysle pravidiel.
Podľa zákona o rozpočtových pravidlách, nemôže mesto financovať náklady súvisiace s majetkom, ktorý nie je vo vlastníctve mesta. Formou účelových dotácii to možné je. Aj mestská časť je považovaná za samostatnú právnickú osobu, preto by aj tu účelové prostriedky mali byť poskytované podľa nejakých pravidiel. 
Navrhli posúdiť, či by nebolo vhodnejšie, aby niektorý majetok mestských častí prešiel do vlastníctva mesta. Je jedno uznesenie z roku 2006, ktoré sa prijalo pri schvaľovaní rozpočtu, aby sa majetok, ktorého prevádzku a údržbu financuje mesto majetko-právne vysporiadal. Do majetku mesta by mohli prísť formou spolupodielového vlastníctva, alebo úplne. Je to vecou jednania a dohody medzi mestom a mestskými časťami. Iný návrh na riešenie je zohľadniť takéto potreby pri podielových daniach. Zatiaľ to ešte nenavrhli, lebo nemajú od mestských častí výsledky hospodárenia za rok 2006.
Hlavný kontrolór mal na mestskej rade pripomienku k sankciám a podľa nich by mala byť doplnená do materiálu a mala by sa predniesť pri čítaní návrhu na uznesenie.

p. Knapík - Zámer je taký, aby tieto interné pravidlá boli, aby starostovia mestských častí 
a mesto vedeli, akým spôsobom, ktoré veci vie podporiť a aby to motivovalo aj aktivity mestských častí, hlavne čo sa týka rozvojových projektov a projektov, ktoré majú slúžiť pre zlepšenie životných podmienok, alebo na naštartovanie nových rozvojových aktivít. Istá garancia je, že ak mestská časť pripraví takýto projekt a zabezpečí kofinancovanie, tak mesto pomôže istú časť v zmysle pravidiel prefinancovať. Uvidí sa, ako to bude fungovať v praxi. Zatiaľ mesto také pravidlá nemalo. Účelové prostriedky sa väčšinou poskytovali ad hoc vždy, keď bolo známe, že je nejaká rezerva. Navrhované pravidlá prinášajú istý systémový krok.
Konštatoval, že sankcie sú v materiáli zapracované a k tomu sa netreba vracať. Dal slovo návrhovej komisii.

p.  Drábik - Prečítal doplňujúci návrh p. Rusnáka.
1) v čl. 3 ods. 2 zlúčiť písm. b) a c)
2) v čl. 3 ods. 2 slovo „údržba" nahradiť slovami „modernizácia a rekonštrukcia"
3) v čl. 4 ods. 1 písm. a) 50 % zvýšiť na 80 %, písm. b) 30 % zvýšiť na 50 %
4) v čl. 4 ods. 2 text „doručenej  mestu  do  30.  septembra,  ak  sú  požadované 
    na  nasledujúci  rozpočtový  rok.",  nahradiť  textom  „doručenej  mestu   do 
    31. marca bežného roka."
5) v čl. 4 ods. 5 text „Mestská časť bude o poskytnutí alebo neposkytnutí účelových 
prostriedkov informovaná do 30 dní po rozhodnutí v mestskom zastupiteľstve.", nahradiť textom, „Mestská časť bude o poskytnutí alebo neposkytnutí účelových prostriedkov informovaná do 5 dní po podpise uznesenia mestského zastupiteľstva primátorom mesta Košice.".

Hlasovanie č. 20: za 47 + p. Halenár, proti -, zdržal sa -.

p. Drábik - Prečítal pôvodný návrh na uznesenie:
Mestské zastupiteľstvo v  Košiciach podľa § 6 ods. 2 písm. b) Štatútu mesta Košice
schvaľuje Pravidlá poskytovania účelových prostriedkov mestským častiam mesta Košice z rozpočtu mesta Košice podľa predloženého návrhu so schválenými pripomienkami :

Hlasovanie č. 21: za 48, proti -, zdržal sa -.

-----     -----     -----

6. Pravidlá hospodárenia s rozpočtovými prostriedkami na reprezentačné 
    a propagačné účely mesta Košice

p. Knapík - Doterajšia interná smernica bola z roku 1995 a už nezodpovedá novým 
právnym predpisom, lebo došlo k masívnej novelizácií zákonov o rozpočtovom hospodárení, platia niektoré nové výnosy, preto bolo načase novelizovať tento predpis a nahradiť ho materiálom, ktorý bude upravovať hospodárenie s finančnými prostriedkami, ktoré sú na tento účel vyčlenené.

 V rozprave vystúpili:

p. Cengel - Finančná komisia odporučila predložený materiál schváliť.

p. Matoušek - Pripomienku mal v tom zmysle, že 60 až 70 % textu je opísaného z výnosu
ministerstva vnútra a o tých zvyšných 20 %-tách nie je presvedčený, či mestské zastupiteľstvo je oprávnené prikazovať primátorovi, ako má nakladať s finančnými prostriedkami, lebo tieto dva orgány sú rovnocenné.. Podľa neho by úplne stačil interný predpis.

p. Knapík - Úvaha bola vedená týmto smerom, no záver bol taký, že tieto prostriedky sú 
súčasťou rozpočtu a mali by byť odobrené pravidlami.

p. Kažimírová -  Ide o to, že o výdavkoch na reprezentačné a propagačné účely hovorí 
zákon o rozpočtových pravidlách. Obec si môže prijať nejaké pravidlá, akým spôsobom bude čerpať túto položku. Smernica teda hovorí o spôsobe „ako“ aj keď výnos je daný a mesto z neho musí vychádzať. Do predložených pravidiel doplnili aj to, čo mesto potrebuje pre interné potreby. Časť v § 3 bod 5, kde sa hovorí o propagácii a reklame mesta je navyše, ak ide o šírenie dobrého mena a reprezentáciu mesta na území Slovenska a v zahraničí. Časť v § 4 bod 6 - výdavky z reprezentačného fondu primátora, § 4 bod 4, kde sa hovorí o vecných daroch pre zamestnancov. Tieto veci výnos nerieši, preto to doplnili do smernice. Nechceli to oddeľovať, lebo jedná časť by bola schválená mestským zastupiteľstvom a druhá by bola súčasťou internej smernice, ktorú by podpisoval primátor mesta.

p. Knapík - Uzavrel to jedným slovom - je to spoločná spoluzodpovednosť.

p. Mutafov - Ztotožnil sa s návrhom p. Matouška, že by stačil aj interný predpis. Primátor 	by nemal byť obmedzovaný.
p. Knapík - Uzavrel rozpravu a dal slovo návrhovej komisii. 

p. Rusnák - Nakoľko návrhová komisia nedostala žiaden pozmeňujúci návrh, prečítal 
pôvodný text uznesenia.
Mestské zastupiteľstvo v  Košiciach podľa § 6 ods. 2 písm. b) Štatútu mesta Košice
schvaľuje Pravidlá hospodárenia s rozpočtovými prostriedkami na reprezentačné a propagačné účely mesta Košice podľa predloženého návrhu.

Hlasovanie č. 22: za 30, proti -, zdržali sa 16.

-----     -----     -----

7. Zosúladenie právnych pomerov príspevkovej organizácie
    Bytový podnik mesta Košice

p. Knapík - Je to v náväznosti na § 37 zákona o rozpočtových pravidlách v znení 
neskorších  zmien v jednotlivých postupových krokoch tak, aby sa zákonné podmienky v tejto príspevkovej organizácií mesta zosúladili s právnym stavom. Dôvodová správa je podrobná a je uvedený aj sled krokov, ktoré treba urobiť.

V rozprave vystúpili:

p. Hlinka - Materiál prerokovala aj legislatívno-právna komisia a záver je taký, že komisia 
odporúča prerokovať ho a schváliť na mestskom zastupiteľstve. Čo sa týka ukladacej časti, navrhujú ju čiastočne upraviť a to v tom zmysle, že na prípadnú zmenu právnej formy príspevkovej organizácie Bytový podnik mesta Košice treba spracovať návrh na zmenu tejto právnej formy. Netreba to dávať ako možnosť, ale ako úlohu. Tiež je za zmenu termínu, lebo do konca roka je to dlho už aj vzhľadom na to, že táto právna norma sa podľa zákona o rozpočtových pravidlách mala do 31.12.2006. Navrhol preto termín do 30.6.2007.
Dôvodová správa je rozsiahla, ale je písaná dosť náročne a treba ju dôsledne a pomaly čítať, aby človek pochopil o čo ide.

p. Jeník - Z prehľadu finančných tokov za posledných 6 rokov je jasné, že Bytový podnik 
to nemal ľahké. Jednak sa znížili tržby za prenájom bytov, narastal rozdiel medzi predpisom nájomného za byty a úhradou. Bytový podnik je nútený platiť spoločenstvám a správcom, hoci od nich neinkasuje a toto treba hlavne v hybridných domoch v spolupráci so sociálnou komisiou preverovať. Poukázal aj na to, že súčasný odpredaj výrazne znižuje tržby, čo je opäť v neprospech Bytového podniku. Stotožnil sa s p. Hlinkom v tom, že táto príspevková organizácia v zriaďovateľskej pôsobnosti mesta by mala vypracovať analýzu, aby materiál riešil  tzv. sociálne bývajúcich občanov a to už na júnové mestské zastupiteľstvo. Všetko je o peniazoch, no nakoľko je tu Luník IX a iné lokality, k problému treba pristúpiť naozaj systémovo a pre budúcnosť aj dôsledne, raz sa musí začať a toky sa musia vyjasniť.

p. Drábik - Legislatívno-právna komisia zrejme zo svojho uhla pohľadu sa to snaží riešiť 
po tejto línii. On si myslí, že tu ide o vecný problém. Mesto, ako zriaďovateľ tejto organizácie asi nedáva vlastnej organizácii toľko príspevkov, koľko by malo. Mesto vlastní už len tie najhoršie byty a na to treba viacej prispievať. A do hybridných domov Bytový podnik musí prispievať, ak je tam čo i len jeden byt vo vlastníctve mesta.

p. Jeník - Áno, Bytový podnik uhrádza, ale neinkasuje.

p. Knapík - Uzavrel rozpravu a dal slovo návrhovej komisii.

p. Drábik - Návrhová komisia dostala jeden pozmeňujúci návrh od p. Hlinku.
V časti ukladá dopĺňa text: Spracovať a  na rokovanie mestského zastupiteľstva predložiť komplexnú štúdiu riešiacu bývanie sociálne odkázaných občanov v meste Košice a vytvorenie ekonomicky prijateľných východiskových podmienok pre mesto Košice a spracovať návrh na zmenu právnej formy príspevkovej organizácie Bytový podnik mesta Košice. Termín: 30.6.2007, zodpovedný riaditeľ MMK.

Hlasovanie č. 23: za 42, proti -, zdržali sa 4.

p. Drábik - Prečítal pôvodný návrh:
Mestské zastupiteľstvo v  Košiciach podľa § 6 ods. 2 písm. b) a ad) Štatútu mesta Košice schvaľuje zosúladenie právnych pomerov príspevkovej organizácie Bytový podnik mesta Košice v nadväznosti na § 37 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v  postupových krokoch :
a) príjmy z prenájmu bytov a nebytových priestorov sú počnúc dňom 1.1.2007 v súlade s § 5 ods. 1 bod b) zákona č. 583/2004 Z. z. o rozpočtových pravidlách územnej samosprávy nedaňovým príjmom obce z vlastníctva,
b) bežný transfer počnúc dňom 1.1.2007 bude tvoriť minimálne 50 % výrobných nákladov príspevkovej organizácie.

Hlasovanie č. 24: za 47, proti -, zdržal sa 1.

-----     -----     -----

8. Návrh rozpočtu mesta Košice na roky 2007 - 2009

p. Knapík - Oproti predchádzajúcim rokom je to nóvum. Súvisí to s tým, že pravidlá 
finančného hospodárenia obcí a miest ukladajú počnúc rokom 2007 spracovávať rozpočty na 3-ročné obdobia. Na bežný rok sa spracováva záväzný rozpočet, na ďalšie dva roky sú rozpočty výhľadové, ktoré sa budú v budúcnosti upresňovať.
Rozpočet pre rok 2007 je vyrovnaný. Základné východiská rozpočtu predpokladajú maximalizáciu príjmov. Nápočet, ktorý je urobený v niektorých príjmoch či už daňových, alebo nedaňových, je na hrane. Veľký priestor na zvyšovanie, prípadne možné rezervy a lepšie napĺňanie príjmovej časti rozpočtu nie je možné veľmi predpokladať. Presnejšie odhady sa budú dať urobiť keď bude vidieť, ako sa vyvíjajú daňové príjmy a príjmy na podielových daniach a z predaja majetku. Pred mestom je v tomto roku niekoľko vážnych rozhodnutí, ktoré môžu mať pozitívny vplyv na kapitálové príjmy. Priestor na rozvojové aktivity a obnovu mesta bude dostatočný. Predložený rozpočet považuje za optimálny. K rozpočtu prebiehala diskusia a pripomienky, ktoré z nej vzišli je v prevážnej miere možné akceptovať. Rozpočet je dôležitý finančný nástroj riadenia samosprávy. 

V rozprave k tomuto bodu vystúpili:

p. Rusnák - Vystúpil ako predseda rady starostov. Rada starostov na svojom 3. rokovaní 
dňa 13.2.2007 prerokovala návrh rozpočtu mesta Košice na roky 2007 - 2009 a po diskusii prijala 4 pozmeňujúce návrhy a keďže všetky sú predkladateľom akceptované a dnes predložený upravený návrh ich už obsahuje, nemá žiadne ďalšie pripomienky.

p. Petrvalský - Rozpočet bol prejednaný v komisii školstva, športu a mládeže. Komisia 
pochopila východiska tohto rozpočtu, aj keď konštatovala, že školstvo v ňom nie je dofinancované tak ako by malo byť. Musí konštatovať že na koncepciu rozvoja športu v tomto roku zatiaľ sa v rozpočte nenachádzajú peniaze. Budú sa snažiť o to, aby v ďalších zmenách rozpočtu sa nejaké finančné prostriedky aj na tento účel vyčlenili. S touto pripomienkou do budúcna odporúčajú predložený návrh rozpočtu schváliť. 

p. Cengel - Finančná komisia mala k rozpočtu určité pripomienky, tie sa prediskutovali aj
v poslaneckých kluboch. Uskutočnilo sa stretnutie predsedov poslaneckých klubov, z ktorého vznikol určitý výstup - poslanecký návrh rozpočtu. 
Hlavná úprava spočíva v zapracovaní požiadaviek, ktoré vzišli z rokovania rady starostov, zníženie niektorých výdavkových častí. Ďalej to boli príspevky pre mestské časti, pre školstvo a niektoré ďalšie drobné úpravy.
V prvej časti navrhol upraviť v bode 2 prerozdelenie dane z príjmov fyzických a právnických osôb pre mestské časti nasledovne: Mestská časť Barca, Džungľa, Kavečany, Lorinčík, Vyšné Opátske, Košická Nová Ves, Krásna, Myslava, Pereš, Poľov, Šebastovce, Ťahanovce a Šaca vo výške 3650.- Sk. 
Mestská časť Luník IX vo výške 1600,- Sk na obyvateľa a rok, z toho 100,- Sk na obyvateľa účelovo viazané na verejno-prospešné práce, ktoré podliehajú finančnému zúčtovaniu v rozpočtovom roku tak, ako to bolo navrhnuté. 
Mestská časť Dargovských hrdinov, Juh, KVP. Nad jazerom, Staré mesto, Západ, Sídlisko Ťahanovce, Sever vo výške 740,- Sk na 1 obyvateľa.
V ukladacej časti sa vypúšťa bod 1 a 2 - pripraviť návrhy novely VZN. Myslí si, že Magistrát mesta na týchto veciach môže pracovať aj bez uznesenia.
K výdavkovej časti:
Je to zníženie výdavkov verejnej správy zhruba o 10 %, civilná ochrana o 200 tis. Sk, ÚHA o 2 mil. Sk, SKK o 1 mil. Sk, zimná údržba - úprava na výšku 22 mil. Sk, rozdelenie bežných výdavkov pre účelové transféry pre mestské časti: Krásna na chodníky, Myslava na odvodnenie, Vyšné Opátske, Kavečany tiež, Staré mesto na prevádzku krytej plavárne, Staré mesto splátka úveru, Juh a ďalšie. Vo veľkých mestských častiach sú to stavby, ktoré majú celomestský charakter  Ďalej bol návrh pre Mestský futbalový klub vo výške 22 mil. Sk. V oblasti vzdelávania navrhli navýšiť sumu na 620 mil. Sk a počíta sa aj s 25 mil. Sk, ktoré vzniknú úsporou s dôvodu zániku strediska školských služieb. V tejto chvíli by mohli byť navýšené prostriedky vo výške 45 mil. Sk. V Psychosociálnom centre aj s prihliadnutím na výsledok kontroly vo výške 2.700 tis. Sk.
V kapitálových výdavkoch navrhli výstavbu cintorínov znížiť z 8 mil. Sk na 2 mil. Sk z dôvodu, že v tomto roku sa zrejme viac nepreinvestuje a toľko by mohlo v roku 2007 stačiť na rozšírenie krematória.
Chceli by, aby sa rozbehli práce na Slaneckej ceste a obchvat Krásnej, na to vyčlenili zhruba 5 mil. Sk
Tiež je dôležité riešenie jazykovej školy s parkoviskom, kde treba 300 tis. Sk na projektovú dokumentáciu. 
Ďalej je to prepojenie Klimkovičová Moskovská vo výške 5 mil. Sk, výstavba miestnych komunikácií, obchvat Kavečany - výkup pozemkov, tam to navýšili o 2 mil. Sk. Pre informatiku sú to 3 mil. Sk, Správe mestskej zelene navrhli 5 mil. Sk z dôvodu rekonštrukcie detských ihrísk.
S prihliadnutím na správu hlavného kontrolóra sa poslanecké kluby zhodli na tom, že pre Dopravný podnik mesta Košice budú pozastavené finančné zdroje na kapitálové výdavky a až pri 1. úprave rozpočtu po vyjasnení situácie v Dopravnom podniku mesta Košice budú finančné prostriedky uvoľnené.
Ďalej sú to dotácie pre mestské časti, kapitálové výdavky ako je rekonštrukcia krytej plavárne Šaca, Toryská - dokončenie výstavby parkovísk, projektová dokumentácia ZOS Laborecká, verejné osvetlenie Bratislavská - Stropkovská, komunikácie v Krásnej, Sídlisko Ťahanovce - výstavba plôch pre kontajnery, bezbariérové úpravy chodníkov na stavbe obytného súboru Ťahanovce, parkoviská na Berlínskej, obec Ťahanovce - výstavba chodníkov a osvetlenie ciest, Sever - rekonštrukcia budov a inžinierskych sietí.
Je tam aj rozdelenie dotácií v zmysle VZN mesta Košice č. 76.
Toto sú pozmeňujúce návrhy, ktoré predložil v písomnej podobe za poslanecké kluby.

p. Halenár - Opäť mal problém s rokovacím poriadkom. Na začiatku rokovania bol 
odsúhlasený maximálny čas pre diskusný príspevok 3 minúty pre celé rokovanie. Tak ako on chápe rokovací poriadok, nie je možné predložiť pozmeňujúcí návrh mimo diskusie. Tým pádom každý jeden pozmeňujúci návrh, ktorý odznie, je v rámci diskusie. Primátor po 3 minútach neodobral poslancovi Cengelovi slovo, ale nechal ho hovoriť 6 minút 45 sekúnd. Chcel tým iba povedať, aké nezmyselné uznesenie sa prijalo na začiatku a obmedzili tak svoj vlastný čas, kedy môžu ako zástupcovia občanov prehovoriť k najvážnejšiemu dokumentu, ktorý sa za celý jeden rok predkladá poslancom. Požiadal primátora, aby dbal na dodržiavanie trojminútových vystúpení, alebo si opäť nechal vysvetliť rokovací poriadok.

p. Blaškovičová - To že poslanci opäť dostali na stôl nový návrh rozpočtu ani 
nekomentuje a bola by prekvapená, keby to tak nebolo. Keby platil ten návrh rozpočtu, ktorý dostali v materiáloch. V príspevku chcela poukázať na to, čo nie je správne v predloženom návrhu. Na projekte Košice - európske mesto kultúry pracuje široký tím ľudí. Sú pripravené medzinárodné kultúrne projekty aj s vyčíslením finančných potrieb. Kultúrna komisia požiadala svojho predsedu, aby hovoril o týchto okolnostiach, lebo bez finančného krytia a spolupráce s mestom nie je možné pripraviť medzinárodné kultúrne podujatia. V pôvodnom aj pozmeňujúcom návrhu rozpočtu ostalo 415 tis. Sk na projekty v spolupráci a pod záštitou mesta na medzinárodné kultúrne podujatia. Myslí si, že za tieto peniaze sa neurobia žiadne kultúrne podujatia, ktorými by sa mohlo toto mesto zviditeľniť a ona začína veľmi vážne pochybovať o zmysluplnosti práce celého tohto kultúrneho tímu. Jedna vec je v kancelárii hovoriť, aké by to mohlo byť úžasné, ale keď sa neposkytnú financie na to, aby sa projekty zrealizovali, aby Košice ukázali, že na to majú, aby sa nemohli podporiť podujatia, ako sú Zlatý žobrák, Folklórny festival, všetky tie, o ktorých sa hovorí, že sú medzinárodného charakteru, tak nevidí dobrú vôľu tohto mesta seriózne o tomto projekte uvažovať. 
V zmene rozpočtu sú v kapitálových výdavkoch dotácie v zmysle VZN č. 76, ale opäť je to na cirkevné objekty. Je toho názoru, že cirkevné objekty by na dotáciu mohli počkať a prednostne by sa mali podporiť kultúrne inštitúcie, zariadenia a organizácie, aby mohli naštartovať svoje projekty, lebo bez garantovanej dotácie sa nikto do medzinárodného podujatia nepustí.

p. Pajtáš - Komisia dopravy a výstavby sa taktiež zaoberala rozpočtom a predložený návrh
odporúča prerokovať a schváliť v mestskom zastupiteľstve s pripomienkou, že v priebehu roka, ak to dovolí priaznivý vývoj príjmov, mali by sa vyčleniť prostriedky na urýchlenie procesu spracovania nového územného plánu mesta.

p. Buraš - Rozpočet je skutočne napätý. Pozeral sa aj na stránku európskych projektov - 
eurofondov, ktoré sú veľmi dôležité a s istou sumou sa tam ráta na kofinancovanie. Prejednávali to na komisii regionálneho rozvoja a cestovného ruchu, možnosti a aspekty činnosti. Jednou z dominánt je regionálny rozvoj a cestovný ruch, ktorý by mala realizovať táto komisia. Predniesol k tomu návrh na uznesenie v znení:
Mestské zastupiteľstvo v Košiciach podľa § 6 ods. 2 písm. ad/ Štatútu mesta Košice a§ 44 rokovacieho poriadku ukladá riaditeľovi MMK, aby do termínu 15.3.2007 dal vypracovať a predložiť komisii regionálneho rozvoja a cestovného ruchu aktuálnu projektovú pripravenosť mesta na čerpanie prostriedkov z fondov európskej únie pre programové obdobie 2007-2013  a zabezpečiť, aby v rozpočte schválené investície, ktoré sa môžu financovať z prostriedkov fondov EÚ, boli projekčne pripravené a podané na príslušné ministerstvá, resp agentúry v súčinnosti s, alebo bez Košického samosprávneho kraja v poradí: podané projekty, rozpracované projekty, projekty v zásobníku mesta a mestských podnikov.

p. Matoušek - Dva koaličné kluby predložili pozmeňujúci návrh rozpočtu mesta na rok 
2007. Vysvetlil niektoré položky k zníženiu výdavkov na verejnú správu o čiastku  20 mil. Sk. Neznamená to, že si necenia a nectia prácu samosprávy a samosprávnych úradníkov. Je to signál pre riaditeľa Magistrátu mesta, že tu treba urobiť nový organizačný poriadok, nové pravidlá fungovania samosprávy. Znamená to, že v tej chvíli sa stáva ich cieľom malý, štíhly samosprávy aparát. Toto je zámerom zníženia tejto čiastky o 20 mil. Sk, že tento zámer sa ku koncu roka naplní., To isté platí aj pre odporúčania na záťaž občanov tohto mesta súvisiaci s navýšením ceny za odpad, za psov, navýšiť cestovné. Nebol by rád, aby táto samospráva s pravicovou koalíciou sa uberala týmto smerom, aby sa na doplnenie príjmovej časti rozpočtu využívali občania. Treba nájsť rezervy, veď aj v Kosite má mesto spoluúčasť, udržať ceny a až keď to bude neudržateľné, potom zvýšiť cenu a zároveň jasne vysvetliť občanom dôvod zvýšenia. Pokiaľ sa bude neustále tápať v určitých rovinách nákladov, tak sa nedôjde k riešeniu. Očakáva od Magistrátu a kompetentných pracovníkov, aby takúto analýzu v najbližšej dobe - určite najneskôr do septembra predložili, aby sa poslanci mohli vyjadriť k týmto zmenám. To isté platí pri psoch. Nie je dosť presvedčený, že navýšením poplatkov za psov by sa dosiahli nejaké veľké príjmy. Dospeje to k tomu, že ľudia nebudú zvieratá prihlasovať. Je empatický ku všetkým ľuďom, ktorí majú zvieratá a vie si predstaviť, ako sa ich to možno aj dotkne, keď ho nebudú môcť mať pri sebe, resp. platiť za neho nejakú väčšiu sumu. V tom veľký prínos nevidí.
Prepravné je vecou budúceho manažmentu DPMK, ktorý nájde spôsob, ako spravodlivo rozdeliť tarifu tým, že to nebude jednorázové cestovné.
p. Halenár - Cieľom jeho vystúpenia je upozorniť na dva body v rozpočte. Sú to výdaje na 
správu mesta. Aj keď počúva poslaneckú iniciatívu znížiť položku o 20 mil. Sk oproti rozpočtovaným výdajom v tejto položke na rok 2007, ešte stále je tam nárast nejakých 13 mil. Sk. Už v minulom volebnom období ako občan sedel v zadnom rade na mestských zastupiteľstvách a v duchu sa tešil, akých , aspoň z časti, majú Košice poslancov, ktorí tvrdo bojujú proti tomu, aby narastal úrad - Magistrát mesta Košice. Teraz sedí medzi nimi, lebo mnohí boli opätovne zvolení a oni kľudne súhlasia s navýšením výdajov o 13 mil. Sk len na samotný magistrát. Vyzval každého, kto mal pred tým veľmi vážne kritické výhrady k bobtnaniu úradu, aby hlasoval proti tomuto rozpočtu.
Druhá jeho pripomienka sa týka príjmov a výdajov za zber, odvoz a zneškodňovanie odpadov. Rozdiel medzi príjmami a rozpočtovanými výdavkami je cca 80 mil. Sk. Už v minulom období ako člen komisie životného prostredia registroval otvárajúce sa nožnice medzi schopnosťou mesta vyberať peniaze za túto daň a následne splácať svoje záväzky monopolu Kosit. Bol by rád, aby spomedzi poslancov, ktorí boli v riadiacich orgánoch či iných orgánoch firmy Kosit, aby tu hneď vystúpili v diskusii k rozpočtu a aby povedali jasne a zreteľne, čo počas doby, pokiaľ tam oni sedeli, či registrovali niečo také, aby tak prudko narástli požiadavky Kositu na platby od mesta. Má na mysli hlavne poslanca p. Boritáša, ktorý bol v minulom volebnom období predsedom dozornej rady. Myslí, že je čas, aby ľudia, ktorí sedia v dôležitých orgánoch spoločnosti, kde má aj mesto účasť, aby vo svojom vystúpení povedali, ako to videli oni.
Predniesol návrh na uznesenie: Mestské zastupiteľstvo v zmysle § 6, ods. 2 písm. c/ Štatútu mesta Košice schvaľuje v časti výdavky rozpočtu na rok 2007 výšky súm takto: výdavky verejnej správy, správa obecného úradu vo výške 188.520 tis. Sk, Mestská polícia Košice vo výške 69.055 tis. Sk, odpadové hospodárstvo vo výške 261.000 tis. Sk, MFK vo výške 0 Sk, marketing vo výške 0 Sk. Ušetrené peniaze vo výške 67,5 mil. Sk oproti návrhu použiť na splácanie záväzkov mesta.
Druhý návrh: Mestské zastupiteľstvo v zmysle § 6, ods. 2 písm. c/ Štatútu mesta Košice vypúšťa v časti ukladá bod 1 a 2.

p. Kočiš -  Predloženým pôvodným návrhom sa podrobne zaoberal, mal k nemu výhrady, 
ale tým druhým, pozmeňujúcim poslaneckým návrhom sa niektoré jeho otázky vyriešili, no vznikli aj nové. Jedna z nich: Na Slaneckú cestu je požiadavka 3 mil. Sk, dáva sa 5 mil. Sk. Na čo pôjdu navýšené 2 mil. Sk?
Predložil pozmeňujúci návrh v súvislosti s tým, že je dosiahnutá úspora je aj na úkor mestských organizácií a jednou z nich je Útvar hlavného architekta.. Bolo tu už povedané jednak projektantmi, ktorí prezentovali svoje návrhy, že chodia diskutovať aj na Útvar hlavného architekta. Tiež bol daný návrh, aby sa pripravila zmena územného plánu a má zákulisnú informáciu, že sa chystá nejaký nový šéf Útvaru hlavného architekta. Navrhol ponechať v rozpočte pôvodnú sumu 12 mil. Sk. Sporné 2 mil. Sk by sa dali zobrať z kapitoly 0510 - čistenie a letná údržba, kde je plánovaných 30 mil. Sk. Keď si spätne prezeral návrhy rozpočtov a skutočné čerpanie, bolo tak, že zimná údržba mala také isté čerpanie ako čistenie a letná údržba komunikácii.  Toto je jeho návrh, aby z kapitoly 0510 - bežné výdavky boli presunuté 2 mil. Sk  do kapitoly 0443 na Útvar hlavného architekta, aby tom bola pôvodne plánovaná čiastka 12 mil. Sk.

p. Forgáč - Vysvetlil pripomienku k Slaneckej ceste. Pôvodný návrh bol 3 mil. Sk, ale 
nebol v tom zahrnutý obchvat v Krásnej. Teraz je to súčasťou tejto položky, preto je tam 5 mil. Sk.

p. Knapík - Účelom zvýšenia je projektová dokumentácia na obchvat v Krásnej.

p. Drábik - Nový poslanecký návrh preletel len letmo, môže sa preto stať, že jeho 
vystúpenie s nebude v niektorých častiach kompatibilné. Na kultúru bolo plánovaných 7 mil. Sk V novom poslaneckom návrhu si pozrel položku, ktorá ho najviac trápila a to je cestovný ruch a to 2.200 tis. Sk. čo je na jeho podporu veľmi málo a nebude to stačiť ani na účasť na medzinárodných výstavách v blízkom okolí. Je to žalostne málo na rozvoj cestovného ruchu, na slušnú reprezentáciu mesta. K projektu Košice - európske hlavné mesto kultúry už dostal vysvetlenie. Nenašiel však nikde informáciu, koľko mesto uvoľní na tzv. sociálne bývanie. V návrhu je uvedená výška príspevkov spoločenstvám bytov, aké príspevky sa budú dávať obyvateľom formou príspevkov na bývanie, ale o sociálnom bývaní v návrhu rozpočtu nie je žiadna zmienka.
Poznámka k školstvu v oblasti kapitálových výdavkov. Ak si prepočíta, že 7 mil. Sk, ktoré boli v rozpočte  pre školstvo navrhované sa má rozdeliť pre 100 škôl plus asi 45 školských zariadení, tak koľko v priemere výjde na jednu školu? Je to nezodpovednosť, lebo väčšina škôl v meste má okolo 25 - 30 rokov a to sú budovy, do ktorých treba naozaj niečo investovať. Energie sú drahé, teplo uniká cez škáry von.
Na europrojekty je v pôvodnom návrhu 10 mil. Sk. Na kofinancovanie všetkých možností, ktoré sa cez rôzne ministerstva i priamo mestu ponúkajú je tiež žalostne málo.
Celkom vážne sa spýtal, či sa Košice chystajú v roku 2011 na majstrovstva sveta. Je predložený rozpočet na tri roky a tam sa so žiadnou podpornou čiastkou na tento účel neuvažuje.
Aby to nebolo len tak, že nepovie, z čoho peniaze zobrať. V návrhu rozpočtu je položka „Dotácie právnickým a fyzickým osobám“ Takýchto subjektov je v Košiciach veľmi veľa a plánovaných 10 mil. Sk ich nezachráni, ani im nepomôže, preto navrhol túto čiastku rozdeliť na tie veci, ktoré spomenul vo svojom príspevku.

p. Dolná - Odpovedala predrečníkovi: Na sociálne bývanie sa vyčlenila čiastka 62 mil. Sk
	pod názvom „bývanie a občianska vybavenosť“.

p. Blaškovičová - V zmysle jej predchádzajúceho príspevku predložila návrh na 
uznesenie. Dotácie v zmysle VZN č. 76 z položky kapitálové výdavky vo výške 7,3 mil. Sk určených pre cirkvi presunúť do položky bežné výdavky na podporu kultúrnych podujatí konaných v spolupráci s mestom Košice v rámci projektu Európske hlavné mesto kultúry.

p. Jeník - Očakával, že prerozdelenie dane z príjmu fyzických a právnických osôb 
pre mestské časti bude korešpondovať aj s novelou zákona o meste Košice a vypracovaním Štatútu mesta. 
K účelovým transférom  - MČ Košice - Nad jazerom má vypracovaný rozvojový plán hospodárskeho a sociálneho rozvoja. Súčasťou jednej kapitoly je aj rekreačná oblasť Jazero, ktorá bola zakomponovaná aj do mesta, ako do rozvojového programu. V minulosti mesto stále poskytlo pre  rekreáciu obyvateľov Košíc a okolia príspevok. V tomto návrhu rozpočtu tam nie je ani koruna. Mrzí ho to, lebo sa jedná o mestský majetok v správe mestskej časti. 
V kapitálových výdavkoch 5 mil. Sk na Slaneckú cestu považuje za optimálnu čiastku. Mrzí ho však, že na vysporiadavanie pozemkov pre tento účel je tam iba jeden milión.
Pripomenul, že mestská časť v minulom roku dostala 10 mil. Sk transfér od mesta, z ktorého im bolo vyplatených 8 mil. Sk. Predpokladá, že v roku 2007 mesto nebude tak negatívne k mestskej časti, aby zvyšné 2 mil. Sk nedoplatilo. Budova, do ktorej boli peniaze investované, je pred ukončením  Má tam byť mestský úrad, klub dôchodcov, mládežnícke centrum a stanica mestskej polície. Mestská polícia si na financovanie tejto stanice vo svojom rozpočte prostriedky vyčlenila.
Pripája sa k tým, ktorí požadujú viac peňazí pre školstvo a je rád, že Správa mestskej zelene dostala 5 mil. Sk na detské ihriská.

p. Bajus - O možnosť vystúpiť na rokovaní mestského zastupiteľstva ho poprosila pani
Rodziňáková. Obsahom vystúpenia by mala byť požiadavka o podporu činnosti Senior klubu. Hlasovaním by sa malo rozhodnúť, či jej to mestské zastupiteľstvo umožní.

p. Knapík - Dal hlasovať o procedurálnom návrhu p. Bajusa.

Hlasovanie č. 24: za 23, proti 1, zdržali sa 20.

p. Knapík - Súhlas je, pani Rodziňáková po ukončení rozpravy bude môcť vystúpiť.

p. Jenčová - Ako starostka MČ Košice - Nad jazerom pripomenula problém 
polyfunkčného centra, kde schválená čiastka bola v minulom roku krátená s prísľubom, že sa doplatí v roku 2007. Ide o 2 mil. Sk a veľmi ju prekvapuje, že koalícia, ktorá bola za to, aby mestská časť získala vlastnú budovu na úrad, ktorá má hlavný vplyv na rozpočet a ktorá aj v miestnom zastupiteľstve v MČ Košice - Nad jazerom má prevahu, ani tie 2 mil. Sk, ktoré boli v starom roku preinvestované, ktoré doteraz nie sú zaplatené a nie je tu ani žiadne navýšenie, aby sa mohlo v stavbe pokračovať Je z tejto situácie  veľmi rozčarovaná. Svoju požiadavku predložila písomne, uskutočnil sa aj osobný rozhovor, kde požadoval 1 mil. Sk transfér na údržbu jazera, na dobudovanie miestneho úradu a jeho prevádzku. 

p. Cengel - Uvedomuje si, že sa nedostalo na všetky mestské časti, ale tak, ako to bolo aj 
	v minulosti, pri úprave rozpočtu sa bude na tieto požiadavky pamätať.
Ku kultúre - je snaha zvýšiť túto položku a pri úprave rozpočtu bude aj na toto myslené.
Odznela ďalšia kritika, že na školstvo a dopravu ide tiež málo prostriedkov, ale proti tomu sa ohradil, lebo na tieto aktivity ešte ani v jednom roku neišlo toľko peňazí, ako teraz a pritom tu nie sú zahrnuté PPP projekty.
K výzve p. Halenára znížiť výdavky na verejnú správu - osobne je tiež za zníženie, ale treba povedať aj to, že na mesto prešli niektoré kompetencie, ako sú stavebné úrady, daň z nehnuteľností a podobne, preto on vyzval pána Halenára k spolupráci, aby sám navrhol, kde sa tie náklady dajú znížiť, ale tak, aby sa neporušil zákon. Lebo rozprával aj o Kosite, ale s Kositom sú uzavreté platné zmluvy. Tu sa nedá jednoducho škrtnúť dohodnutá čiastka. Takéto zníženia sa musia ošetriť aj zmluvne, lebo to dopadne ako so Strelingstavom. Preto časť návrhov pána Halenára je nereálna, lebo sú tam platné zmluvy. Typickým príkladom je futbalový klub. Ak je mesto spoluúčastníkom tak si musí plniť svoje zmluvné záväzky.
Navýšenie 2 mil. Sk na Slaneckú cestu je z dôvodu, aby sa v Krásnej nevytvoril lievik, ale aby to rozšírenie cesty až za mestskou častou Krásna.
Peňazí na vysporiadanie pozemkov aj v rôznych iných kapitolách je v rozpočte dostatok. V priebehu roka sa urobia potrebné presuny.
K zníženiu prostriedkov pre ÚHA - je to v súvislosti s tým, že je tu platné uznesenie, ktoré ÚHA neplní a ak ho splní, tak sa bude uvažovať aj o ďalšom navýšení prostriedkov.
K pripomienke p. Drábika - cestovný ruch sa neupravoval, je to návrh magistrátu. Nevylučuje, že v budúcnosti sa nenavýši. 
Kapitálové výdavky pre školstvo - podobne, ako v minulom roku prostriedky na kapitálové výdavky sa budú uvoľňovať postupne podľa toho, ako sa bude napĺňať príjmová časť rozpočtu. V apríli by sa mala uskutočniť reforma školstva, kde niektoré školy by mali byť utlmené, niektoré by mali zaniknúť, preto treba najprv definovať, ktoré školy ostanú a potom investovať do prioritných požiadaviek. 
Zo zimnej údržby sa už 6 mil. Sk zobralo.
p. Halenár - K rokovaciemu poriadku. Vyzval primátora, aby dbal na časové limity. 
Nielen tým, že rokovanie sa začína neskoro, čo je priamym porušením rokovacieho poriadku, podrýva nielen svoju autoritu, ale aj autoritu celého poslaneckého zboru. Pokiaľ nie je ochota dodržiavať pravidlá hry, ktoré si sami stanovili, tak to je začiatok konca. Faktická poznámka má trvať minútu, potom treba odobrať slovo. Krátko k pracovníkom magistrátu. Nevie, kto registruje nárast pracovníkov. Tie stavebné úrady tu predsa nie sú od 1. januára 2007. 
Akciová spoločnosť Mestský futbalový klub má tiež nejaký rozpočet a ak je tam nejaká zmluva, ktorá zaväzuje mesto každoročne prispievať nejakými peniazmi, tak si myslí, že je to veľmi zlá zmluva a je treba hnať právnikov, ktorí ju odporučili podpísať, na zodpovednosť.

p. Ivanko - V rozpočte ho prekvapil príspevok na reprezentačné a propagačné účely, kde 
bola vyčlenená suma 1.600 tis. Sk. Keďže pozná situáciu v štátnej správe, tak si dovolil tvrdiť, že všetky štátne úrady t.j. krajské, obvodné aj špecializovanej štátnej správy nemajú toľko na propagáciu a na reprezentáciu. Tam má vytvorené finančné zabezpečenie jedine najvyšší šéf. V meste je to takých 40 - 50 ľudí, ktorí dostávajú z tejto položky peniaze.
Návrh na uznesenie: Znížiť výdavky na reprezentačné a propagačné účely z 1,6 mil. Sk na 1 mil. Sk. Ušetrených 600 tis. Sk presunúť do rozpočtu pre školstvo.

p. Blaškovičová - Zareagovala na predsedu finančnej komisie. Keďže povedal, že sa 
počíta s navyšením peňazí na kultúru, požiadala poslancov, aby hlasovali za jej uznesenie, pretože nepozná kvalitnú kultúrnu inštitúciu, ktorá by v máji nebola zazmluvnená do septembra - októbra, kedy by mali vrcholiť kultúrne podujatia v Košiciach. Ak taká kultúrna inštitúcia existuje, tak ju Košice ani nemusia mať, lebo jej kvality svedčia o tom, že nemá prácu na budúce mesiace.. Pripomenula, že Košice sa neuchádzajú o hlavné mesto cirkví, ale o hlavné európske mesto kultúry.

p. Gamcová -  Zaujíma ju, koľko je pracovníkov na magistráte a či naozaj je rozumné 
v prípade, že nie je dostatok peňazí na iné priority, navyšovať výdavky verejnej správy. Má zato, že školstvo a sociálne veci sú tou prioritou. 
Zaujíma ju aj položka: záväzky z minulých rokov. Pokiaľ vie, sú to záväzky ešte z roku 2005 vo vzdelávaní. Je tu 40.500 tis. Sk požiadavka na rok 2007. Iste nejde o vymyslené číslo, ale ide o neuhradené faktúry, kde sa konečná suma navyšuje o ďalšie penále. Toto by mala byť jedna z priorít.
Nemôže celkom súhlasiť s vyjadrením predsedu finančnej komisie, že školy dostanú v tomto roku viac peňazí ako obvykle. Školy dostanú 84 % z pôvodných navrhovaných prostriedkov. Týka sa to originálnych kompetencií. Mali by dostať podstatne viac peňazí a tým, že im mesto kráti tieto finančné prostriedky, dostáva riaditeľov do situácie žobrákov pred dverami mesta a dlhy sa im budú navyšovať. Mala by tu byť snaha vyriešiť problémy hlavne s riaditeľmi, ktorí majú uzavreté zmluvy aj s nemestskými podnikmi, napr. s podnikom Raden, ktorý nie je taký ústretový a záväzky sa nedajú tak jednoducho vysporiadať.
Nehovorila o sociálnych problémoch, prečítala len jeden paragraf zo zákona o sociálnej pomoci, že nedostatok finančných prostriedkov vyčlenených v rámci rozpočtu obce na poskytovanie opatrovateľskej služby nemôže byť podkladom pre vydanie rozhodnutia v správnom konaní o neposkytnutí služby. Opatrovateľská služba v domácnostiach je jednou z priorít, ktorú by obec mala zabezpečiť, lebo jednak šetrí prostriedky štátneho rozpočtu a jednak je to kompetencia, ktorú obec zo zákona má. Pokiaľ nie je schopná ju zabezpečiť, tak ju zabezpečuje iným spôsobom a naráža tu na dotáciu, ktorú mesto plánuje poskytnúť tým subjektom, ktoré  sa touto službou zaoberajú. Výšku týchto prostriedkov považuje za neprimeranú pre ľudí, ktorých počet sa zo dňa na deň zvyšuje.

p. Sabol - Predpokladal, že ak pán Halenár pozná rokovací poriadok, že pozná aj ostatné 
právne predpisy, ako aj základný zákon o meste Košice č. 401/1990, lebo ináč by vedel, že stavebný úrad s vyše 40 pracovníkmi prešiel na mesto 2.12.2006. Preto je na verejnú správu v rozpočte nárast.

p. Knapík - Súhlasí takmer so všetkým na čo bolo vo vystúpeniach poukázané. Treba sa 
však zhodnúť na tom, čo sa uprednostní a čo bude musieť počkať. Zdroje, ktoré sa budú počas roka vytvárať, pôjdu práve tam. Ak sa situácia trochu vyjasní a vyjasnia sa aj úlohy, ktoré súvisia s kultúrnymi projektmi, tak prostriedky na tento účel sa vyčlenia. Je nejaká rezerva v prostriedkoch pre projekt Európske hlavné mesto kultúry a mnohé kultúrne aktivity, ktoré budú spojené s prezentáciou, aj s podpornými podujatiami budú môcť byť prefinancované aj z týchto prostriedkov. Požiadavky sa ešte budú prehodnocovať. Rozpočet je nástroj, ktorý samospráva musí využívať.
Schválil sa procedurálny návrh, aby mohla vystúpiť pani Rodziňáková, dal jej preto slovo.

p. Rodziňáková -  Potrebovala sa trochu ukľudniť po hlasovaní o jej vystúpení a len 
zmysel pre dobročinnosť ju neodradil od toho, aby neodišla, lebo tu zacítila určitú zlomyseľnosť nielen k svojej osobe ale k seniorom Košíc. Snažili sa doručiť každému poslancovi informáciu o probléme, s ktorým sa Senior dom snaží vyrovnať, no všimla si, že mnohí z poslancov ani nevyberajú svoju schránku, hoci je to jediný možný styk občana s poslancami.
V mene asi 35 dobrovoľných pracovníkov Senior domu, neziskovej organizácie, ktorá má vyše 100 členov predniesla svoju prosbu, lebo majú veľký problém s priestormi. Nehovorila o notoricky známych veciach, ako sa zvýšil počet seniorov, ako sa zvýšil priemerný vek, ale jedno je isté, že vďaka dobrému zdravotníctvu a racionálnemu spôsobu života dnešní seniori žijú skoro 30 rokov. A tento život nestačí len prežiť, treba ho naplniť  Keďže v predchádzajúcom spoločenskom zriadení terajší seniori nemali šancu vytvoriť si zdrojové zabezpečenie pre dôchodkový vek a jeho zmysluplné využitie, je potrebné, aby sa vytvárali organizácie, ktoré toto, za prijateľných podmienok, budú zabezpečovať  Uistila prítomných, že ich nezisková spoločnosť má zásluhy na tom, že v Košiciach sa začalo hovoriť o odbúravaní počítačovej bariéry pre seniorov, zriadili sa počítačové kurzy, je tu prvá čajovňa pre seniorov. V rámci univerzity tretieho veku vyučujú aj jazyky, čo je dôležité pre tréning mozgu, aby staroba bola naplnená, aby demencia prišla čo najneskôr Byť starým nie je jednoduchá vec, preto by sa aj poslanci mesta mali snažiť, aby táto skupina občanov žila kvalitnejšie a ponúkali sa jej lepšie možnosti na vyplnenie času.
Je nepochopiteľné, že aj tu niektorí z prítomných sa správajú akoby ani rodičov nemali a nechcú ju vypočuť, ale nedá sa.
Na všetky aktivity, ktoré plánujú a ktoré sa zdarne rozbiehajú dokážu zohnať peniaze. nestačia im však na prenájom priestorov., čo ročne predstavuje 100 tis. Sk. Keď teraz počúvala na čo všetko sa dávajú peniaze, tak 100 tis. Sk venovať seniorom sa jej nepripadá ako nemožné. Skôr by to malo byť samozrejmosťou.
Dva roky s tým nemali problém, lebo dostali dotáciu, no vlani napriek množstvu žiadostí, chodení, prosení, čo bolo až ponižujúce nedostali ani halier. Keďže nemajú na úhradu, teraz ich z priestorov vyhadzujú. K 1. marcu majú výpoveď a k 1. aprílu musia priestory vyprázdniť. Chápe aj riaditeľa Správy majetku mesta Košice p. Hermana, keď neplatia, nemôže ich tam držať. Ale na to je mesto, aby pre seniorov niečo urobilo.
Vyzvala prítomných, aby zvážili, či im seniori stoja za to. Vie že pre kluby dôchodcov sa uvoľňujú veľké peniaze a treba si uvedomiť, že  seniori netvoria jednoliatu skupinu. Kluby dôchodcov majú svoju náplň a oni sú celomestské združenie a mesto nie je schopné toto uhradiť?
Požiadala o pomoc mestské zastupiteľstvo v mene všetkých, ktorí o to poprosili ju, ktorí si myslia, že je ľahké tu prísť, rozprávať a pritom vie, aký je tu k seniorom vzťah, aké je tu ovzdušie.

p. Dittrich - Chápe situáciu a napriek tomu, že pozná stanovisko predsedu finančnej 
komisie, ktorý sedí vedľa neho a dal mu jasne najavo svoj názor, musí povedať, že sociálna komisia sa včera s týmto problémom zaoberala, posúdila danú situáciu a odporúča dať tejto neziskovej organizácii žiadanú dotáciu 100 tis. Sk, ale s podmienkou, aby si veľmi rýchlo našli iné priestory, ktoré bude môcť finančne udržať. Požiadal, aby to bolo pojaté do hlasovania.

p. Jutka - Dal procedurálny návrh na ukončenie diskusie.

p. Knapík - Rozprava už bola ukončená, toto sú faktické poznámky.

p. Matoušek -  Podporil požiadavku p. Rodziňákovej a je za to, aby sa návrhom 
p. Dittricha návrhová komisia zaoberala, poprípade predseda finančnej komisie, ako sa dá v tejto situácii pomôcť.

p. Balún - Je za to, aby aj svojim postojom prejavili úctu ľuďom, ktorí sú už 
v dôchodkovom veku, za to čo doposiaľ urobili. Na druhej strane má veľmi zmiešané pocity, nie je síce ekonóm a častokrát nevie pochopiť, ako neziskové organizácie môžu zbohatnúť. Mnohí podnikatelia vďaka svojim podnikateľským aktivitám skrachuje a spláca to mesto za nich a túto chudáci nemajú nič. Myslí si, že aj dôchodcovia sú v niektorých prípadoch dosť zneužívaní, čo s jeho úctou voči seniorom nemá nič spoločné.

p. Knapík - Odovzdal slovo návrhovej komisii. 

p. Rusnák - Návrhová komisia dostala niekoľko pozmeňujúcich návrhov. Predkladať ich 
budú v poradí, ako boli predkladané. Prvý bol pozmeňujúci návrh p. Cengela.
Mestské zastupiteľstvo v Košice  podľa § 6 ods. 2 písm. c) Štatútu mesta Košice schvaľuje
1. Rozpočet mesta Košice na rok 2007 /v tis. Sk/
    Príjmy celkom 				2 784 342
    Výdavky celkom				2 759 342
    Rozdiel - prebytok 			     25 000
    Bežný rozpočet	
    Príjmy					2 479 782
    Výdavky					2 401 892
    Rozdiel – prebytok			     77 890
    Kapitálový rozpočet	
    Príjmy 				  	   186 660
    Výdavky					   286 533
    Rozdiel – schodok			  -  99 873
	    Finančné operácie	
    Príjmy 					   117 900
    Výdavky 					     70 917
2. Prerozdelenie dane z príjmov fyzických osôb pre mestské časti nasledovne:
Mestská časť Barca, Džungľa, Kavečany, Lorinčík, Vyšné Opátske, Košická   Nová Ves, Krásna, Myslava, Pereš, Poľov, Šebastovce, Ťahanovce, Šaca vo výške  3 650,- Sk na 1 obyvateľa ročne.
    Mestská časť Luník IX vo výške 1 600,- Sk na 1 obyvat. ročne, z toho  100,- Sk 
    na 1 obyvateľa účelovo viazať na verejnoprospešné práce, ktoré podliehajú 
    finančnému zúčtovaniu v rozpočtovom roku.
    Mestská časť Dargovských hrdinov, Juh, KVP, Nad Jazerom, Staré mesto,   
    Západ, Sídlisko Ťahanovce, Sever vo výške 740,- Sk na 1 obyvateľa ročne. 
    Počet obyvateľov  mesta Košice je podľa údajov Štatistického úradu SR  
    k 1.1.2006 234 871. 
3. Prerozdelenie účelových prostriedkov pre mestské časti nasledovne:
    a) opatrovateľská služba vo výške 20 000 tis. Sk pre:
         MČ Dargovských hrdinov				2 900 tis. Sk
         MČ Sever						7 900 tis. Sk
         MČ Juh							7 200 tis. Sk
         MČ Západ						2 000 tis. Sk
     b) bežné výdavky vo výške 28 650 tis. Sk ( viď tabuľková časť – účelové 
          transfery  pre mestské časti),
     c) kapitálové výdavky vo výške 30 500 tis. Sk (viď tabuľková časť – účelové 
          transfery pre mestské časti).
     Všetky schválené účelové finančné prostriedky podliehajú finančnému 
     zúčtovaniu v rozpočtovom roku.
4. Finančné prostriedky vyplývajúce z regulatívov ponechať v rozpočte mestských 
častí s účelovým určením na verejnoprospešné práce (zeleň, komunikácie, verejné osvetlenie, zimná údržba) na území príslušnej mestskej časti.
5. Záväzné ukazovatele výnosov pre príspevkové organizácie, ktorých 
    zriaďovateľom   je mesto Košice  nasledovne:
    Správa mestskej zelene                         		          18 420 tis. Sk
    Zoologická záhrada                               	            8 773 tis. Sk
    Knižnica pre mládež                                                        520 tis. Sk
    Psychosociálne centrum                                               1 050 tis. Sk
    Bytový podnik mesta Košice                                      44 500 tis. Sk
	Ukladá riaditeľovi Magistrátu mesta Košice
1. Pripraviť návrh novely Pravidiel prenajímania majetku v školských zariadeniach 
zvýšiť minimálnu výšku nájomného a uložiť povinnosť prenajímateľom mesta   dojednať v zmluve pravidelné zvyšovanie nájomného o ročnú mieru inflácie.
	    T: najbližšie MZ, Z: riaditeľ MMK
2. Pripraviť návrh novely Pravidiel prenajímania majetku mesta – uložiť povinnosť 
prenajímateľom mesta dojednať v zmluve pravidelné zvyšovanie nájomného o ročnú mieru inflácie.
	   T: najbližšie MZ, Z: riaditeľ MMK
Berie na vedomie 
1. Transfery poskytnuté zo ŠR SR na rok 2007 (bežný rozpočet)      621 266 tis. Sk
    v tom:
    Školstvo – prenesené kompetencie		                          564 792 tis. Sk
    Školstvo – neštátne ZUŠ a školské zariadenia	                            25 270 tis. Sk
    Sociálne služby – Domov dôchodcov, ZOS	                            31 204 tis. Sk
2. Rozpočet na roky  2008 a 2009
	Rok 2008			Rok 2009
    Príjmy celkom			2 822 310	tis. Sk		3 073 277	tis. Sk
    Výdavky celkom			2 809 310	tis. Sk		3 063 277	tis. Sk
    Rozdiel - prebytok		     13 000	tis. Sk		     10 000	tis. Sk
    Bežný rozpočet				
    Príjmy				2 686 280	tis. Sk		2 995 247	tis. Sk
    Výdavky				2 360 106	tis. Sk		2 521 574	tis. Sk
    Rozdiel - prebytok		   326 174	tis. Sk		   473 673	tis. Sk
	    Kapitálový rozpočet				
    Príjmy				    59 030	tis. Sk		    54 030	tis. Sk
    Výdavky				   378 351	tis. Sk		   471 200	tis. Sk
    Rozdiel - schodok	-		   319 321	tis. Sk	-	   417 170	tis. Sk
	    Finančné operácie				
    Príjmy				    77 000	tis. Sk		    24 000	tis. Sk
    Výdavky				    70 853	tis. Sk		    70 503	tis. Sk
Súčasťou tohto uznesenia sú priložené tabuľky príjmov a výdavkov bežných, kapitálových a finančných operácií.

Hlasovanie č. 25: za 45, proti 1, zdržali sa 3.

p. Rusnák - Prečítal doplňujúci návrh p. Buraša.
Mestské zastupiteľstvo v Košiciach podľa § 6, ods. 2 písm. ad/ Štatútu mesta Košice a § 44 Rokovacieho poriadku ukladá riaditeľovi Magistrátu mesta Košice.
Vypracovať a predložiť Komisii regionálneho rozvoja a cestovného ruchu MZ aktuálnu projektovú pripravenosť mesta na čerpanie prostriedkov z fondov EÚ v programovom období 2007 – 2013 a zabezpečiť, aby v rozpočte schválené investície, ktoré sa môžu financovať z prostriedkov fondov EÚ, boli projekčne pripravené a podané na príslušné ministerstvá resp. agentúry v súčinnosti s alebo bez KSK a to v členení : 
a)	podané projekty,
b)	rozpracované projekty,
c)	projekty v zásobníku Magistrátu mesta Košice a mestských podnikov.
	T: 15. 3. 2007, Z: riaditeľ MMK

Hlasovanie č. 26: za 48, proti -, zdržal sa -.

p. Rusnák - Ďalšie návrhy sú pozmeňujúce a menili by ten návrh, ktorý bol podaný ako 
prvý pozmeňujúci. V zmysle Rokovacieho poriadku MZ § 50 ods. 3 nie je možné o nich hlasovať.

-----     -----     -----

8/1 Návrh na realizáciu opráv miestnych komunikácii formou PPP projektov 
      na rok 2007

p. Knapík - Realizácia sa bude konať formou  verejno-súkromného partnerstva. Materiál
upresňuje, o ktoré komunikácie sa bude jednať, výšku prostriedkov z rozpoču.

p. Filipko - Materiál odsuhlasuje celkovú čiastku, zhruba 85 mil. Sk na súvislé opravy 
komunikácií, ktoré by sa mali vykonať v roku 2007. Dopad na rozpočet pre tento rok nebude žiadny. Čerpanie začne v roku 2008  Nasadilo sa vysoké tempo pri opravách  komunikácií za roky 2005 a 2006, kedy bolo realizovaných vyše 200 mil. Sk, teraz sa navrhuje  85 mil. Sk no toto tempo nie je udržateľné, Komunikovali aj s oddelením strategického rozvoja a financovania a je zrejme, že v nasledujúcich rokoch sa bude musieť ubrať Treba rozhodnúť, či sa splácanie rozloží na 7, alebo na 10 rokov.
Pod bodom 1 - Štúrova ulica, rozsah závislosti od riešenia dopravnej situácie pri výstavbe Auparku nechcú realizovať tie časti komunikácie, ktoré by mohli byť obsahom riešenia dopravy v súvislosti s týmto projektom.
Aj pri bode 2 projekt Nemocnica II zasahuje práve do úseku Ondavská - Vojenská. Pri zadávaní týchto projektov upriamia pozornosť na ten úsek, ktorý bude dotknutý stavbou, aby sa nerobil teraz, ale ukončí sa neskôr. Sú to odhadované čiastky a nejaké korekcie by mohli byť v týchto výškach, ale celkovo by to nemalo byť až  85 mil. Sk.

V rozprave vystúpili:

p. Halenár - Aký je rozdiel v splácaní pri 7 a 10 rokoch. sumy 86 mil. Sk na PPP 
projekty? Bol by rád, keby si všetci uvedomili, že aj keď cesty budú hotové a peniaze nebude treba  ihneď uhradiť, narastať bude dlhová služba mesta a bude veľmi vážne limitovať výdavky, aj keď sú predpoklady, že podielové dane budú rásť, no v rozpočte je dosť napätých miest a takto sa budú značne obmedzovať možnosti ďalšieho rozvoja v prípade, ak sa pôjde aj do tejto pôžičky. Bolo by dobre zvážiť, koľko peňazí v konečnom dôsledku mesto zaplatí.

p. Filipko - Rozdiel v dĺžke doby splácania je v tom, že  pri 7 rokoch je úrok nižší 4,5 % a 
pri predĺžení je malé úrokové navýšenie. Rozdiel je v aktuálnom zaťažení aktuálneho roka. Napríklad ak by sa 85 mil. Sk s úrokovým navýšením 19 mil. Sk splácalo 7 rokov, tak to vychádza na necelých 15 mil. Sk ročne. Ak sa dlh rozloží na 10 rokov, tak kto bude 10,5 mil. Sk ročná splátka.

p. Halenár - Zrejme to nepochopil. Zaujíma ho, o koľko sa preplatí suma 68 mil. Sk za 
	7 rokov splácania a o koľko za 10 rokov splácania.

p. Filipko - Pri 7 rokoch sa preplatí o 19 mil. Sk, prepočet na 10 rokov nemá, bude to iste 
viac. Doba splácania sa teraz nemusí odsúhlasiť. Teraz sa schvaľuje zámer, že dodávateľským úverom sa bude do dopravných stavieb investovať 86 mil. Sk

p. Knapík -Uzavrel rozpravu a dal slovo návrhovej komisii.

p. Drábik - Mestské zastupiteľstvo v Košiciach podľa § 6 ods. 2 písm. b) Štatútu mesta 
Košice schvaľuje návrh na realizáciu opráv miestnych komunikácií formou PPP projektov na rok 2007.

Hlasovanie č. 28: za 40, proti 1, zdržali sa 3.

-----     -----     -----

9. Dotácie z rozpočtu mesta v zmysle VZN mesta Košice č.76 o poskytovaní dotácií

p. Knapík - Ide o dotácie pre subjekty, ktoré poskytujú sociálne služby na území mesta.

V rozprave vystúpili:

p. Forgáč -  Upravil návrh pre Spoločnosť sestier kresťanskej lásky Vincenta de Paul 
z pôvodných  270 tis. Sk o 170 tis. Sk na 340 tis. Sk. Celková čiastka je 1.940 tis. Sk. Sú to prostriedky na vydávanie desiatových polievok pre bezdomovcov.

p. Cengel - Finančná komisia s ohľadom na aktivity sestier Vincentiek pre bezdomovcov, 
	súhlasí s týmto navýšením.

p. Dittrich - Sociálna a bytová komisia odporúča tento materiál prerokovať a schváliť.

p. Berberich - Stanovisko komisie cirkví: Na včerajšom rokovaní prerokovala tento 
materiál a odporúča ho schváliť.

p. Knapík - Uzavrel rozpravu a dal slovo návrhovej komisii.

p. Drábik - Návrhová komisia dostala pozmeňujúci návrh od p. Forgáča v znení:
	Pre Spoločnosť sestier kresťanskej lásky Vincenta de Paul navýšiť dotáciu 
o 170 tis. Sk. Celková čiastka je 1.940 tis. Sk. 

Hlasovanie č. 29: za 44, proti 1, zdržal sa 1.

p. Drábik - Pôvodný návrh: Mestské zastupiteľstvo v Košiciach podľa § 6 ods. 2 písm. ad) 
Štatútu mesta Košice schvaľuje poskytnutie dotácií z rozpočtu mesta v zmysle VZN mesta Košice č. 76 o poskytovaní dotácií pre žiadateľov s prijatým pozmeňujúcim návrhom.

Hlasovanie č. 30: za 47, proti -, zdržal sa -.

-----     -----     -----

10. Správa o stave a štruktúre dlhovej služby mesta Košice

p. Knapík - Správa nadväzuje na predchádzajúce materiály. Obsahuje aj isté odporúčania
referátu strategického financovania. Treba brať do úvahy aj upozornenie námestníka primátora p. Filipka, že keby sa pokračovalo tempom z rokov minulých, tak by sa mesto mohlo dostať do rizík a nepriamo by sa navýšila dlhová služba. Bude potrebné prehodnotiť aj výšku takto realizovaných projektov V zásade treba povedať, že situácia sa vyvíja pomerne priaznivo a medziročne je tu zásadný pokles. Priaznivý vývoj sa premieta aj z toho, že koruna voči euru posilňuje a rozhodujúci úver mesta voči bankovému domu Dexia je v eurách.

V rozprave vystúpili:

p. Cengel - Finančná komisia odporučila schváliť predložený materiál.

p. Halenár - K štruktúre dlhu a záväzkov - bankový úver Dexia § splátky v roku 2007, 
istina 24 mil. Sk, úroky 32,3 mil. Sk. Na koľko rokov sa predpokladá takéto splácanie, keď istina je  2/3 z úrokov?

p. Naščák - Tento stav je nastavený tak, že v súčasnosti má mesto dosť malo finančných 
prostriedkov na všetky svoje potreby, preto je výška splátky istiny nastavená na minimum. Cieľom je nezaťažovať rozpočet mesta dlhovou službou. Nárast bude  postupný. V prvých troch rokoch to bude po 24 mil. Sk a postupne sa bude zvyšovať. Je predpoklad, že mesto nikdy nebude úplne bez dlhu. Keby sa mestu veľmi dobre darilo, mohol by dlh klesnúť na úroveň 500 tis. Sk.

p. Müller - Obrátil sa na p. Halenára. Ak poslanci dostanú materiály ráno na stôl, nemajú 
čas si ich poriadne prečítať, vtedy sú všetky otázky opodstatnené. Ale ak sú dva týždne dopredu v schránkach, treba si ich vybrať, zaoberať sa nimi a odpovede na bežné otázky  žiadať už pred rokovaním od pracovníkov magistrátu. Poprosil pána Halenára, aby takto postupoval, lebo keby ostatných 49 poslancov takto stráca čas.

p. Halenár - Pokúša sa komunikovať s úradníkmi magistrátu a ne E-poštu mu právne 
oddelenie neodpovedalo od začiatku februára. Niekde to ide, niekde nie. Ak sú všetci spokojní, že istina je len vo výške 2/3 z úrokov, tak v tom prípade mu ostáva spýtať sa, či súhlasili aj s tou zmluvou, na základe ktorej sa bude takto platiť.

p. Krištof - Reagoval na predrečníka. Je to základná matematika anoidných splátok pri 
úveroch, keď v prvej fáze je istina nižšia, úroky sú vyššie a v ďalších rokoch sa to vyrovnáva a istina sa zvyšuje.

p. Cengel - Pripomenul, že toto je historický dlh, že to nie je dlh tejto koalície. Aj 
v minulosti klub KDH bol za to, aby sa mesto takto nezadlžovalo, Bohužiaľ, zdedili zadĺžené mesto, tak sa musí hľadať spôsob, ako to riešiť a toto je najjednoduchšia cesta.

p. Knapík - Ukončil rozpravu a dal slovo návrhovej komisii.

p. Drábik - Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice berie na vedomie správu  o stave a štruktúre dlhovej služby Mesta Košice k 31. 12. 2006. 

Hlasovanie č. 31: za 45, proti -, zdržal sa -.

-----     -----     -----

13. Informatívna správa o výsledku kontroly hospodárenia v meste Košice 
      vykonanej  Najvyšším kontrolným úradom Slovenskej republiky

p. Knapík - Ide o hospodárenie s finančnými prostriedkami a výsledky kontroly, ktorú 
vykonal Najvyšší kontrolný úrad SR v období od 9.10 do 4.12.2006. V predloženom materiáli sú zistenia a prijaté opatrenia.

V rozprave vystúpili:

p. Ivanko - Podľa množstva prijatých opatrení typuje, že protokol má 60 - 70 strán. 
Požiadal hladného kontrolóra, aby dozrel na plnenie týchto opatrení, chýbajú mu však sankcie. To všetci pracovníci, ktorí takýto stav zapríčinili, odišli z magistrátu? 

p. Cengel - Prečítal si celú správu, nie len jej skrátenú podobu a myslí si, žeby to malo byť
povinné čítanie každého poslanca. Zistené veci vyrážajú dych. Za problémové nepovažuje chyby v evidencii aj keď ide o stámiliónové  čiastky, to sa dá dobehnúť. Ide o zložité vzťahy, takže do určitej miery to aj chápe. Šokovalo ho však to, že táto kontrola bola vykonaná za rok 2005, išlo o námatkové zistenia a čo vytiahli, to perla. Bolo to z obdobia 1998, 1999, kde sa veci nevyúčtovali, nevrátili sa splátky, ani tovar. Sú tam odpísané daňové nedoplatky pre Inžinierske stavby, ktoré neboli schválené mestským zastupiteľstvom, sú tam nedoplatky voči Pente, ale stále to nie je vrchol. Čerešničkou bol predaj pozemkov pre firmu Olympia a z obchodného registra si vytiahol, že je v nej dodnes mesto spoluvlastníkom - nový názov je Olympia Print, kde ho zastupuje p. Fischer, ktorý túto zmluvu s firmou Olympia podpísal. Previedol sa majetok, ktorého hodnota dnes je rádovo niekoľko stomiliónov korún. Previedol sa bez súhlasu zastupiteľstva a keď sa dával vklad do katastra, tak tam bolo uvedené úplne iné uznesenie, kde bol schválený nejaký odpredaj pozemku v Krásnej pre mestskú časť. Táto firma zaplatila prvú splátku a keď sa neskôr s ňou mesto súdilo, tak sa zistilo, že táto firma predaný majetok nemá. Tento materiál sa nedá len tak zobrať na vedomie. Tam, kde boli tieto predaje nezákonné, treba podať žalobu a pokúsiť sa tieto pozemky získať späť. Tým, že sa pozemky odpísali bez súhlasu vlastníka, tak tento prevod bol nezákonný. Vie, že Útvar hlavného kontrolóra je vyťažený, ale možno by stálo za to vrátiť sa k prevodom majetku zo staršieho obdobia, až tam, kde to zákon umožňuje a preveriť, či je viac takých prípadov. Nejde mu o hon na čarodejnice a tresty, to je vecou štatutára, ale tam kde sa dá mestu finančne pomôcť, tam by sa to malo urobiť.

p. Hojer - V pláne na I. polrok je pod bodom 4 kontrola plnenia podmienok zmlúv o 
predaji majetku mesta Košice za obdobie rokov 2004 - 2006 a ostatné kontrolné zistenia, ktoré sú v tejto správe, zahrnie do plánu kontrol na II. polrok. 

p. Knapík - Odpovedal p. Ivankovi, že závery z tejto kontroly neostanú bez povšimnutia.
Vyvodením zodpovednosti za pochybenia sa budú zaoberať. Na vedení bola riaditeľovi MMK uložená úloha, aby tieto veci riešil. Miera zavinenia sa bude posudzovať aj v závislosti od vážnosti pochybenia.

p. Matoušek - Aby materiál len tak nezapadol, vyzval p. Cengela, aby pripravil v tomto 
duchu uznesenie.  Aj takýmto spôsobom je možné naplniť príjmovú časť rozpočtu. Mali by sa tým zaoberať aj právnici na magistráte. Nemusí to byť hneď kontrolór, môže to byť aj určitá skupina ľudí, ktorá by sa touto problematikou zaoberala. Treba nájsť formu,

p. Dittrich -  Mestské zastupiteľstvo má právo uložiť kontrolórovi úlohu. Text uznesenia 
odovzdal návrhovej komisii v takomto znení: 
Mestské zastupiteľstvo žiada hlavného kontrolóra mesta Košice, aby v náväznosti na výsledky kontroly najvyššieho kontrolného úradu preveril nakladanie s majetkom mesta od roku 1998. Na ÚHA je síce len 5 ľudí, ale možno by vedeli vypomôcť pracovníci oddelenia správy majetku. Je to otázka dohody.

p. Drábik - Tiež mal návrh na ukladacie uznesenie. Mestské zastupiteľstvo ukladá 
riaditeľovi MMK informovať mestské zastupiteľstvo o plnení uložených opatrení. Termín: podľa prijatých termínov jednotlivých opatrení, lebo každé opatrenie má istý termín a niektoré sú až do konca roka 2007.

p. Knapík - Uzavrel rozpravu a dal slovo návrhovej komisii.

p. Drábik - Návrhová komisia dostala dva doplňujúce návrhy. Návrh p. Dittricha:
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice  berie na vedomie informatívnu správu o výsledku kontroly hospodárenia s finančnými prostriedkami a nakladania s majetkom mesta Košice v roku 2005 vykonanú Najvyšším kontrolným úradom Slovenskej republiky v období od 9. 10. 2006 do 4. 12. 2006,
Ukladá hlavného kontrolóra mesta Košice preveriť nakladanie s majetkom mesta   v   súvislosti s kontrolou Najvyššieho kontrolného úradu SR od roku 1998.
Ukladá riaditeľovi Magistrátu mesta Košice informovať mestské zastupiteľstvo      o plnení uložených opatrení, T: podľa prijatých termínov  jednotlivých opatrení 

p. Sabol - Požiadal o úpravu termínu na rok 1997, lebo zmluva s Olympiou bola uzavretá 
	v tomto roku.

p. Dittrich - Upravil svoj návrh, aby kontrola nakladania s majetkom mesta bola od roku 
1997.

Hlasovanie č. 32: za 46, proti -, zdržal sa -.

-----     -----     -----

14. Zmeny Rokovacieho poriadku Mestskej rady v Košiciach

p. Knapík - Nakoľko sa k písomne predloženému materiálu v rozprave nikto neprihlásil, 
	odovzdal slovo návrhovej komisii.

p. Drábik - Mestské zastupiteľstvo v Košiciach podľa § 6 ods. 2 písm. ad) Štatútu mesta 
Košice  schvaľuje zmeny Rokovacieho poriadku Mestskej rady v Košiciach podľa predloženého návrhu.

Hlasovanie č. 33: za 44, proti -, zdržal sa -.

-----      -----     -----

Návrh na prerušenie II. rokovania mestského zastupiteľstva

p. Bajus - Predniesol procedurálny návrh, aby sa po prerokovaní bodu 20 II. rokovanie 
mestského zastupiteľstva prerušilo.

p. Knapík - Dal hlasovať o prerušení rokovania po prerokovaní bodu 20.

Hlasovanie č. 34: za 43, proti 1, zdržali sa 2.

-----     -----     -----

15. Záväzné pravidlá pre zloženie výberových komisií Mestského zastupiteľstva 
      v Košiciach

p. Boritáš - Materiál je v písomne forme. Je doložené aj pôvodné uznesenie, ktoré platilo 
pri počte 80 poslancov mestského zastupiteľstva. Vzhľadom na nové pomery v meste Košice po voľbách je potrebné tieto pravidlá upraviť.

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Drábik - Mestské zastupiteľstvo v Košiciach v súlade s platnými zákonmi a všeobecne 
záväznými právnymi predpismi ruší uznesenie Mestského zastupiteľstva                  v  Košiciach  č.  59  zo  dňa  27.  marca  2003. 
Schvaľuje záväzné pravidlá pre zloženie výberových komisií Mestského zastupiteľstva Košice, ktoré sú, respektíve budú vytvorené, schválené, alebo menované tak, aby v  každej  komisii boli  -  s  hlasom rozhodujúcim, pomerne zastúpení členovia poslaneckých  klubov, v  súlade s  aktuálnymi výsledkami volieb poslancov do Mestského zastupiteľstva Košice, v  zmysle Prílohy č. 1, ktorá je neoddeliteľnou súčasťou toho  uznesenia, na základe návrhov predsedov týchto poslaneckých klubov,
Žiada primátora mesta Košice, aby pri menovaní členov  komisií, s  hlasom rozhodujúcim, zohľadňoval aktuálne  výsledky volieb poslancov do Mestského zastupiteľstva v Košiciach a dbal na pomerné zastúpenie členov jednotlivých poslaneckých klubov, aj v ním vytvorených, respektíve  menovaných  komisiách,  
Ukladá riaditeľovi  Magistrátu mesta Košice, zabezpečiť, aby výstupom rokovaní zo zasadnutí všetkých výberových komisií, ktoré  budú rozhodovať o výbere kandidátov na riadiace funkcie, vedúcich (riaditeľov)  právnických osôb Mesta Košice – Mestských organizácií, bol zoznam všetkých uchádzačov zúčastnených na výberových konaniach s vyhodnotením, v poradí ako rozhodla komisia. Tento bude súčasťou  písomných  materiálov, predložených  na zasadnutie mestského zastupiteľstva, ktoré návrh výberovej komisie bude prerokovávať a prijímať rozhodujúce stanovisko. T:  stály Z:  riaditeľ  MMK
Príloha  č. 1, ktorá  je  neoddeliteľnou  súčasťou  "Záväzných  pravidiel  pre  zloženie  výberových  komisií  Mestského  zastupiteľstva  Košice ".
Aktuálny  stav  po  komunálnych  voľbách  v  decembri  r.  2006 .
Poslanecký   klub   Poč.posl.    %   Počet  členov  v  komisii  - Varianty   A - B - C
KDH                            18          36           		 		                  2    4    6
SDKÚ-DS*                  15         30                                                                2    4    6
SMK MKP PS    
SMER-SD*ĽS-HZDS   8          16       			                              1    2    3
NEKA*HZD*SOS        5          10       			                              1    2    3
SF                                  3            6         Poslanci  SF  nemajú vlastný  posl.  klub,  
                                                                           nie  sú  zaradení  v žiadnom  posl. klube 
                                                                          MZ  KE, ale  môžu  sa  pridať  k  už 
                                                                          vzniknutým.
NEZARADENÝ            1          2        Poslanec nie je zaradený v žiadnom posl.   
      klube MZ KE, ale môže sa pridať  ku  už    
                                                                          vzniknutým.
Primátor, resp. námestník primátora       			                                1   1    1
S p o l u :                       50      100 
Počet  členov  komisie  je  stanovený  tak,  aby  každý  poslanecký  klub  mal  možnosť  delegovať  do  komisie  aspoň  jedného  člena.

Hlasovanie č. 35: za 41, proti 4, zdržal sa 1.

p. Mutafov - Hlasoval za, ale podľa neho je to obmedzovanie práv štatutára. Primátor má 
plné právo rozhodnúť sa ako chce
-----     -----     -----

16. VZN mesta Košice o určení názvu ulíc „Ku hájovni" a „Vrchná"

p. Knapík - Písomne predložený materiál prešiel pripomienkovým konaním, názvoslovnou
komisiou a mestskou radou. Nakoľko sa do rozpravy nikto neprihlásil, odovzdal slovo návrhovej komisii.

p. Drábik - Mestské zastupiteľstvo v Košiciach podľa § 6 ods. 2 písm. a) Štatútu mesta 
Košice schvaľuje Všeobecne záväzné nariadenie mesta Košice o určení názvu ulíc „Ku hájovni" a „Vrchná".

Hlasovanie č. 36: za 47, proti -, zdržal sa -.

-----     -----     -----

17. VZN mesta Košice o erbe a vlajke Mestskej časti Košice - Juh

p. Knapík - Schvaľovanie takýchto materiálov súvisí s dlhodobým zámerom, aby mestské
časti mali svoje symboly tak, ako to ukladá nariadenie vlády. Návrh prešiel pripomienkovým konaním so záverom prerokovať a schváliť predložený materiál. Nakoľko sa do rozpravy neprihlásil, dal slovo návrhovej komisii.

p. Drábik - Mestské zastupiteľstvo v Košiciach podľa § 6 ods. 2 písm. a) Štatútu mesta 
Košice schvaľuje Všeobecne záväzné nariadenie mesta Košice o erbe a vlajke Mestskej časti Košice – Juh.

Hlasovanie č. 37: za 48, proti - , zdržal sa -.

-----     -----     -----

18. Vymenovanie zástupcu Mesta Košice do združenia CASSOVIAINFO

p. Knapík - Do funkcie zástupcu je navrhnutý námestník primátora MUDr. Vargovčák.

p. Petrvalský- Je tiež členom tohto združenia, no je toho názoru, že najprv by sa mal 
	odvolať bývalý zástupca za mesto Košice JUDr. Čuňo.

p. Knapík - Myslí, že je to viazané na funkciu námestníka a ak už nie je v tejto funkcii, tak
automaticky sa ruší aj jeho zastúpenie za mesto v združení Cassoviainfo. Vyzval predkladateľa, aby to preveril a upravil návrh na uznesenie.

p. Dittrich - Ide o krátke doplnenie uznesenia. V súlade s tým, čo povedal p. Petrvalský,
mestské  zastupiteľstvo odvoláva JUDr. Čuňa z funkcie zástupcu združenia Cassoviainfo.

p. Cengel - Za 4 roky nezistil, čo táto organizácia robí okrem toho, že tam mesto dáva 
peniaze.

p. Houska - Združenie Cassoviainfo má v zmysle zakladateľskej zmluvy šíriť informácie
o meste Košice a budovať celomestský informačný systém na celomestskej úrovni.  Mesto Košice sa skladá z 23 subjektov. V krátkej histórii mesta sa podarilo prvýkrát týchto 22 mestských častí plus mesto združiť do jedného celku tak, aby šírili informačný systém pre občanov, podnikateľov v rámci mesta.  Úlohou je posunúť informáciu od samosprávy k občanom. Rozvojové programy, ktoré sú naplánované na ďalšie obdobie zahŕňajú vytvorenie metropolitnej siete v rámci mesta a poskytovať informácie jednak samosprávnym orgánom ako aj samotným občanom a podnikateľom.
p. Knapík - Uzavrel rozpravu a dal slovo návrhovej komisii.

p. Drábik - Prečítal doplnený návrh na uznesenie.
Mestské zastupiteľstvo v Košiciach podľa § 6 ods. 2 písm. ad) Štatútu mesta 
Košice odvoláva JUDr. Eugena Čuňa z funkcie člena Rady združenia CASSOVIAINFO za mesto Košice.
Menuje do Rady združenia CASSOVIAINFO za mesto Košice MUDr. Mareka Vargovčáka, námestníka primátora mesta Košice.

Hlasovanie č. 38: za 48, proti -, zdržal sa 1.

-----     -----     -----

19. Rámcová obsahová náplň rokovaní Mestského zastupiteľstva v Košiciach
      na I. polrok 2007

p. Sabol - Materiál je dosť podrobne spracovaný. Program rokovaní sa bude aktuálne 
dopĺňať.

p. Jutka - Upozornil na preklep v dátume.

p. Hlinka -  V legislatívno-právnej oblasti postráda prípravu Štatútu mesta. Podľa zákona 
o meste Košice je mesto povinné prijať do pol roka úpravu.

p. Knapík - Na úprave Štatútu mesta sa pracuje. Je to špecifická úloha.

p. Sabol - Zmeny by mali byť pripravené do polroka od komunálnych volieb, t.j. do 
2.6.2007. Zmena štatútu sa bude možno schvaľovať na mimoriadnom rokovaní v máji..

p. Buraš - V pláne mu chýba informácia o podávaní projektov a podávanie žiadostí na 
čerpanie grantov z EU. V marci sa tým bude zaoberať komisia regionálneho rozvoja  a cestovného ruchu, ktorá bude tento materiál prejednávať, dá k nemu svoje stanoviská. Bol by rád, keby bol zahrnutý do programu aprílového mestského zastupiteľstva aj výstupom, ako sú oddelenia magistrátu pripravené tieto materiály využívať.

p. Knapík - V časti „územný rozvoj“ bod 4 je tento materiál zahrnutý, takže s tým sa 
počíta.
	Uzavrel rozpravu a dal slovo návrhovej komisii.

p. Drábik - Mestské zastupiteľstvo v Košiciach podľa § 6 ods. 2 písm. ad) Štatútu mesta 
Košice a § 20 ods. 3 Rokovacieho poriadku mestského zastupiteľstva schvaľuje rámcovú obsahovú náplň III. – IV. rokovania Mestského zastupiteľstva v Košiciach na I. polrok roku 2007.

Hlasovanie č. 39: za 47, proti -, zdržal sa -.

-----     -----     -----

20. Cena mesta Košice

p. Knapík - V písomnej podobe bol predložený návrh na udelenie Ceny mesta pre 
jednotlivcov a kolektívy, ktorý je výsledkom rokovania komisie, ktorá bola na tento účel zriadená. 
Komisia posudzovala návrhy tak ako obvykle v predchádzajúcich rokoch v súlade so štatútom. Boli oslovené inštitúcie, mestské časti, kluby. Štatút hovorí o ocenení pre jednotlivcov v počte 10 /v návrhu sú zatiaľ 8 jednotlivci/ a kolektívy v počte 3.

V rozprave vystúpili:

p. Balún - Na základe zhody medzi poslaneckými klubmi predložil doplňujúci návrh na 
udelenie ceny pre pána Jána Bzducha, bývalého člena činohry Štátneho divadla v Košiciach, ktorý sa práve v tomto roku v máji dožíva 85-tich rokov. Ako bývalý kolega mal tú česť byť s ním v angažma a bol to naozaj okrem divadelného herectva aj vynikajúci televízny a rozhlasový herec a okrem toho aj vynikajúci výtvarník. Je to človek, ktorý zišiel z očí verejnosti, ale divadelná história veľmi dobre pozná jeho prínos pre kultúru v Košiciach.

p. Boritáš - Predniesol procedurálny návrh, aby sa o návrhoch na udelenie Ceny mesta
Košice pre jednotlivcov a kolektívy hlasovalo v zmysle rokovacieho poriadku verejne. 
Keďže bol členom tejto výberovej komisie, pripomenul, že pôvodne chcela komisia vybrať 10 ocenených jednotlivcov, nakoniec podľa výsledku hlasovania skonštatovali, že ďalší jednotlivci nad 8 dostali tak málo hlasov, že bol ponechaný priestor aj pre návrhy mestského zastupiteľstva.
Vyjadril veľké potešenie, že sa tento bod prejednáva za prítomnosti verejnosti.

p. Halenár - Zaujímali ho niektoré doplňujúce informácie. Aj keď krátke charakteristiky 
k navrhovaným sú pripojené, pri rozhodovaní a hlasovaní mu veľmi pomôže odpoveď na otázku pri každom navrhovanom, či bol členom KSČ. Oznámil. že v prípade návrhu č. 7 sa už rozhodol.

p. Knapík - Táto informácia nebola predmetom zisťovania, ani žiadaným údajom pri 
	predkladaní návrhov. Nie je to ani povinnosť mesta zisťovať politickú príslušnosť.

p. Gamcová - Navrhla medzi nominantov na Cenu mesta zaradiť aj pána 
Prof. Ing. Viktora Špányho, DrSc, ktorý spĺňa všetky náležitosti, ktoré sú podmienené  § 93. Je to človek, ktorý sa významnými výsledkami zaradil nielen v oblasti vedy, techniky, ale aj v oblasti vlastného výskumu  medzi veľké osobnosti mesta Košice. V blízkom čase dovŕši vek 80 rokov. Je zakladateľom katedry elektroniky v ešte bývalej Vysokej škole technickej v Košiciach. Je autorom mnohých publikácií, o čom svedčí aj množstvo registrácií prístupných na webe. Je autorom viacerých patentov a priekopníkom polovodičove elektrotechniky. Jeho prednášky boli tak charizmatické, že si ho navždy zapamätali absolventi tejto katedry. Medzi nich patrí aj poslankyňa NR SR Ing. Sabolová a poslanec MZ v Košiciach Ing. Figeľ. Pán Špány dlho roky bojuje s ťažkou chorobou, nepoddal sa jej, ale dlhé roky robí na sebe testy a hľadá spôsob liečby, preto ho pozná aj lekárska verejnosť a pozýva  ho na rôzne sympózia, aby prezentoval zníženie prísunu chemikálií do organizmu a skutočnosť, ako sa na základe zdravej výživy dopracoval k pozitívnym výsledkom.

p. Drábik - Bol menovaný do tejto komisie, ale z pracovných dôvodov sa nemohol 
zúčastniť jej rokovania, preto tam nemohol povedať ani svoju pripomienku. V podstate sa stotožňuje s predloženým návrhom, akurát mu vadí bod 7, ani nie meno, ale skutok, za ktorý by sa mala udeliť Cena mesta. Je to cena za služobný zákrok v rodinnom dome, ktorým zachránil majetok a ľudské životy. Je to krásne, ale riaditeľ policajného riaditeľstva ho mohol oceniť v rámci ich rezortu, na cenu za humanitný čin roka, ktorá sa v rámci Slovenska udeľuje. V rámci mesta mohol byť ocenený Cenou primátora mesta, resp. plaketou primátora. Nie je to na Cenu mesta v porovnaní s ostatnými navrhovanými, ktorí sú odmenení väčšinou za celoživotné dielo. Je to jeho súkromný názor.

p. Boritáš - Nakoľko o tomto pánovi tiež nevedel nič bližšie, overoval si skutočnosti. 
Zistil, že v tom čase a na danom mieste to bola jediná osoba, ktorá bola ochotná ísť do tohto nebezpečného objektu a pri zásahu riskoval vlastný život. Súhlasí s kolegom p. Drábikom, že môže dostať akúkoľvek inú cenu, no nie je to dôvod, aby nedostal aj Cenu mesta.

p. Mutafov - Komisia vygenerovala svoj návrh a o ňom by sa malo hlasovať an blok. 
O dvoch doplňujúcich návrhoch by sa malo hlasovať samostatne.

p. Knapík - Toto nie je ošetrené a bol s tým problém aj v minulom roku. Štatút hovorí 
o tom, že predkladať sa môže návrh, ktorý prešiel komisiou. Preto by bolo vhodné, aby o dvoch doplňujúcich návrhoch rozhodla komisia.

p. Boritáš - Navrhol netradičné riešenie, no je v súlade so zákonom. Je tu prítomná 
väčšina  členov špeciálnej komisie na výber osobností pre udelenie Ceny mesta. Jej predsedom je námestník primátora p. Čečko. Požiadal ho, aby vyzval tu prítomných členov komisie, aby zdvihnutím ruky potvrdili nomináciu týchto dvoch pánov. Mal by sa ešte schváliť procedurálny návrh, že vo všetkých prípadoch pôjde o verejné hlasovanie.

p. Knapík - Treba ešte rozhodnúť, či sa bude hlasovať spolu o všetkých návrhoch, alebo 
jednotlivo.

p. Boritáš - Ak sa komisia k týmto dvom návrhom vyjadrí kladne, navrhol potom hlasovať 
	an blok o všetkých návrhoch.

p. Müller - V prípade nejasnosti je možné o tom rozhodnúť aj na pokračovaní mestského
	zastupiteľstva.

p. Čečko - Vyzval členov komisie, aby ručne hlasovali za predložené návrhy. Po hlasovaní 
	skonštatoval, že páni Bzduch a Špány boli nominovaní na Cenu mesta.
Návrh na uznesenie: Na Cenu mesta Košice pre jednotlivcov navrhol zaradiť pánov Jána Bzducha a Prof. Ing. Viktora Špányho, DrSc.
	
Hlasovanie č. 49, aby hlasovanie o udelení Ceny mesta bolo verejné.
za 49, proti -, zdržal sa -.

p. Drábik - Prečítal návrh na udelenie Ceny mesta Košice jednotlivcom.
Mestské zastupiteľstvo v Košiciach podľa § 6 ods. 2 písm. ac) a § 96 ods. 1 Štatútu mesta Košice udeľuje  „Cenu mesta Košice" pre jednotlivcov
1.	Mariána Baloga
2.	akad. arch. Jozefa Duchoňa
3.	Prof. h.c.prof.Ing. Ondreja Hronca, DrSc.
4.	Soňu Makarovú
5.	Jána Mathé
6.	Jozefa Módera
7.	nstržm. Petra Szaffka
8.	Ing. Františka Tampla
	9.	Jána Bzdúcha
10.	Prof. Ing. Viktora Špányho, DrSc.

Hlasovanie č. 41: za 47 + p. Boritáš, proti 1, zdržal sa -.

p. Drábik - Návrh na Cenu mesta pre kolektívy
1.	Kolektív Lekárskej fakulty Univerzity P.J.Šafárika
2.	Rád sv. Vincenta de Paul
3.	Folklórny súbor Čarnica

p. Bereš - V zmysle zákona o konflikte záujem upozornil, že je zamestnancom Lekárskej
fakulty, preto oznámil, že má na danej veci osobný záujem, aby Lekárska fakulta Univerzity P.J.Šafárika  toto ocenenie dostala.

Hlasovanie č. 42: za 48, proti - , zdržal sa -.

-----     -----     -----

p. Knapík - Na základe už schváleného procedurálneho návrhu p. Bajúsa prerušil II   rokovanie Mestského zastupiteľstva v Košiciach.

Z á p i s n i c a 
z pokračovania II. rokovania Mestského zastupiteľstva v Košiciach zo dňa 8.3.2007

Prítomní: podľa prezenčných listín.

	Rokovanie mestského zastupiteľstva otvoril a viedol Ing. František Knapík., primátor mesta Košice. V rokovacej sále bola v úvode prítomný nadpolovičný počet poslancov  a to 28, takže rokovanie bolo uznášania schopné.
	V rokovaní sa pokračuje bodom 21.

-----     -----     -----

21. Správa o realizácii koncepcie riešenia problémov bývania v lokalitách s vysokou 
       koncentráciou osôb ohrozených sociálnym vylúčením

p. Knapík - Materiál nadväzuje na prijaté uznesenia z minulých rokovaní mestského 
zastupiteľstva k téme sociálnej politiky a k tému skupín osôb, ktoré sú ohrozené sociálnym vylúčením.

V rozprave vystúpili:

p. Dittrich - Správa bola prerokovaná v sociálnej a bytovej komisii. Predniesol niekoľko 
poznámok k predloženej správe a predloženej problematike. Správa je predložená z dôvodu, lebo je to jedna z úloh, ktoré ukladá koncepcia. Materiál je podrobným opisom činností vykonaných za obdobie od júla 2006, po prijatí koncepcie mestským zastupiteľstvom. Prioritne je zameraný na popis realizácie opatrení zadefinovaných v časti koncepcie s názvom  Možné riešenia primárnych problémov bývania. Túto časť riešilo prevážne oddelenie sociálnych vecí a úlohy sú realizované v súlade s koncepciou, za čo treba pracovníkov oddelenia sociálnych vecí poďakovať, lebo odviedli kus práce na Luníku IX, ale aj v iných častiach mesta.
Keďže koncepcia je komplexným materiálom a táto správa sa nedotýka niektorých častí. Ani sa nemôže, lebo tie časti vôbec neboli realizované. Ide tu o najdôležitejšiu časť a to je spôsob organizácie a zodpovednosti. Je to problém, lebo mal byť zložený tím, ktorý by túto koncepciu realizoval. Zatiaľ nie je určený koordinátor a úloha, zdá sa, ako keby zaspala.
Bol by rád, keby táto koncepcia riešenia problémov bývania v lokalitách s koncentráciou osôb ohrozených sociálnym vylúčením bola pochopená minimálne na takej úrovni, ako sa vnímajú Košice, ako hlavné mesto kultúry. Totiž tieto lokality a ľudia, ktorý v nich bývajú, sú svojim spôsobom označované za časovanú bombu v tomto meste a treba s tým niečo robiť.
K tomuto bodu je navrhnuté uznesenie, ktoré si dovolil rozšíriť a doplnil. Doplnil ho o dva body:
Mestské zastupiteľstvo v súlade s príslušnými ustanoveniami zákona o meste Košice 
1. Žiada primátora mesta o urýchlené menovanie vedúceho riadiaceho tímu - koordinátora, na realizáciu koncepcie a jeho organizačné začlenenie pod priame riadenie primátorom mesta s ohľadom na prierezový systém činností.
2. Ukladá riaditeľovi MMK zabezpečiť spoluprácu oddelení MMK pri plnení úloh vyplývajúcich zo schválenej koncepcie a predložiť informáciu o spôsobe zabezpečenia úloh, ktoré neboli doteraz splnené v termínoch  navrhovaných v schválenej koncepcii.

p. Knapík - Upozornil, že k materiálu bolo doručené aj stanovisko Psychosociálneho 
centra, ktoré jednak reaguje na tento materiál a na úlohy, ktoré sú na Psychosociálne centrum kladené a tiež aj na bod, ktorý sa dotýkal rozpočtu a zmeny nápočtu čísel, s ktorými Psychosociálne centrum v tomto roku bude disponovať. Treba to zobrať do úvahy a možno bude treba pripraviť zmenu v tejto oblasti.

p. Dittrich -  Zasadnutia bytovej a sociálnej komisie sa zúčastnila aj riaditeľka 
Psychosociálneho centra. Problém si rozobrali a vyzerá to skutočne tak, že ak centrum má naplniť všetky úlohy, bude treba uvažovať pri úprave rozpočtu s doplnením finančných prostriedkov, ktoré sú tam priznávané. Nevie, akým spôsobom sa to udeje, ale tento bod má svoju váhu a dôležitosť a treba sa mu venovať.

p. Knapík - Uzavrel rozpravu a dal slovo návrhovej komisii.

p. Derján - Návrhová komisia dostala pozmeňujúci návrh p. Dittricha.
Mestské zastupiteľstvo v súlade s príslušnými ustanoveniami zákona o meste Košice , Štatútu mesta Košice a schválenou koncepciou riešenia problémov v lokalitách s vysokou koncentráciou osôb ohrozených sociálnym vylúčením
1. Žiada primátora mesta o urýchlené menovanie vedúceho riadiaceho tímu - koordinátora, na realizáciu koncepcie a jeho organizačné začlenenie pod priame riadenie primátorom mesta s ohľadom na prierezový systém činností.
2. Ukladá riaditeľovi MMK zabezpečiť spoluprácu oddelení MMK pri plnení úloh vyplývajúcich zo schválenej koncepcie a predložiť informáciu o spôsobe zabezpečenia úloh, ktoré neboli doteraz splnené v termínoch  navrhovaných v schválenej koncepcii. Termín: aprílové rokovanie MZ.

Hlasovanie č. 1: za 35, proti - , zdržali sa 3.

p. Derján - Pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. ad) Štatútu mesta 
Košice berie na vedomie správu o realizácii Koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením podľa predloženého návrhu,
Schvaľuje 
1. Rozšírenie základného predmetu činnosti Psychosociálneho centra v Košiciach, Jegorovovo námestie  5 o bod h) zabezpečovanie a koordinácia aktivít pre výkon príležitostných prác pre mesto Košice a organizácie v zakladateľskej  a zriaďovateľskej pôsobnosti mesta
2. Rozšírenie predmetu podnikateľskej činnosti Psychosociálneho centra                   v Košiciach, Jegorovovo námestie 5 o bod  8. Výkon činnosti Agentúry dočasného zamestnávania (personálnej agentúry) za odplatu
Ukladá riaditeľovi Psychosociálneho centra Košice 
zabezpečiť všetky úkony súvisiace s rozšírením predmetu činnosti Psychosociálneho centra Košice  podľa predloženého návrhu,
T: 14 dní od právoplatnosti uznesenia MZ, Z:: PhDr. Miroslava Heráková, riaditeľka Psychosociálneho centra.

Hlasovanie č. 2: za 37, proti -, zdržali sa 2.

-----     -----     -----

21/1 Správa o činnosti komisie mestského zastupiteľstva na ochranu verejného 
         záujmu pri výkone funkcií verejných funkcionárov

p. Melichárek - Komisia bola zriadená v súlade  ustanovením čl. 7 ods. 5 písm. b/ 
ústavného zákona č. 357/2004 Z.z. Bola kreovaná na rokovaní mestského zastupiteľstva, ktoré sa konalo dňa 15.12.2006 uznesením č. 7. Komisia na svojom 1. rokovaní konanom dňa 10.1.2007 zvolila za predsedu komisie JUDr. Mariána Melichárka a za tajomníka komisie bol zvolený František Krištof. Na rokovaní konanom 2.1.2007 komisia prevzala písomné oznámenia funkcií, zamestnaní, činností a majetkových pomerov, ktoré do podateľne Magistrátu mesta Košice doručili poslanci mestského zastupiteľstva. Komisia konštatovala, že poslanci mestského zastupiteľstva, ktorí boli v zmysle čl. 7 ods. 1 ústavného zákona povinní do 30 dní odo dňa, keď sa ujali výkonu verejnej funkcie podať písomné oznámenie funkcií, zamestnaní, činností, majetkových pomerov túto svoju zákonnú povinnosť v stanovenom termíne splnili. Z dôvodu, že komisia musela riešiť niektoré organizačné veci spojené s jej ďalším pôsobením vo volebnom období, rozhodla, že kontrolu oznámení funkcií, zamestnaní, činností a majetkových pomerov vykoná na svojom najbližšom rokovaní. Komisia na rokovaní, ktoré sa uskutočnilo 14.2.2007 vykonala kontrolu písomných oznámení, ktoré podali poslanci mestského zastupiteľstva. Komisia v súlade s ustanovením čl. 7 ods. 6 ústavného zákona z dôvodu, že mala pochybnosti o úplnosti niektorých oznámení, vyzvala tých poslancov, ktorých sa to týkalo, aby podali vysvetlenie. Ku dňu konania mestského zastupiteľstva 22.2.2007 môže konštatovať, že všetci poslanci splnili svoju zákonnú povinnosť a podané oznámenia sú v súlade s ústavným zákonom.
Predniesol návrh na uznesenie.
	Mestské zastupiteľstvo v Košiciach berie na vedomie
1. voľbu JUDr. Mariána Melichárka za predsedu komisie na ochranu verejného záujmu pri výkone funkcií verejných funkcionárov.
2. informáciu o činnosti komisie mestského zastupiteľstva na ochranu verejného záujmu pri výkone funkcií verejných funkcionárov.

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Derján - 	Mestské zastupiteľstvo v Košiciach berie na vedomie
1. voľbu JUDr. Mariána Melichárka za predsedu komisie na ochranu verejného záujmu pri výkone funkcií verejných funkcionárov.
2. informáciu o činnosti komisie mestského zastupiteľstva na ochranu verejného záujmu pri výkone funkcií verejných funkcionárov.

Hlasovanie č. 3: za 41, proti -, zdržal sa -.

-----     -----     -----

22. Interpelácie poslancov

p. Knapík - Podľa rokovacieho poriadku poslanci môžu interpelovať námestníkov 
primátora, členov mestskej rady v súlade so zaužívaným postupom. Z dôvodu operatívnejšieho prerokovania tohto bodu odporučil predložiť interpelácie písomne. Interpelácie budú vybavené a odpovede budú v súlade s rokovacím poriadkom zaslané do 30 kalendárnych dní.

p. Dittrich -  Možno sa bude jeho interpelácia smerovaná na primátora mesta zdať divná, 
ale predniesol takúto prosbu.  Firma Kosit okrem iného zabezpečuje aj čistenie mesta. Pracovníci tejto firmy, ktorí realizujú ručné zametanie ulíc sa pohybujú v uliciach aj v nedeľu. Párkrát ich videl na Severe Pod kalváriou a kde kade. Nepovažuje to za vhodné a preto sa spýtal, prečo je to tak a či sa to nedá zmeniť. Ak sa to dá zmeniť, bol by rád, keby pracovníci Kositu pracovali do soboty, prípadne od pondelka do piatku.

p. Knapík - Eviduje aj takú požiadavku, že život v meste prebieha nepretržite a základné 
čistenie musí prebiehať kontinuálne. Organizácia práce však môže byť upravená. Preverí a bude sa komunikovať s Kositom.

p. Matoušek - Interpeloval primátora mesta.
Na základe podnetov MČ Košice - Juh by bolo vhodné, aby stanica mestskej polície Juh bola priamo v mestskej časti Košice - Juh. Preto interpeloval primátora, aby mohol na vedení túto záležitosť predostrieť, aby sa našiel vhodný priestor. Hovoril s náčelníkom  mestskej polície, že  potrebuje 4 - 5 miestností. Dal typ na budovu, ktorá je na rohu Skladnej - Rázusovej ulice, kde boli niekedy umiestnení bezdomovci. Treba toto vyriešiť, lebo ide o 18 mestských policajtov, ktorých akčný rádius z Magistrátu  smerom k mestskej časti Juh je príliš veľký a dostupnosť občana k policajtom je dosť náročná.

p. Knapík - Preverí tieto možnosti, bude komunikovať aj s náčelníkom, najpodstatnejšie 
a bude otázka týkajúca sa nákladov na presťahovanie a prevádzkovanie.

p. Andrejčák - Chcel interpelovať riaditeľa Magistrátu mesta, no nakoľko nie je prítomný,
predložil svoju interpeláciu písomne. Ide o problém odovzdávania mestského majetku do správy a problém verejného osvetlenia.
1. Odovzdávanie majetku do správy mesta .. napr. Správa mestskej zelene nevezme do svoje správy neupravenú plochu. Zoberie ju vtedy, ak upravíme celý terén, bohužiaľ naša mestská časť  Dargovských hrdinov nemá dostatok financií. To isté sa týka aj výstavby cesty, napr. v okrsku DH VIII pri rímsko-katolíckom kostole. Ako postupovať?
2. Verejné osvetlenie = majetok mesta. MČ DH potrebuje vybudovať svetelné body pri novopostavenom rímsko-katolíckom kostole na Furči.  Prečo sa mesto nepodieľa na výstavbe, resp. je problém s odovzdaním lámp do správy lámp do mesta, kto sa má starať o ich údržbu, ak je to majetok mesta? 
Poprosil o stanovisko.

p. Rychnavský - Interpeloval primátora mesta.
Požiadal ho, aby cez firmu Kosit zabezpečil odpratanie kamienkov popri cestách. Sú nebezpečné, šmykľavé a zvyšujú prašnosť.
Ďalej požiadal, aby cez Správu mestskej zelene dal odstrániť všetky topole, ktoré sú nebezpečné z titulu prestárlosti a napadnutia imelom. Na území Terasy je to zvlášť akútny stav.

p. Halenár - V rámci interpelácie požiadal primátora Knpíka o vyslanie gesta 
spravodlivosti. Má ním byť výzva, aby o zamestnanie na Magistráte mesta Košice a v organizáciách podliehajúcich mestu nežiadali členovia KSČ a KSS o zamestnanie, teda tých organizácií, ktoré boli zákonom č. 125/1996 vyhlásené za vytvárajúce nemorálny a protiprávny režim v Československu. Má ním byť tiež výzva pre všetkých súčasných pracovníkov Magistrátu mesta Košice a organizácií podriadených mestu. V rámci tejto výzvy by mali všetci, čo boli členovia KSČ, alebo KSS podať žiadosť o ukončenie pracovného pomeru. Požiadal primátora, aby podobne postupoval v prípade doporučení pre všetky komisie, ktoré vyberajú kandidátov, o ktorých bude hlasovať mestské zastupiteľstvo. Táto morálna výzva a jej naplnenie môže priniesť mestu Košice prívlastok mesto bez komunistov na Magistráte  a organizáciách patriacich mesto. Myslí si, že to v imidži mesta urobí hodne pre neplnenie snahy získať titul európske kultúrne mesto.

p. Gamcová - Mala toho viac, preto svoje interpelácie odovzdala písomne. 
Minule položila otázku v súvislosti s rozpočtom, že koľko je pracovníkov na Magistráte, aby sa nedozvedali z novín, že je tu 350, aké je navýšenie finančných prostriedkov, aká je priemerná mzda pracovníka. Všetky tieto informácie si žiada poskytnúť písomne. Tiež ju zaujímajú odmeny, ktoré boli vyplatené vedeniu mestskej polície za rok 2006, konkrétne na jej konci. Poprosila primátora mesta, aby zabezpečil rokovanie z Technickou univerzitou, ktorá je tvorcom projektu „Škola on line“. Myslí si, že je to unikátny projekt a bola dosť prekvapená, že naposledy v televízii sa dozvedela, že je to projekt, ktorý zabezpečilo mesto, čo nie je pravda. Bola to iniciatíva Technickej univerzity, jej bývalého vedenia, ako aj jej osobná iniciatíva a myslí si, že je to projekt, ktorý oceňujú všetci riaditelia školských zariadení v Košiciach a bolo by bývalo slušné prizvať aspoň dekana fakulty, ktorá sa na tom podieľala. Ďalšie záležitosti ohľadom oddĺženia škôl a ďalšie otázky týkajúce sa havarijných  stavov škôl, pasporitzácie budov, to všetko odovzdala písomne.
Písomná interpelácia na primátora mesta:
1. O počte pracovníkov MMK a celkových nákladov na výdavky verejnej správy, o navýšení rozpočtu oproti roku 2006 z dôvodu nárastu počtu pracovníkov. Priemerná mzda pracovníkov MMK.
2. Zabezpečiť rokovanie s tvorcami projektu „Škola Košice“ /Technická univerzita/ o ďalšej spolupráci a finančnom zabezpečení. Rokovanie by malo prebehnúť za účasti vedenia mesta a oddelenia školstva./Fei tu: prof. Ing. Dušan Kocur, CSc., Ing. Peter Košč, PhD., Ing. Mária Gamcová, PhD./
3. Zoznam neštátnych škôl, ZVŠ a školských zariadení vrátane poštu detí, predpokladaný počet detí zapísaných do 1. ročníka ZŠ v zriaďovateľskej pôsobnosti mesta Košice pre rok 2007/2008.
4. Zabezpečiť rokovanie riaditeľov ZŠ, ktorým dodávajú teplo iné ako mestské podniky /TEHO, TEKO/ o oddĺžení a vysporiadaní dlhov a taktiež o vysporiadaní pozemkov /ZŠ Lechkého/.
5. Vykonať pasportizáciu budov škôl a školských zariadení, požiadavky riaditeľov na havarijné opravy a financie v roku 2007, ktoré budú viazané na riešenie havarijných opráv.
6. Odmeny vedenia mestskej polície v roku 2006.
p. Knapík - Na predložené otázky budú pripravené písomné odpovede. Uzavrel tento bod.

-----     -----     -----

23. Dopyty, informácie a vysvetlenia

p. Hlinka - Informoval sa na riešenie problému bezdomovectva v Košiciach. Má na mysli 
problematiku tzv. prvého kontaktu alebo ambulantnej zložky tejto starostlivosti. Počas celého roka 2007 našťastie zima bola mierna, prichádzajú jarné dni a nie je mu dostatočne známa situácia, ako mesto bude riešiť umiestnenie celej tejto záchytnej prvej siete starostlivosti a pomoci bezdomovcom v Košiciach vrátane napr. aj takej služby, ako je výdaj polievok a iných vecí. Vychádza zo skúseností, ktoré sú v tejto oblasti, keď tá celá štruktúra služieb bola zatiaľ integrovaná v lokalite Kukučínovej ulice, práve v kasárňách kpt. Jaroša. Boli informovaní, že je to viac menej provizórium na obdobie zimy 2006/2007. Teplé mesiace rýchlo ubehnú a príde ďalšie jesenné a zimné obdobie. Poprosil o písomnú odpoveď, ako sa bude organizovať situácia v oblasti ambulantnej prvej starostlivosti o bezdomovcov v Košiciach.

p. Melichárek - V rámci tohto bodu upozornil na ústavný zákon, ktorým sa pred chvíľou
zaoberal v rámci svojej informácie a upozornil na dátum 31.3.2007, ktorý je rozhodujúci pre podanie písomných oznámení pre všetkých poslancov tohto zastupiteľstva. V rámci tohto bodu programu apeloval na všetkých kolegov a kolegyne, aby si svoju zákonnú povinnosť splnili v stanovenom termíne. 

p. Knapík - Možno by bolo dobre, keby p dohode s organizačným referátom bola krátka 
	informácia doručená v priebehu budúceho týždňa doručená všetkým poslancom.

p. Halenár - Mal niekoľko otázok a chcel požiadať o vysvetlenie. Najprv návrh, či by 
nebolo vhodné zvážiť do návrhovej komisie motivovať ľudí. Nemá problém v tom, aby návrhová komisia bola stále v tom istom zložení. Ide mu skôr o to, aby rokovací proces mal čo najmenej zádrheľov. Má pocit, že keby tam boli čo najviac sa opakujúci ľudia, ktorí by boli aj finančne motivovaní, žeby ten proces bežal bez zádrheľov, ako mal možnosť pozorovať 3-krát.
Ako si má vysvetliť stav v čistote mesta a hrúbku toho materiálu. Správa o realizácii Koncepcie riešenia problémov bývania v lokalitách s vysokou koncentráciou osôb ohrozených sociálnych vylúčením, kde je množstvo informácií o motivácii týchto ľudí aj prácou a stavom tohto mesta. Potreboval by konkrétnu odpoveď na otázku, kde a akým spôsobom beží súčasť tohto materiálu vzhľadom na čistotu mesta.
Požiadal o obrazovú informáciu o predajoch a kúpe nehnuteľností mesta. Ide mu o to, že informácia, tak ako je predkladaná poslancom, čo znamená nejaký výrez 2-D z mapky mu nedáva dostatočnú informáciu k tomu, aby vedel zaujať stanovisko. Nepožaduje to ku každému predkladanému návrhu na odpredaj, alebo kúpu, ale rád by to nechal na úplne dobrovoľné zváženie tých, ktorí predkladajú, či už námestníkov alebo mestskej rady, ktorá predkladá ten materiál. Aj podľa toho sa bude vidieť, nakoľko oni považujú odpredaj či kúpu majetku mesta za dôležitú, aby poslanci vedeli  pochopiť, v akej časti mesta sa pozemok nachádza, aký má súvis daná nehnuteľnosť so susediacimi časťami, aby presne vedeli kde to je, aby vedeli aspoň trochu posúdiť cenu.
Má ďalšiu otázku, resp. doporučenie pre ľudí, ktorí sa pohybujú na zasadaniach mestského zastupiteľstva. On ako nováčik by veľmi privítal dobrovoľné vizitky, t.j. niečo podobné, ako majú poslanci pred sebou, aby organizačný referát vedel vydať každému, kto o to požiada a aby pomocou výpočtovej techniky bolo veľmi jednoduchým spôsobom v priebehu pár chvíľ možné vytlačiť dáta, ktoré príslušný človek uvedie. On napríklad nepozná množstvo ľudí z magistrátu, ktorí sa tu pohybujú a možno by rád položil aj nejakú otázku.
Ďalšia otázka je na primátora mesta, že ako reagoval na fakt, že riaditeľ MMK Sabol bol uznaný vinným zo zákona, ktorý významne bude používať pri svojej práci. Je to zákon o slobodnom prístupe k informáciám a pokiaľ vie, tak riaditeľ magistrátu je priamo zainteresovaný v tejto veci. Požiadal primátora o vyjadrenie, ako reagoval na danú skutočnosť.
 
p. Knapík - Uzavrel bod 23. Dopyty a návrhy, ktoré boli vznesené pri tomto bode budú
	prerokované a bude na ne písomne odpovedané.

-----     -----     -----

24. Kúpa pozemku do vlastníctva mesta Košice na výstavbu komunikácie Slanecká
      cesta

p. Čečko - Všetky náležitosti sú v písomnej podobe, odporučil  otvoriť rozpravu.

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa § 6 ods. 1 a § 29 ods. 1 písm. a) 
Štatútu mesta Košice schvaľuje zámer kúpy nehnuteľností v MČ Košice – Nad jazerom,  pozemky v k. ú. Jazero pre mesto Košice: podľa predloženého návrhu 1 až 109. /Zoznam kupovaných pozemkov je do zápisnice prepísaný z písomne predloženého návrhu./
1. pozemok parc. č. 8190 diel 33 s výmerou 8 m2, od vlastníkov zapísaných na LV 
č. 12 516  
2. pozemok parc. č. 8191 diel 34 s výmerou 138 m2, od vlastníkov zapísaných na LV č. 12 383 
3. pozemok parc. č.8191 diel 35 s výmerou 33 m2, od vlastníkov zapísaných na LV 
č. 12 383
4. pozemok parc. č.8190 diel 36 s výmerou 27 m2, od vlastníkov zapísaných na LV 
č. 12 516 (časť novovytvorenej  parc. č. 4459/6 )
5. pozemok parc. č. 8213  diel  1 s výmerou 71 m2, od vlastníkov zapísaných na PKV č.10 753
6. pozemok parc. č. 3503/3 diel 4 s výmerou 690 m2, od vlastníkov zapísaných na LV č. 7
7. pozemok parc. č. 8197 diel 5 s výmerou 392 m2, od vlastníkov zapísaných na LV č. 13 055
8. pozemok parc. č. 8198/2 diel 6 s výmerou 2334 m2, od vlastníkov zapísaných 
na LV č. 11 756
9. pozemok parc. č. 8198/1 diel   7 s výmerou 173 m2, od vlastníkov zapísaných 
na LV č. 11 756
10. pozemok parc. č. 8199/1 diel 9 s výmerou 1345 m2, od vlastníkov zapísaných 
na LV č. 12 718
11. pozemok parc. č. 8199/3 diel 10 s výmerou 47 m2, od vlastníkov zapísaných 
na PKV č. 39
12. pozemok parc. č. 305/155 diel 11 s výmerou   473 m2, od vlastníkov zapísaných na LV č.11 570
13. pozemok parc. č. 4479 diel 12 s výmerou   147 m2, od vlastníkov zapísaných 
na LV č. 7
14. pozemok parc. č. 8192/2 diel 14 s výmerou   376 m2, od vlastníkov zapísaných 
na PKV č. 903
15. pozemok parc. č. 3481/11 diel 15 s výmerou   692 m2, od vlastníkov zapísaných na LV č.11 712
16. pozemok parc.č.4475/20 diel 17 s výmerou  432 m2, od vlastníkov zapísaných na LV č. 11 712
17. pozemok parc. č. 8111 diel 19 s výmerou   758 m2, od vlastníkov zapísaných 
na PKV  č. 7 558  
18. pozemok parc. č. 8110 diel 20 s výmerou 130 m2, od vlastníkov zapísaných 
na PKV č. 863 
19. pozemok parc. č. 305/18 diel 21 s výmerou 378 m2, od vlastníkov zapísaných na LV č. 13 042
20. pozemok parc. č. 305/140 diel 22 s výmerou   642 m2, od vlastníkov zapísaných na LV č. 13 709
21. pozemok parc. č. 8090/1 diel 23 s výmerou  37 m2, od vlastníkov zapísaných na PKV č. 3 477   
22. pozemok parc. č. 305/156 diel 24 s výmerou   358 m2, od vlastníkov zapísaných na LV č. 11 570
23. pozemok parc. č. 305/209 diel 25 s výmerou     28 m2, od vlastníkov zapísaných na LV č. 13 638  
24. pozemok parc. č. 305/36 diel 26 s výmerou   944 m2, od vlastníkov zapísaných na LV č. 11 570  
25. pozemok parc. č. 305/20 diel 27 s výmerou   2260 m2, od vlastníkov zapísaných na LV č. 11 570  
26. pozemok parc. č. 305/130 diel 28 s výmerou  249 m2, od vlastníkov zapísaných na LV č. 11 570  
27. pozemok parc. č. 305/131 diel 29 s výmerou   2980 m2, od vlastníkov zapísaných na LV č. 11 570   
28. pozemok parc. č. 8145 diel 30 s výmerou   1461 m2, od vlastníkov zapísaných na LV č. 13 896  
29.pozemok parc. č. 8190 diel 31 s výmerou   1008 m2, od vlastníkov zapísaných na LV č. 12 516  
30. pozemok parc. č. 8189 diel 37 s výmerou     75 m2, od vlastníkov zapísaných na PKV č. 855  
31. pozemok parc. č. 8188 diel 38 s výmerou   19 m2, od vlastníkov zapísaných na PKV č. 878  
32. pozemok parc. č. 8147/1 diel 39 s výmerou     468 m2, od vlastníkov zapísaných na LV č. 13 603, PKV č. 894 
33. pozemok parc. č. 8147/2 diel 40 s výmerou   886 m2, od vlastníkov zapísaných na LV č. 13850  
34. pozemok parc. č. 8147/3 diel 41 s výmerou 297 m2, od vlastníkov zapísaných na LV č. 4582, PKV č. 894 
35. pozemok parc. č. 8147/4 diel 50 s výmerou 193 m2, od vlastníkov zapísaných na LV č.3516, PKV č. 895
36. pozemok parc. č. 8147/5 diel 51 s výmerou 86 m2, od vlastníkov zapísaných na LV č. 4582, PKV č. 894
37. pozemok parc. č. 8147/6 diel 52 s výmerou 8 m2, od vlastníkov zapísaných na LV č. 3516, PKV č. 895
38. pozemok parc. č. 8184/1 diel 55 s výmerou 15 m2, od vlastníkov zapísaných 
na PKV č. 886 
39. pozemok parc.č.8176  diel 56 s výmerou 19 m2, od vlastníkov zapísaných na PKV č. 899
40. pozemok parc. č. 8175 diel 57 s výmerou 243 m2, od vlastníkov zapísaných na LV č. 13 350, PKV č. 898
41 	pozemok parc. č. 8174 diel 58 s výmerou 169 m2, od vlastníkov zapísaných 
na PKV č. 928
42. pozemok parc. č. 8173 diel 59 s výmerou 267 m2, od vlastníkov zapísaných 
na PKV č. 892 
43. pozemok parc. č. 8172 diel 60 s výmerou 109 m2, od vlastníkov zapísaných 
na PKV č. 891
44. pozemok parc. č. 8171 diel 61 s výmerou   129 m2, od vlastníkov zapísaných 
na LV č.13 459
45. pozemok parc. č. 8170 diel 62 s výmerou   141 m2, od vlastníkov zapísaných 
na LV č.13 047   
46. pozemok parc. č. 8169 diel 63 s výmerou 86 m2, od vlastníkov zapísaných na LV č. 12 169, PKV č. 884
47. pozemok parc. č. 8168 diel 64 s výmerou 98 m2, od vlastníkov zapísaných na LV č. 12 169, PKV č. 884
48. pozemok parc. č. 8167 diel 65 s výmerou 178 m2, od vlastníkov zapísaných na LV č. 12 169, PKV č. 884 
49. pozemok parc. č. 8166 diel 66 s výmerou 1298 m2, od vlastníkov zapísaných 
na LV č. 4 587, PKV č. 5114
50. pozemok parc. č. 157 diel 67 s výmerou   1385 m2, od vlastníkov zapísaných 
na LV č.3 508, PKV č. 44
51. pozemok parc. č. 8109 diel 79 s výmerou     54 m2, od vlastníkov zapísaných na PKV č. 890 
52. pozemok parc. č. 8111 diel 80 s výmerou 232 m2, od vlastníkov zapísaných na PKV č. 7558 
53. pozemok parc. č. 8191 diel 95 s výmerou 898 m2, od vlastníkov zapísaných na LV č. 12 383 
54. pozemok parc. č. 8176 diel 104 s výmerou 9 m2, od vlastníkov zapísaných na PKV č. 899 
55. pozemok parc. č. 157 diel 105 s výmerou 263 m2,od vlastníkov zapísaných na LV č. 3 508, PKV č. 44  (časť novovytvorenej parc. č. 4475/23)
56. pozemok parc. č. 8176 diel 43 s výmerou 21 m2,od vlastníkov zapísaných na PKV č. 899 
57. pozemok parc.č. 8184/1 diel 44 s výmerou  269 m2, od vlastníkov zapísaných 
na PKV č.886
58. pozemok parc. č. 8184/2 diel 45 s výmerou  204 m2, od vlastníkov zapísaných 
na PKV č.887
59. pozemok parc. č. 8184/3 diel 46 s výmerou 40 m2, od vlastníkov zapísaných 
na PKV č. 892  (časť novovytvorenej parc. č. 4161/9)
60. pozemok parc. č. 8147/4 diel 47 s výmerou  247 m2, od vlastníkov zapísaných 
na LV č.3 516, PKV č. 895
61. pozemok parc. č.  8147/2 diel 48 s výmerou 134 m2, od vlastníkov zapísaných 
na LV č. 4 581  
62. pozemok parc. č. 8147/3  diel 49 s výmerou 267 m2,od vlastníkov zapísaných 
na LV č. 4 582, PKV č. 894
63. pozemok parc. č.  8147/7 diel 53 s výmerou 169 m2, od vlastníkov zapísaných 
na LV č. 4 582   
64. pozemok parc. č.  1547/254 diel 70 s výmerou 11 m2, od vlastníkov zapísaných na LV č. 2 807  
65. pozemok parc.č.1547/249 diel 71 s výmerou 349 m2, od vlastníkov zapísaných 
na LV č. 2 807 
66. pozemok parc.č.1547/258 diel 72 s výmerou 825 m2, od vlastníkov zapísaných 
na LV č. 2 807
67. pozemok parc. č. 157 diel 73 s výmerou 38 m2, od vlastníkov zapísaných na LV č. 3 508, PKV č. 44
68. pozemok parc. č. 1547/257 diel 77 s výmerou 575 m2, od vlastníkov zapísaných  na LV č. 2 807
69. pozemok parc. č. 1552/5 diel 88 s výmerou 129 m2, od vlastníkov v zapísaných na LV č. 3 465
70. pozemok parc. č. 1552/6 diel 89 s výmerou 288 m2, od vlastníkov v zapísaných na LV č. 13 810
71. pozemok parc. č. 1552/10 diel 90 s výmerou 923 m2, od vlastníkov v zapísaných na LV č. 2 173
72. pozemok parc. č. 8147/5 diel 96 s výmerou 171 m2, od vlastníkov v zapísaných na LV č. 4 582, PKV č. 894
73. pozemok parc. č. 8147/6 diel 97 s výmerou 27 m2, od vlastníkov v zapísaných 
na LV č. 3 516, PKV č. 895
74. pozemok parc. č. 8147/8 diel 98 s výmerou 102 m2, od vlastníkov v zapísaných na LV č. 3 517
75. pozemok parc. č. 8147/9 diel 99 s výmerou 56 m2, od vlastníkov zapísaných 
na LV č. 3 517
76. pozemok parc. č. 8147/10 diel 100 s výmerou 19 m2, od vlastníkov zapísaných na LV č. 4 582
77. pozemok parc. č. 8166 diel 106 s výmerou 443 m2, od vlastníkov zapísaných 
na LV č. 4 587, PKV č. 5114
78. pozemok parc. č. 8166 diel 107 s výmerou 107 m2, od vlastníkov zapísaných 
na LV č. 4 587, PKV č. 5114
79. pozemok parc.č. 8169 diel 108 s výmerou 5 m2, od vlastníkov zapísaných 
na LV č. 12 169, PKV č. 884
80. pozemok parc. č. 8168 diel 109 s výmerou 13 m2, od vlastníkov zapísaných 
na LV č. 12 169, PKV č. 884
81. pozemok parc. č. 8167 diel 110 s výmerou 25 m2, od vlastníkov zapísaných 
na LV č. 12 169, PKV č. 884
82. pozemok parc. č. 167/503 diel 117 s výmerou 617 m2, od vlastníkov zapísaných na LV č. 3 549
83. pozemok parc. č. 156/501 diel 119 s výmerou 1790 m2, od vlastníkov zapísaných na LV č. 3 508
84. pozemok parc. č. 157 diel 120 s výmerou 2205 m2, od vlastníkov zapísaných 
na LV č. 3 508, PKV č. 44
85. pozemok parc. č. 172 diel 125 s výmerou 129 m2, od vlastníkov zapísaných 
na LV č. 3 508
86. pozemok parc. č. 8147/6 diel 126 s výmerou 180 m2, od vlastníkov zapísaných 
na LV č. 3 516, PKV č. 895
87. pozemok parc. č. 8147/4 diel 127 s výmerou 30 m2, od vlastníkov zapísaných 
na LV č. 3 516, PKV č. 895
88. pozemok parc.č. 8147/5 diel 128 s výmerou 27 m2, od vlastníkov zapísaných 
na LV č. 4 582, PKV č. 894
89. pozemok parc. č. 167/501 diel 129 s výmerou 225 m2, od vlastníkov zapísaných na LV č. 3 549
90. pozemok parc. č. 8147/3 diel 140 s výmerou 29 m2, od vlastníkov zapísaných 
na  LV č. 4 582, PKV č. 894 (časť novovytvorenej parc. č.  1547/304)
91. pozemok parc. č. 157 diel 111 s výmerou 2641 m2, od vlastníkov zapísaných 
na LV č. 3 508, PKV č. 44
92. pozemok parc. č. 156/501 diel 112 s výmerou 6531 m2, od vlastníkov zapísaných na LV č. 3 508
93. pozemok parc. č.172 diel 114 s výmerou 1478 m2, od vlastníkov zapísaných 
na LV č. 3 508
94. pozemok parc. č. 172 diel 115 s výmerou 511 m2, od vlastníkov zapísaných 
na LV č. 3 508
95. pozemok parc. č. 167/502 diel 116 s výmerou 75 m2, od vlastníkov zapísaných 
na LV č. 3 508
96. pozemok parc. č. 149 diel 123 s výmerou 43 m2, od vlastníkov zapísaných na LV č. 3 549
97. pozemok parc. č. 148 diel 124 s výmerou 761 m2, od vlastníkov zapísaných 
na LV č. 3 549
98. pozemok parc. č. 142 diel 132 s výmerou 649 m2, od vlastníkov zapísaných 
na LV č. 3 549 (časť novovytvorenej parc. č. 1934/2 )
99. pozemok parc. č. 8147/3 diel 101 s výmerou 134 m2, od vlastníkov zapísaných 
na LV č. 4 582, PKV č. 894
100. pozemok parc. č. 8147/2 diel 102 s výmerou 4 m2, od vlastníkov  zapísaných na LV č. 4 581
101. pozemok parc. č. 8135/501 diel 103 s výmerou 43 m2, od vlastníkov 
zapísaných na LV č.  4 576 (novovytvorená parc. č. 1530/314)
102. pozemok parc. č. 140/504 diel 130 s výmerou 48 m2, od vlastníkov 
zapísaných na LV č. 3 549
103. pozemok parc. č. 172 diel 131 s výmerou 5 m2, od vlastníkov zapísaných na 
LV č. 3 508
104. pozemok  parc. č. 173/501 diel 134 s výmerou 25 m2, od vlastníkov 
zapísaných na LV č. 3 549
105. pozemok  parc. č. 141/8 diel 135 s výmerou 36 m2, od vlastníkov zapísaných 
na LV č. 3 549
106. pozemok  parc. č. 141/9 diel 136 s výmerou 69 m2, od vlastníkov zapísaných 
na LV č. 3 549
107. pozemok  parc. č. 141/10 diel 137 s výmerou 64 m2, od vlastníkov 
zapísaných na LV č. 3 549
108. pozemok  parc. č. 140/504 diel 138 s výmerou 63 m2, od vlastníkov 
zapísaných na PKV č. 233
109. pozemok  parc. č. 171 diel 139 s výmerou 13 m2, od vlastníkov zapísaných na 
LV č. 3 549 (časť novovytvorenej parc. č. 1933/4)
S odkupovaním pozemkov sa začne v prípade, že v rozpočte mesta Košice budú vyčlenené finančné prostriedky na výkup predmetných pozemkov.  

Hlasovanie č. 4: za 42, proti -, zdržal sa -.

-----     -----     -----

25. Kúpa pozemkov v k.ú. Čermeľ pre stavbu „Cyklistický chodník 
      Čermeľská cesta"

p. Čečko - Mesto chce realizovať ďalšiu etapu výstavby cyklistického chodníka a na tento
	účel sa pozemky vykupujú.

p. Weiser - Navrhol vypustiť z návrhu uznesenia kúpu pozemkov pod bodom č. 2 a 3. Na 
predmetné parcely je vedený duplicitný vlastnícky vzťah jednak na uvedené štátne organizácie a zároveň na mesto Košice, ktoré je oprávneným vlastníkom pozemkov. Znamená to, že nie je dôvod na opätovné odkúpenie týchto pozemkov, ale treba ich legislatívno-právne vysporiadať.

p. Šebeňová - Je to tak, ako povedal p. Weiser. Na týchto parcelách je dvojité vlastníctvo.
Pozemno-knižný stav nie je z mapy jasný, lebo pozemky sú vedené v stave C - katastra. U lesov je ako vlastník vedené aj mesto Košice. Mesto Košice dala na správu katastra reklamáciu o preskúmanie vlastníctva.

p. Knapík - Uzavrel rozpravu a dal slovo návrhovej komisii.

p. Derján - Prečítal upravený návrh na uznesenie.
Mestské zastupiteľstvo v Košiciach podľa § 6 ods. 1 a § 29 ods. 1 písm. a) Štatútu mesta Košice schvaľuje odkúpenie  nehnuteľností – pozemkov v MČ Košice –  Sever :
1. časť parc. č. 2125/1 zastavané plochy a nádvoria k.ú. Čermeľ ( novovytvorená parcela č. 2125/9 s výmerou 54 m2, novovytvorená parcela č. 2125/10 diel č. 4 s výmerou  475 m2 a diel  č. 8  s   výmerou 47 m2  )  a   časť  parcely  č.  2125/2 zastav. plochy a nádvoria k.ú. Čermeľ ( novovytvorená parcela č. 2125/10 diel č. 5 s výmerou 37  m2)  vo vlastníctve SR - Železnice SR
Body 2 a 3 sa vypúšťajú.
4. časť parcely č. 2128/1 vodná plocha k.ú. Čermeľ ( novovytvorená parcela č. 2128/3  s výmerou 7 m2 a 2128/4 s výmerou 18 m2 ) vo vlastníctve SR - Slovenského vodohospodárskeho podniku š.p. pre mesto Košice za cenu  453,60 Sk/m2. 

Hlasovanie č. 5: za 42, proti -, zdržal sa 1.

-----     -----     -----

26. Kúpa pozemku v k.ú. Južné mesto pre majetkovoprávne vysporiadanie 
      pozemku na výstavbu prepojovacej komunikácie Popradská - Gemerská

p. Knapík - Nakoľko sa do rozpravy neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa § 6 ods. 1 a § 29 ods. 1 písm. a) 
Štatútu mesta Košice schvaľuje kúpu nehnuteľnosti v MČ Košice – Juh, pozemku, časť parc. č. 501/14  ( novovytvorená parc. č. 501/377 a 501/378 ), ostatná plocha s výmerou 189 m˛ v k.ú. Južné mesto vo vlastníctve Mestského futbalového klubu Košice a.s. zapísanú v katastri nehnuteľností na Správe katastra Košice na LV 14064 pre mesto Košice  za cenu 1,- Sk.

Hlasovanie č. 6: za 40, proti -, zdržal sa -.

-----     -----     -----

27. Kúpa pozemkov v k. ú. Severné mesto pre stavbu 
      „Križovatka Kostolianska – Národná trieda – Vodárenská – Pod Hradovou"

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo v Košiciach podľa § 6 ods. 1 a § 29 ods. 1 písm. a) 
Štatútu mesta Košice schvaľuje odkúpenie  nehnuteľností – pozemkov v MČ Košice – Sever : 
1. časť parc. č. KN-E 10653  orná pôda s výmerou 65 m2 k. ú. Severné mesto 
v spoluvlastníctve  súkromných osôb zapísaných v katastri nehnuteľností na Správe katastra Košice na LV 12039. 
2. časť parc. č. KN-E 10654 orná pôda s výmerou 174 m2 k. ú. Severné mesto 
v spoluvlastníctve súkromných osôb zapísaných v katastri nehnuteľností na Správe katastra Košice na LV 12297.
3. časť parc. č. KN-E 10655 orná pôda s výmerou 9 m2 k. ú. Severné mesto 
v spoluvlastníctve súkromných osôb zapísaných v katastri nehnuteľností na Správe katastra Košice na LV 12871 ( novovytvorená parc. č. 6994/2 spolu s výmerou 248 m2 k. ú. Severné mesto ) pre mesto Košice  za cenu 596,- Sk/m2. 
4.  časť parc. č. KN-C 8362 ( novovytvorená parc. č. 8362/5) vodná plocha 
s výmerou 10 m2 k. ú. Severné mesto vo vlastníctve  SR – Slovenského  vodohospodárskeho podniku, š. p. pre mesto Košice za cenu 464,- Sk/m2. 

Hlasovanie č. 7: za 42, proti -, zdržal sa -.

-----     -----     -----

28. Zmluvné prevody nehnuteľného majetku mesta v užívaní fyzických 
      a právnických osôb bez zmluvného vzťahu

p. Knapík - Jedná sa spravidla o stavby, ktoré sa využívajú ako garáže. Nakoľko sa do 
rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo v Košiciach podľa 6 ods. 2 písm. b) a § 29 ods. 1 písm. 
b) Štatútu mesta Košice schvaľuje zmluvné prevody nehnuteľného majetku mesta    v užívaní fyzických osôb bez zmluvného vzťahu :
1. Ing. Jozef Černák, parc. č. 772/8, 19 m2, 17 100,- Sk, k. ú. Šaca
2. Jana Geročová, parc. č. 772/22, 19 m2 , 17 100,- Sk, k. ú. Šaca
3. Jozef Hruška, parc. č. 772/33, 19 m2, 17 100,- Sk, k. ú. Šaca
4. Jozef Jakubov, parc. č. 772/13, 19 m2, 17 100,- Sk, k. ú. Šaca
5. František Kozák, parc. č. 772/37, 19 m2, 17 100,- Sk, k. ú. Šaca
6. Viktor Tutoky, parc. č. 772/7, 19 m2, 17 100,- Sk, k. ú. Šaca
7. R.C.B., s.r.o., parc. č. 3/4, 18 m2, 21 888,- Sk, k. ú. Terasa.

Hlasovanie č. 8: za 42, proti -, zdržal sa -.

-----     -----     -----

29. Odpredaj nebytového priestoru a alikvotnej časti pozemku 
      na ul.  Czambelova 4 pre Štefana  Kundráta  LYA

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 a to pre: Štefana  Kundráta  LYA, nebytový priestor na ul. Czambelova 4 za cenu 355 000,- Sk.

Hlasovanie č. 9: za 41, proti -, zdržal sa -.
30. Odpredaj nebytového priestoru a alikvotnej časti pozemku 
      na ul.  Hlinkova 29 pre Ing. arch. Miloša Leštáka IDA ATELIÉR

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 a to pre: 
Ing. arch. Miloša Leštáka IDA ATELIÉR, nebytový priestor na ul. Hlinkova 29 za cenu 395 000,- Sk.

Hlasovanie č. 10: za 42, proti -, zdržal sa -.

-----     -----     -----

31. Odpredaj nebytového priestoru a alikvotnej časti pozemku 
      na ul.   Hronská  8 pre MARTINEX SK, s.r.o

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 a to pre: 
MARTINEX SK, s.r.o., nebytový  priestor  na  Hronskej  8  za  cenu 300 000,- Sk.

Hlasovanie č. 11: za 41, proti -, zdržal sa -.

-----     -----     -----

32. Odpredaj nebytového priestoru a alikvotnej časti pozemku 
       na ul.  Komenského 71 pre ILaS COMPANY, s.r.o. 

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 a to pre: ILaS COMPANY, s.r.o., nebytový priestor na ul. Komenského 71 za cenu 935 000,- Sk.

Hlasovanie č.12: za 40, proti 1, zdržal sa 1.

-----     -----     -----

33. Zmena  uznesenia MZ č. 856 zo dňa 25.8.2005 o odpredaji alikvotnej časti 
      pozemku k nebytovému priestoru v objekte na ul. L. Novomeského 11

p. Knapík - Materiál je predložený z dôvodu, že došlo k zmene vlastníckych vzťahov. 
Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice mení uznesenie MZ v Košiciach č. 856 zo dňa 25.8.2005 v časti schvaľuje bod 8 nasledovne: slová „Janu Sopkovú" sa nahrádzajú slovami „Zoju Morozovú". 

Hlasovanie č. 13: za 42, proti -, zdržal sa -.

-----     -----     -----

34. Odpredaj nebytového priestoru a alikvotnej časti pozemku 
       na ul.  Mäsiarska 23 pre Michala Palka

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 a to pre: Michala Palka, nebytový priestor na  ul. Mäsiarska 23 za cenu 660 000,- Sk.
	
Hlasovanie č. 14: za 41, proti 1, zdržal sa 1.

-----     -----     -----

35. Odpredaj nebytového priestoru a alikvotnej časti pozemku 
      na ul.  Rooseweltova 7 pre RNDr. Annu Harantovú - HANKA

p. Knapík - Nakoľko sa do rozpravy nikto neprihlásil, odovzdal slovo návrhovej komisii.
p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 a to pre: 
	RNDr. Annu Harantovú - HANKA, nebytový priestor na Rooseweltovej 7 za cenu 
282 810,- Sk.

Hlasovanie č. 15: za 40, proti -, zdržal sa -.

-----     -----     -----

36. Odpredaj nebytového priestoru a alikvotnej časti pozemku 
      na ul.  Sokolovská 8 pre Alexandru Lukačkovú – COSMO

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 a to pre: 
Alexandru Lukačkovú – COSMO, nebytový priestor na ul. Sokolovská 8 za cenu 
275 000,- Sk.

Hlasovanie č. 16: za 41, proti -, zdržal sa -.

-----     -----     -----

37. Odpredaj nebytového priestoru a alikvotnej časti pozemku 
      na ul.  Uršulínska 2 pre Mgr. Pavla Sedláka - ŠPORTSERVIS

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 a to pre: 
Mgr. Pavla Sedláka - ŠPORTSERVIS, nebytový priestor na Uršulínskej 2 za cenu 
1 030 000,- Sk.

Hlasovanie č. 17: za 43, proti - , zdržal sa -.

-----     -----     -----

38. Odpredaj nebytového priestoru a alikvotnej časti pozemku 
      na ul. Železiarenská  28  pre Milana Karaffu

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 a to pre: Milana Karaffu, nebytový priestor na ul. Železiarenská 28 za cenu 365 000,- Sk.

Hlasovanie č. 18: za 44, proti -, zdržal sa -.

-----     -----     -----

39. Odpredaj nebytového priestoru a alikvotnej časti pozemku 
      na ul. Železiarenská  28  pre  Marcela  Malčického – M.A.K.Y.

p. Knapík - Nakoľko sa do rozpravy nikto neprihlásil, odovzdal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26.2.2004 a to pre: 
Marcela  Malčického – M.A.K.Y., nebytový priestor na Železiarenskej 28 za cenu 
625 000,- Sk.

Hlasovanie č. 19: za 44, proti - , zdržal sa -.

-----     -----     -----

40. Odpredaj  pozemkov v k.ú. Južné mesto pre Ing. Edmunda Capáka 

p. Halenár - Ako sa zistilo, že žiadateľ o odpredaj mal plot postavený inak, než bolo 
zakreslené?

p. Šebeňová -  Pri riešení žiadostí o odkúpenie pozemkov zisťujú v teréne, že nielen 
žiadateľ, ale aj vedľajší žiadatelia majú inak oplotené pozemky, než je to uvedené v liste vlastníctva. V takomto prípade sa zo strany mesta dáva urobiť geometrický plán a ďalej sa postupuje podľa neho. V tomto prípade sa jedná o Staničnú ulicu a jej obyvateľov vyzvali, aby si nezrovnalosti v plochách vysporiadali buď prenájmom, alebo odkúpením.

p. Knapík - Inými slovami priebeh hraníc podľa katastrálnych máp nezodpovedá 
skutočnosti.
	Uzavrel rozpravu a dal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj nehnuteľností v  MČ Košice – Juh, pozemky parc. č.  2796/5, 2796/6 a 2882/1 s celkovou výmerou 74 m2 v k. ú. Južné mesto vo  vlastníctve  mesta Košice pre Ing. Edmunda Capáka za cenu 1540,- Sk/m2. 

Hlasovanie č. 20: za 44, proti -, zdržal sa -.

-----     -----     -----

41. Odpredaj pozemku v k.ú. Letná pre firmu Titus, a.s.

p. Boritáš - Uchádzačmi o odkúpenie týchto pozemkov sú dve firmy. Jedna z nich chce 
rozšíriť prevádzkové priestory, druhá chce výstavbu radových domov s podsadenou občianskou vybavenosťou. ÚHA sa vyjadril, že k odpredaju nemá námietky, no komisia MZ na predaj a prenájom majetku mesta konštatovala, že tento odpredaj sa javí pre mesto ako najvýhodnejší pre firmu, ktorá je navrhovaná. Rozdiel medzi cenovou ponukou  je vyše 300 tis. Sk. Nie je to dôvod, že by sa dnes o tomto odpredaji muselo rozhodnúť, preto navrhol, aby sa nechal priestor, aby situáciu zvážili všetky kompetentné a odborné orgány. Ide hlavne o účel využitia priestoru. Jeho osobný názor je že výstavby nových bytov s občianskou vybavenosťou nie je pre mesto zanedbateľná. 

p. Knapík - Uzavrel rozpravu a dal slovo návrhovej komisii.

p. Derjan - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj nehnuteľnosti v MČ Košice - Staré mesta pozemky parc. č. 3396/2 s výmerou 1080 m2 a parc. č. 3396/27 s výmerou 84 m2 v k.ú. Letná vo vlastníctve mesta Košice pre firmu Titus, a.s. za cenu 4.200 tis. Sk.

Hlasovanie č. 21: za 8, proti 6, zdržali sa 30.

-----     -----     -----

42. Odpredaj  pozemkov v k.ú. Nižná úvrať pre Jána Amricha 

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti – pozemku, parc. č. 937/2, zastavaná plocha s výmerou 9 m˛, parc. č. 938/2, záhrady s výmerou 22 m2 a  parc. č. 939/2, záhrady s výmerou 55 m2 v k. ú. Nižná úvrať vo  vlastníctve  mesta  Košice  pre: Jána Amricha za cenu 1400,- Sk/m2.

Hlasovanie č. 22: za 42, proti -, zdržali sa 2.

-----     -----     -----

43. Odpredaj  pozemkov v k.ú.  Severné mesto pre Ing. Petra Szekéra 
      a manželku Máriu 

p. Knapík - Nakoľko sa do rozpravy nikto neprihlásil, dal slovo návrhovej komisii.

p.  Derján - Mestské zastupiteľstvo  v Košiciach podľa §  6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti v MČ Košice – Sever, pozemok časť parc. č. 7132/3 (novovytvorená parc. č. 7132/250) s výmerou 7 m2 v k. ú. Severné mesto  vo  vlastníctve  mesta Košice pre: Ing. Petra Szekéra    a manželku Máriu za cenu 1600,- Sk/m2.

Hlasovanie č. 23: za 44, proti -, zdržal sa -.

-----     -----     -----

44. Odpredaj spoluvlastníckeho podielu mesta vo výške 2/30 k nehnuteľnosti 
      na Vrátnej 48 pre Antona Majoroša

p.  Knapík - Objekt je v dosť havarijnom stave, stanoviska na odpredaj sú súhlasné.
	Nakoľko sa do rozpravy nikto neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti v MČ Košice –
Staré mesto, dom č. súp. 723 a pozemku par. č. 437 s výmerou 772 m2, zastavaná plocha, k.ú. Stredné mesto na ul.  Vrátna 48 v podiele 3/20 k celku pre Antona Majoroša za cenu 460 tis. Sk.

Hlasovanie č. 24: za 40, proti 1, zdržali sa 3.

-----     -----     -----

45. Odpredaj pozemku v k.ú. Stredné mesto pre Ing. Tibora Szucsa 
      a Ing. Štefana Pachotu

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti v MČ Košice – Staré mesto pozemok parc. č. KN-E č. 1365 s výmerou 618 m2 v k. ú. Stredné mesto vo  vlastníctve  mesta Košice pre: Ing. Tibora Szucsa a Ing. Štefana Pachotu za cenu 1800,- Sk/m2. 

Hlasovanie č. 25: za 38, proti 1, zdržali sa 5.

-----     -----     -----

46. Odpredaj pozemku v k.ú. Terasa pre žiadateľa  AFFES, a.s.

p. Cengel - Požiadal poslancom mestského zastupiteľstva, aby tento materiál neschválili
z dôvodu, že firma AFFES, a.s. užíva celú parcelu vrátane parciel 21, 22 a ďalších, čo je pomerne veľká výmera. V tejto chvíli chce odkúpiť iba parcelu pod budovou. Zároveň tá istá firma vlastní pozemky vedľa Dopravného podniku mesta Košice. Nakoľko DPMK uvažuje s rozšírením parkovacích plôch pre autobusy v prípade, že sa začne stavať štadión, preto by sa skôr mala pripraviť zámena, aby mesto nemuselo od firmy AFFES, a.s. vykupovať tieto pozemky, ale čo sa dá, tak zameniť.

p. Knapík - Odznel aj návrh na možné riešenie a keďže sa do rozpravy už nikto 
neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti pozemku parc. č. 5489/19 s výmerou 510 m2 v k.ú. Terasa vo vlastníctve mesta Košice pre AFFES, a.s. za cenu 1500,- Sk za m2.
Hlasovanie č. 26: za 4, proti 9, zdržali sa 32.

-----     -----     -----

47. Odpredaj pozemku v k.ú. Šaca pre Jozefa Lechnera a manželku Margitu

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti – časti pozemku parc. č. 1064 (novovytvorené parc. č. 1064/8, 9)  s  výmerou 209 m2   v k.ú. Šaca vo vlastníctve mesta Košice pre: Jozefa Lechnera a manželku Margitu za cenu  900,- Sk/m2.

Hlasovanie č. 27: za 43, proti -, zdržal sa 1.

-----     -----     -----

48. Predaj pozemku v k.ú. Šaca pre Jaroslava  Zambu

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti – časti pozemku parc. č. 1064 (novovytvorené parc.č. 1064/10 a 11)  s výmerou  343 m2   v k. ú. Šaca vo vlastníctve mesta  Košice pre: Jaroslava Zambu  za cenu  800,- Sk/m2.

Hlasovanie č. 28: za 43, proti 1, zdržal sa -.

-----     -----     -----

49. Odpredaj pozemku v k.ú. Južné mesto pre Mateja Mikulu a manželku Zitu

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Deján - Mestské zastupiteľstvo v Košiciach podľa  § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti v MČ Košice – Juh, pozemok parc. č. 2795/5 s  výmerou 8 m2, v k. ú. Južné mesto vo  vlastníctve  mesta   Košice pre: Mateja  Mikulu a manželku Zitu  
za minimálnu cenu 1540,- Sk/m2. 

Hlasovanie č. 29: za 43, proti -, zdržal sa -.
50. Odpredaj pozemku v k.ú. Južné mesto pre  Ing. Petra Popovca

p. Kočiš - Bolo by vhodné preveriť správnosť výrazu Popovca a Popoveca.

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa  § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti v  MČ Košice – Juh pozemok  parc. č.  2795/4  s výmerou 17 m2 v k. ú. Južné  mesto vo   vlastníctve  mesta   Košice pre Ing. Petra  Popovca   za cenu 1540,- Sk/m2. 

Hlasovanie č. 30: za 43, proti - , zdržal sa 1.
-----     -----     -----

51. Odpredaj pozemku v k.ú. Košické Hámre pre Jarmilu Mikulkovú

p. Kočiš -  V dôvodovej správe sa dočítal, že číslo spisu je z roku 2005, cena bola 
komisiou stanovená v roku 2004 a je to predložené v roku 2007. Nezmenila sa cena za uvedenú dobu? Prečo sú také časové nezrovnalosti?

p. Šebeňová - Začala od dátumu 2004, keby bola na komisii mestského zastupiteľstva pre 
predaj a prenájom majetku principiálne schválená cena pre odpredaj pozemkov v rekreačnej lokalite Ružín v k.ú. Košické Hámre, Opátka a ďalšie, kde bolo povedané, že pod stavbami sa pozemky budú predávať po 200,- Sk/m2 a užívaná plocha po 150,- Sk/m2. Bolo to prijaté preto, aby vedeli žiadateľom o odkupovanie a vysporiadanie pozemkov pod chatami a okolo chát písať aj cenu, aby sa vedeli rozhodnúť, či pôjdu do nájmu po 20,- Sk/m2 ročne pod chatou a 5,- Sk/m2 ročne okolo chaty. Táto cena zatiaľ nebola zmenená, myslí si, že je adekvátna, lebo keby išli podľa znaleckého posudku, tieto lokality sú nízko ocenené, sú to trávnaté porasty a vychádza tam niekedy aj 5,- Sk/m2. Ak majetková komisia príjme inú cenu, budú ju takto ďalej oznamovať.
K číslu spisu - Proces odpredaja začal v roku 2005. Magistrát mesta zaregistroval žiadosť, oznámil žiadateľovi, čo treba doložiť, vrátane príslušných stanovísk a geometrických plánov. Pokiaľ sa žiadatelia neozývajú, oddelenie správy majetku ich vyzýva, lebo bez úplných podkladov žiadosť nie je možné riešiť. Konkrétni žiadatelia sa ozvali v novembri 2006, no prvé pracovné rokovanie, kde boli zaradené odpredaje, je toto.

p. Knapík - Uzavrel rozpravu a dal slovo návrhovej komisii.

p. Derján - Mestské zastupiteľstvo v Košiciach podľa  § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj nehnuteľnosti – pozemku, časť parc. č. 265/1 (diel č. 1 a 2), spolu s  výmerou 634 m2, trvalý trávnatý porast  v k. ú. Košické Hámre vo  vlastníctve mesta  Košice  pre: Jarmilu Mikulkovú   za cenu 150,- Sk/m2. 

Hlasovanie č. 31: za 43, proti 1, zdržal sa 1.

-----     -----     -----

52. Odpredaj pozemku v k.ú.  Ružín pre JUDr. Miloslava Gregu

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa  § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti – pozemku,  časť parc. č. KN-E č. 990/5 ( parc. č. KN-C č. 237/1 ) s výmerou 114 m2, zastavaná plocha v  k. ú. Ružín vo  vlastníctve  mesta  Košice  pre: JUDr. Miloslava Gregu za cenu 22 800,- Sk.

Hlasovanie č. 32: za 44, proti -, zdržal sa 1.

-----     -----     -----

53. Odpredaj pozemku v k.ú.  Ružín pre  Ruženu Kozákovú

p. Knapík - Nakoľko sa do rozpravy nikto neprihlásil, dal slovo návrhovej komisii.

p. Derján - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľnosti – pozemku, časť parc. KN-E č. 990/5 ( parc. KN-C č. 237/2 ) s výmerou 76 m2, zastavaná plocha    v  k. ú. Ružín vo  vlastníctve  mesta  Košice  pre:Ruženu Kozákovú za cenu          15 200,- Sk.

Hlasovanie č. 53: za 45, proti -, zdržal sa 1.

-----     -----     -----

54. Odpredaj pozemku a budov v areáli vojenských kasární kpt. Jaroša 
      na Kukučínovej ulici

p. Knapík - Materiál prešiel poradnými orgánmi. Na rokovanie mestského zastupiteľstva 
bol navrhnutý ešte v novembri, no vtedajšie poslanecké kluby neodporúčali o ňom rokovať. Išlo hlavne o výšku ceny. Jedná sa o majetok, ktorý bol delimitovaný štátom na mesto. V minulom roku bola vypísaná súťaž, ktorá mala isté parametre. Z tejto súťaže vzišiel návrh na víťaza, s ktorým sa už rokovalo. Výsledkom spoločných jednaní je tento návrh. 

V rozprave vystúpili:

p. Boritáš -  V úvode svojho vystúpenia prečítal pozmeňujúci návrh na uznesenie:
Mestské zastupiteľstvo v Košiciach v súlade s platnými zákonmi, všeobecne záväznými platnými predpismi a súťažnými podkladmi na obchodnú verejnú súťaž o najvhodnejší návrh na uzavretie zmluvy na realizáciu zámeru využitia bývalých vojenských kasární kpt. Jaroša na Kukučínovej ulici v Košiciach - bod 16.5.
a/ Ruší verejnú obchodnú súťaž o najvhodnejší návrh na uzavretie zmluvy na realizáciu zámeru využitia bývalých kasární  kpt. Jaroša na Kukučínovej ulici v Košiciach.
b/ Neschvaľuje odpredaj nehnuteľností v areáli bývalých kasární kpt. Jaroša na Kukučínovej ulici v Košiciach.
c/ Žiada vyhlasovateľa súťaže mesto Košice, zastúpené primátorom mesta Košice Ing. Františkom Knapíkom, zrealizovať všetky potrebné legislatívno-právne kroky súvisiace so zrušením predmetnej obchodnej verejnej súťaže. 
Dôvodom je, že navrhované riešenie objektu bývalých kasární kpt. Jaroša na Kukučínovej ulici v Košiciach nie je pre mesto Košice dostatočne výhodné.

p. Berberich - Tlmočil stanovisko komisie cirkví, ktorá tento materiál tiež prerokovala na 
svojom rokovaní a neodporúča odpredaj tohto objektu aj z dôvodu činnosti, ktorá sa tam teraz vykonáva.

p. Dittrich - Debaty okolo tohto objektu sa skutočne vedú veľmi dlho a má taký dojem, že 
by bolo vhodné vysvetliť aj ostatným poslancom, ktorí neboli bezprostredne účastní rôznych debát, zmysel odpredaja týchto kasární, prípadne neodpredaja.
Na rokovaní sú prítomní zástupcovia firmy, ktorá chce odkúpiť tieto kasárne. Požiadal, aby im bolo udelené slovo a navrhol, aby sa o tom hlasovalo.

p. Knapík - Tiež si myslí, že firma, ktorá vyšla zo súťaže ako víťaz, by mala dostať slovo.
Pozmeňujúci návrh p. Boritáša dosť výrazne mení celý postup a spoločnosť by mala mať priestor, aby si mohla výhodnosť, či nevýhodnosť predaja obhájiť.

Hlasovanie č. 44 o procedurálnom návrhu p. Dittricha:
za 27, proti 3, zdržali sa 13.

p. Romaník - Predstaviteľ spoločnosti Istfield a konateľ akciovej spoločnosti WBS.
Spoločnosť Isfield je zastupujúcou spoločnosťou kapitálu, ktorého pôvod je z Ruskej federácie a zo Slovenska a vystupuje ako lokálny partner v danom projekte. Všetky projekty, ktoré robia na Slovensku so spoločnosťou Atlas realit strade, ktorá má sídlo v Londyne, ktorá je verejne obchodovateľným realitným fondom vlastniacim množstvo nehnuteľností v strednej aj východnej Európe, lebo je špecializovaná na tento región. Hodnota aktív tohto fondu prevyšuje miliardu euro. Na Slovensku zatiaľ majú dva projekty, rozpracovaných je viacero. Jedným zo spoločných projektov sa týka Mlynskej bašty a najväčšie projekty majú v Bratislave, kde v minulom roku kúpili od štátu 66 hektárov pôdy pri Bratislave. Pravdepodobne to bol najväčší obchod s pozemkami na Slovensku a cena prevyšovala 910 miliónov korún.
Stručne opísal celú históriu, názory a pocity spoločnosti z celej situácie. Upriamil pozornosť na fakt, že súťaž bola vypísaná v auguste - septembri 2006 a k tejto veci sa stretávajú 8.3.2007. Spoločnosť má na tento účel fixované zdroje, ľudí na základe súťaže, ktorá úspešne trvá už ôsmy mesiac, kedy odznel návrh, aby bola zrušená. To je na krátke zamyslenie k tejto téme. Súhlasí, že právne je to čisté a v poriadku, len konštatuje fakty, ktoré rezonujú v spoločnosti, ktorá sa jej zúčastnila. 
V rámci podmienok danej súťaže napísali to, čo bolo reálne možné v tejto súťaži uviesť. Je tu strašne veľa nedorozumení a zvláštnych vyjadrení, ktoré sa im dostávajú na stôl a nútia ich, aby na to reagovali. Právne situácia s kasárňami kpt. Jaroša je taká, že v územnom pláne je to vedené ako zeleň. Pre investora je to kľúčové. Je síce pekné, že sú tam kasárne, budovy - právne je to zeleň. Tým chce povedať, že podľa súčasného územného plánu hodnota pozemkov je nula, ak nechcú zakladať parky, čo nechcú. Dali mestu slušnú ponuku, kde má mesto stále obrovské páky v rukách pre daného investora, lebo zase od mesta závisí, ako zmení ten územný plán. V ich projekte vzhľadom na danú skutočnosť, nie sú žiadne relevantné regulatívy, o ktoré by sa mohli opierať. preto vo svojom zámere sa venovali hlavne tomu, aby tieto regulatívy nejakým spôsobom spomenuli a navrhli, akým spôsobom by mal byť územný plán zmenený. Celý ich zámer vychádzal zo štúdie z jednej z najväčších  marketingových spoločností na analýzu trhu. Určili parametre, čo by bolo najzaujímavejšie na tomto území umiestniť. Svoj zámer nemala ani s ničím porovnať, lebo žiadne novopostavené byty európskeho štandardu v centre mesta sa nestavali, ani nestavajú. Zatiaľ nevie o žiadnom reálnom investorovi, ktorý by to na takej úrovni plánoval. Takže išlo tu iba o odhad. To bol prvý problém, s ktorým sa museli vysporiadať, ale napriek tomu si povedali, že vzhľadom na nedostatok takýchto rezidenčných priestorov v meste, vzhľadom na umiestnenie daného územia, ktoré je veľmi blízko centra a vo veľmi peknej lokalite, sú tam veľmi pekné stromy, z ktorých sa dá vytvoriť mestský parčík, doporučili, aby to územie bolo riešené ako celá štvrť, kde by bolo ideálne dokúpiť budovy, ktoré sa nenachádzajú v tomto odpredávanom majetku a časť z nich patrí Ministerstvu vnútra SR, lebo len tým sa utvorí ucelená štvrť. Táto štvrť by polyfunkčne mohla riešiť celé územie. Bolo by tam bývanie, drobné prevádzky, služby, malé obchodíky, parčík, vzniklo by ucelené územie. Prínos pre mesto: vzniklo by ucelené územie, ktoré by vyzeralo inak, ako zvyšok mesta. Získalo by tak čiastočne tvár európskeho mesta a naväzovalo by sa tým na už schválené projekty Auparku a polyfunkčného centra pri Nemocnici ako aj Steel arény.
Navrhnuté regulatívy komisia koniec koncov schválila a podľa ich informácií veľkou väčšinou. Zastavanosť je 30 %-tná, výškovou skladbou sa prispôsobujú okolitému priestoru, čo je bežný štandard. To sú kvantitatívne ukazovatele, ktoré sa pri tvorbe tohto projektu žiadali. Do detailnejšieho riešenia nezachádzali, lebo najprv sa musí zmeniť regulačný plán. Bolo by nezmyselné nakresliť, ako to tam presne bude vyzerať, nakoľko o tom území vedia veľmi málo a nie je im známa presná predstava mesta o stvárnení tohto územia. Jeho osobný názor i názor firmy je, že by bolo veľkou škodou, keby to územie ostalo v tom stave, v akom je teraz, lebo užívatelia priestoru sa začnú prispôsobovať súčasnému nelichotivému vzhľadu a vznikne tam „sociálna“ štvrť a blízko centra mesta môže vyrásť nejaké geto. To je ich odhad situácie.
O tom viedli aj rozpravy s primátorom mesta, ktorý im aj dnes ráno vyjadril podporu a potvrdil, že je to dobrý návrh a predložené riešenie je rozumné.
Počul rôzne argumenty ohľadom toho, aké problémy bude mať mesto. Odznela aj pripomienka ohľadom užívania priestorov. On sa o skutočnosti, že je tam útulok a mesto nemá zatiaľ náhradné priestory, dozvedel až včera. Aj v tom však môžu byť k mestu ústretoví a využiť kontakty s pánom Ing. Cyrilom Korpesiom a poskytnúť účelovo a zmluvne arcidiecéznej charite 5 mil. Sk v prípade, ak by bol tento projekt schválený. Berú to ako gesto mestu, aby to nevyznelo, že sa jedná o chamtivú spoločnosť, ktorej konaním by mal niekto utrpieť ujmu. To nie je ich cieľom a zmyslom. Oni sú však obchodníci a nie sú schopní vyriešiť všetky sociálne problémy mesta. Prihlásili sa do riadne vypísanej súťaže, ktorú vyhrali. Oni sa sami nevyhlásili za víťazov, urobila to komisia mesta. Odvtedy 8 mesiacov čakajú na oficiálne ukončenie tejto súťaže a zrazu sa dozvedá, že oficiálnym ukončením bude verdikt, že táto súťaž vlastne nebola. Je im to ľúto a ťažko mu k tomu ešte niečo povedať. 
Snáď ešte k Mlynskej bašte, lebo to sú argumenty, ktoré visia vo vzduchu. Mlynskú baštu nekúpili pred x rokmi. Obchod sa uskutočnil pred rokom a pol. Treba si uvedomiť, že je to pamiatkovo chránený objekt a je veľmi zložité ho spracovať. Majú určitú predstavu, čo s tým objektom robiť. Ideálna predstava je postaviť tam hotel, pričom samotná bašta - veľmi pekná a cenná budova - by bola základňou hotela, bola by tam umiestnená recepcia, vstupná hala. Tempo riešenia nezávisí  však od nich.. Musia rokovať s množstvom inštitúcií vrátane Pamiatkového úradu, Útvaru hlavného architekta mesta, kde boli dohodnutí na určitých riešeniach do momentu, keď bol hlavný architekt mesta odvolaný a preto sú dnes v situácii „nula“. Majú urobenú statickú štúdiu, zameranie objektu, robí sa archeologicko - architektonický a historický prieskum. Tento prieskum vedie Dr. Kládek - odborník mesta. Dosť ho pobavilo vystúpenie p. Kládeka v televízii, kde povedal, že jeho názor bol nepredávať to. Pri osobnom rozhovore s ním sám bol prekvapený, ako to zostrihali, lebo on mal na mysli iba niektoré artefakty, ktoré treba uskladniť.
Uviedol to ako príklad, čo sa okolo ich aktivít deje. Pri Mlynskej bašte treba doriešiť posledné inštituciálne vyjadrenia a potom môžu začať stavať, lebo tiež tam majú fixované peniaze.- Počul aj názory, že to kúpili len preto, aby to draho predali. Je to tak, lebo Atlas reality strade založil fond v hodnote miliardy euro, aby v Košiciach kupoval pozemky, ktoré bude po zhodnotení draho predávať
Ospravedlnil sa za tón vystúpenia, ale ozaj je rozhorčený vývojom situácie, lebo negatívne stanovisko im malo byť oznámené po zasadnutí komisie. Aj argument, že nakoľko je obsadená jedna budova na 3,5 hektárovom území, tak sa celý ten komplex nepredá, lebo niet kde presunúť ľudí z tejto budovy.

p. Knapík - Chápe rozpoloženie zástupcov spoločnosti. Na upresnenie treba povedať, že
ak by nebol stotožnený s výsledkom komisie, tak by neakceptoval výsledok súťaže a súťaž by bola zrušená v septembri a neboli by pokračovali v ďalších rokovaniach. Nemôže, ani nechce  vnucovať svoju predstavu poslancom mestského zastupiteľstva a nemôže o tom ani sám rozhodnúť.

p. Boritáš - Vážia si tu prítomnú firmu i každého investora, ktorý tu príde, ale je právom 
mesta a jeho zástupcov zvážiť situáciu a rozhodnúť aj takým spôsobom, ako to urobil on formou pozmeňujúceho uznesenia. Mesto zvažuje, že toto nie je najvhodnejšie riešenie.

p. Romaník - Bol by nerád, keby bolo niečo brané osobne z jeho vystúpenia. Vysvetľoval
ich postoj ako súkromnej firmy, ktorá sa nijakým spôsobom nemieša do politiky, ale pokúša sa presadiť projekty, o ktorých si myslí, že majú zmysel, korektne a férovo v rámci pravidiel, ktoré boli stanovené vyhlasovateľom súťaže. Zúčastnila sa jej a stojí si za svojim.

p Mordeacheby - zástupca spoločnosti Stale Atlas pre strednú a východnú Európu. Spolu
s Ing. Romaníkom riadia projekty, ktoré sú realizované v rámci Slovenskej republiky. WBS, a.s. je dcérskou spoločnosťou ich spoločného konzorcia. Spoločnosť Atlas stade je realitným fondom s medzinárodnou pôsobnosťou a jeho akcie sú obchodované na londýnskej burze. Ich zámerom a cieľom je predovšetkým hľadať investičné príležitosti v oblasti rozvoja nehnuteľností v regióne strednej a východnej Európy. Ich špecifikáciou a charakteristickou črtou je, že sa púšťajú len do projektov, ktoré majú budúcnosť a ktoré sú veľké. Budujú projekty realitného charakteru v Poľsku - hotel Hilton vo Varšave, ktorý bude slávnostne otvorený v marci 2007 a 2000 bytových jednotiek je v štádiu realizácie. Zdôraznil, že nie  sú spoločnosťou, ktorá by nakupovala pozemky, alebo nehnuteľnosti, vyčkávala a po istom čase ich predala, sú spoločnosťou, ktorá kupuje pozemky s cieľom zhodnotiť v podobe nejakého realitného projektu.
V rámci Slovenskej republiky majú spomínaný veľký projekt v bratislavskej novej štvrti. Ďalšie veľké rozpracované projekty sú v Maďarsku a v Rumunsku. Celková hodnota ich projektov sa pohybuje na úrovni 1 miliardy euro. Sú serióznou spoločnosťou a v podmienkach Slovenskej republiky si vybrali holding Istfield Slovakia, ktorého považujú za seriózneho partnera, s ktorým by chceli v podmienkach Slovenskej republiky robiť veľké projekty.
Po návšteve Košíc považujú toto mesto za prvoradý cieľ svojich investícií. Vždy majú snahu robiť demografické projekty pre spoločnosť, pre lokálnu komunitu, aby v konečnom dôsledku napomáhali ďalšiemu rozvoju. Uvítali účasť na revitalizáciu areálu bývalých kasární kpt. Jaroša a výhra ich potešila a svoje zámery na realizáciu svojho projektu mysleli vážne. Na základe dlhoročných skúseností uistil prítomných, že mesto na realizáciu svojich plánov potrebuje nájsť silného partnera, ktorý by dokázal projekt nielen naplánovať, ale ho aj zrealizovať a dotiahnuť do úspešného konca. Uistil prítomných, že sú dostatočne silným partnerom, aby takýto projekt dokončili k plnej spokojnosti mesta.
Majú účasť aj na revitalizácii územia Mlynskej bašty, intenzívne na tom pracujú a snažia sa nájsť najoptimálnejšie riešenie. Potešilo ich, že Košice figurujú ako oficiálny kandidát kultúrneho mesta európskej únie. Sú šťastní, že im bolo umožnené podieľať sa na procese pretvárania imidžu mesta. Do  Košíc v poslednom čase prichádza mnoho medzinárodných spoločností, ani sú len jednou z nich a boli by radi, keby aj prostredníctvom tejto verejnej obchodnej súťaže dali zástupcovia mesta najavo, že sa oplatí prísť do Košíc. Oni by radi inplementovali svoj projekt do úspešného konca.

p. Drábik -  V prvom momente chcel prudšie reagovať na vystúpenie svojho kolegu, 
poslanca p. Boritáša, ktorý predniesol pozmeňujúci návrh, ale potom si povedal, že niet sa čo čudovať, že sa priamo na rokovanie mestského zastupiteľstva predkladajú také prevratné poslanecké návrhy, veď si stanovili, že na predkladaniu materiálov a zvlášť takých vážnych, ako je odpredaj majetku za 100 mil. Sk, by malo predchádzať prerokovanie v komisiách MZ a všetkých relevantných orgánoch. Nemyslel tým špeciálne komisiu cirkví, ale napr. Mestskú radu, majetkovú komisiu, finančnú komisiu. Zatiaľ sa k tomu totiž vyjadrila iba komisia cirkví, ktorá v tomto prípade nie je najkompetentnejšia. Zatiaľ kompetentné vyjadrenia nepočul. Požiadal aj primátora mesta, aby predniesol svoje stanovisko, rád by ho poznal, lebo sa stáva tradíciou, že najdôležitejšie materiály sa dávajú ad hoc na rokovanie a to sa mu nepáči. Je tu dosť poslancov, ktorých sa nikto nič nepýta, môžu sa akurát štatisticky pripojiť k tomu, čo sa na rokovanie podsunie. Osobne je mu jedno, či kasárne kúpi Ferko, Miško, Ďurko, alebo Paľko. Ide o to, že mesto vyhlásilo serióznu súťaž, stanovilo relevantné postupy. Ak súťaž nebola v poriadku, mala by sa relevantným postupom zrušiť. Ale toto, čo sa urobilo dnes, sa mu zdá riadnym fo - pa pre mesto Košice. 
Posledná poznámka je veľmi uštipačná. Neschválili si na ostatnom rokovaní, že Košice  chcú byť hlavným európskym mestom kultúry? Tak tento priestor práve z toho titulu  musí byť primerane využitý. Bezdomovci tam byť nemôžu, sociálne zariadenia tam byť nemôžu, tento priestor sa musí riešiť seriózne.

p. Blaškovičová - Participovala som na relácii, ktorú vyrábala slovenská televízia a aj 
vďaka nej som mala záujem vidieť ten priestor. Myslí si, že v takých prípadoch, ako sú kasárne kpt. Jaroša, lebo takých priestorov je v meste veľmi málo, tak by väčšina poslancov mala mať viac informácii. Kto by tam fyzicky prišiel a videl ten priestor, aký je obrovský a kde sa nachádza, aká je tá zeleň, o ktorej sa písalo, možno by si uvedomili to, čo ona, že tento obrovský priestor v centre mestskej časti. ktorá nemá vlastné srdce, že možno by bolo ideálny práve na tento účel. Možno by v prvom rade bolo treba porozmýšľať, ako by malo centrum tejto mestskej časti vyzerať. Až potom by  sa mali jednotliví kandidáti uchádzať o naplnenie tohto mestského projektu. Ten priestor je taký veľký, že by tam nemusela pôsobiť jedna firma, ale mohli by tam byť byty i sociálne zázemie. Je hlboko presvedčená, že odpredať taký obrovský priestor za 100 mil. Sk je veľmi, veľmi nevýhodné a nie čiastočne nevýhodné.
Podľa všetkých indícií táto súťaž bola neštandardná v tom, že vyhrala firma, ktorá podľa všetkého nedodržala podmienky vyhlásenej súťaže. Keby to nebola pravda, určite by nemali média dôvod túto súťaž rozmazávať a spochybňovať. To je aj dôvod, prečo sa prikláňa k návrhu p. Boritáša, aby sa dnes tento odpredaj neschválil.

p. Jutka - Spýtal sa pracovníkov Magistrátu, či vyhlásená súťaž a s tým súvisiace 
podmienky nemôžu mať negatívny dopad na mesto a či už určený viťaz súťaže nemôže uplatniť nejaké právne kroky voči mestu.

p. Halenár - Ako člen komisie dopravy a výstavby  vystúpil s diskusným príspevkom
na rokovaní komisie a o tomto bode sa aj hlasovalo. Predpokladá, že predseda komisie vystúpi s výsledkom hlasovania. 
To, čo povedali nádejní investori, je vecou hlbokého zahanbenia pre manažerov tohto mesta, aj pre poslancov. Ak má prísť investičný boom, ktorý spomínal primátor mesta p. Knapík, obáva sa, že toto je tá najhoršia cesta, aby ho Košice dosiahli.
Mesto nedáva zadanie pri dôležitých projektoch. Je to jedno, či ide o zákon o meste Košice, alebo o dôležité pozemky takmer v strede mesta. Investor to tu teraz jasne povedal. Ako má robiť, keď nemá zadanie? Sú tu rôzne vysvetlenia, prečo nejestvuje žiadne zadanie. Nechce sa púšťať do žiadnych špekulácií. Výsledok je, že jeden investor na realizáciu Auparku čaká 2,5 roka na zmenu územného plánu, druhý investor čaká 8 mesiacov len na schválenie súťaže.
Na webovej stránke mesta v oblasti „investičné príležitosti“, je tam jediná vec a to Pereš. Aj toto je dôkaz, že mesto nemá jasnú koncepciu veľkej investičnej výstavby. Tých príčin je niekoľko. V prvom rade je to Útvar hlavného architekta a stav územného plánu. Je mu to veľmi ľúto a nevie, či nie sú peniaze, alebo chýbajú ľudia, alebo výsledky rôznych prieskumov ležia v šuflíkoch, že územný plán nie je priebežne aktualizovaný.
Ďalším možným problémom je proces schvaľovania v mestskom zastupiteľstve. Je hrubou chybou, ak sa najprv predáva pozemok a následne sa vyžaduje od mestského zastupiteľstva zmena územného plánu. Ako bolo konštatované pracovníkom ÚHA na komisii, zmena územného plánu od zadania trvá asi 5 mesiacov. Treba si túto dobu porovnať s čakacou dobou pre Auparku, ktorá sa pretiahla na 2,5 roka.
Ďalšou príčinou je malý tlak z komisií MZ. Zdá sa mu, že komisie pracujú príliš pasívne a čakajú na to, čo sa im predloží. Kvalita manažerov - to je toto, čo tu je. Videl ešte námestníka p. Knapíka, ako za čias primátora komunistu Trebuľu, hlasoval za odpredaj pozemkov  Auparku len tak, bez toho, žeby bolo jasné, k čomu to bude slúžiť. Dnes v pozícii primátora, nepoučený a neberúci do úvahy všetky tie peripetie, ktoré sprevádzajú Aupark, opäť predáva pozemok, dokonca ho schvaľuje, podporuje predaj pozemku a následne sú tlaky na mestské zastupiteľstvo, aby zmenilo územný plán podľa priania investora, čo je celkom logické. 1k bude schválený pozmeňujúci návrh poslanca Boritáša, malo by sa to chápať aj ako čiastočné vyjadrenie nedôvery primátorovi p. Knapíkovi.
Súčasne si myslí, že jednou z ďalších príčin je, že nie sú zverejnené podmienky súťaží pri takýchto veľkých projektoch. Jednou z najvážnejších vecí, ktorá bola v sľube poslanca je, že sa budú starať o zveľaďovanie majetku mesta. Kto si myslí, že pozemok, ktorý je klasifikovaný ako zeleň nemá inú cenu, než pozemok, ktorý je klasifikovaný na priemyselnú výstavbu. Ak je v dôvodovej správe napísané, že pozemok je v územnom pláne plánovaný na zeleň a je tam nejaká suma určená súdnym znalcom, tak toto považuje za hrubú chybu manažerov, ktorí takto mesto pripravujú o desiatky miliónov korún len tým, že pozemok nie je preklasifikovaný na ten účel, ktorému by mal slúžiť.

p. Knapík - Upozornil na dohodu o dĺžke trvania diskusného príspevku.

p. Halenár - Primátor p. Knapík v roku 2006 stiahol z programu mestského zastupiteľstva 
predaj týchto pozemkov v hodnote 79 mil. Sk, pretože vznikli nejaké pochybnosti    o regulárnosti súťaže. Bola teda táto súťaž regulárna? 

p. Hlinka - Priestor sa nachádza v MČ Košice - Juh. Niektoré námety, ktoré boli dávané
v rámci vyhlasovania tejto obchodnej verejnej súťaže pre uchádzačov súviseli  s objektmi a vzrastlou zeleňou, ktoré sa tam nachádzajú. Podľa jeho názoru sú niektoré budovy vhodné na adaptáciu, modernizáciu, samozrejme so zmenou účelu využitia. Podotkol, že v tomto prípade Magistrát mesta zanedbal niektoré dôležité detaily. Napríklad pri všetkých predošlých odpredajoch nehnuteľností, ktoré mali dnes, ale aj inokedy, na programe dňa, nebolo žiadané, ani nebolo dané stanovisko ÚHA a musí povedať aj to, že ani MČ Košice - Juh nebola oslovená, aby oficiálne za seba dala stanovisko. Myslí si, že keď je tu debata o odpredaji 10, 12. 18 m2, tam to až tak nevadí, no pri takej vážnej veci, pri takej veľkej ploche by sa odborné a samosprávne funkcie nemali opomínať. 
K meritu veci - tento predložený materiál sa nejaví ako dostatočne výhodný pre mesto Košice, preto odporučil aj kolegom poslancom, aby pri hlasovaní zvážili všetky pre a proti a rozhodli veľmi uvážene.

p. Kočiš - Kto konečne povie, čo je pre mesto výhodné? Bojí sa, že dlhodobo nikto. Mesto 
zabúda na ÚHA, sústavne sa mu ukladá sťahovanie, kapitálovo je poddymenzovaný, nevytvárajú sa mu podmienky pre jeho prácu.
Odhlasovaním pozmeňujúceho uznesenia sa ukáže všetkým, že vedenie, poslanci nevedia toto mesto manažovať. Vychádza mu to z toho, že boli stanovené podmienky súťaže asi takto: povedzte nám, čo tam máme urobiť, povedzte nám, koľko peňazí za to môžeme chcieť a záver je taký, že sa tu skonštatuje, že toto, čo nám cez verejnú súťaž účastníci povedali, to pre mesto nie je dobré. 
Ďalej - súťaž bola legálna, bol určený výherca, s výsledkom sa stotožnil aj primátor mesta, čo deklaroval aj tým, že predložil tento materiál na hlasovanie. Firma deklarovala, že má peniaze, že chce investovať a čaká.
Dokedy sa bude s tou i ďalšími firmami takto jednať?
Z toho všetkého mu vychádza, že  zástupcovia mesta sú nekompetentní, neseriózni, boja sa investorov a za všetkým vidia podvod.
Má chápať, že ten útulok, ktorý je umiestnený v kasárňach kpt. Jaroša má vyššiu cenu ako 100 mil. Sk?

p. Pajtaš - Vyjadril sa k materiálu ako predseda komisie dopravy a výstavby. Komisia 
neodporúča schváliť odpredaj areálu bývalých kasární kpt. Jaroša na Kukučínovej ulici. Vážne pripomienky boli vznesené zo strany všetkých diskutujúcich a to hlavne k ponúknutej cene, ako aj k samotnému predaju. Ide o predčasný krok. Najprv je potrebné schváliť územný plán, resp. regulačný plán pre predmetnú lokalitu v súlade so záujmami mesta a až následne pristúpiť k prípadnému hľadaniu investora a potom to odpredať.
V prípade, ak mesto nebude mať schválený územný plán všetky projekty takéhoto typu budú sprevádzané rovnakými problémami ako ten, ktorý dnes riešime. Mesto nemá vzorec pre ocenenie mestských pozemkov. Mestské pozemky sa dnes predávajú zvláštnou metódou oceňovania, ktorú dodnes nepochopil a keď si pozrel, za aké ceny sa pozemky predávali v predchádzajúcom bloku odpredajov, tak tam boli také ceny, že vôbec nevie odhadnúť, akým spôsobom boli tieto ceny robené.

p. Buraš - Všetko čo tu bolo povedané, súvisí s cenami aj s tým, čo sa deje v okolí.
Včera sa zúčastnil prezentácie renovácie vojenských kasární v mestečku Hanmenden v Dolnom Sasku, kde historický komplex objektov kasární bol renovovaný na nové obytné zóny vysokej kvality a vysokého štandardu, pritom košické kasárne vyzerajú hodnotnejšie.
Súťaž bola vyhlasovaná v období, keď tu sedelo 80 poslancov. Dnes je tu 50 poslancov a z toho je 20 nových. Vnáša to aj iný pohľad na rovinu, v ktorej to všetko prebieha a keď sa orná pôda v priľahlých častiach mesta predáva po 1.500,- Sk, tak je skutočne na zváženie, či v centre mesta táto suma, táto hodnota je pre mesto prijateľná. Je tiež členom komisie dopravy a výstavby a tam bolo povedané, že zmena regulačného plánu je otázkou času a akonáhle sa plán zmení, zdvihne sa aj cena pozemku. V tomto prípade sa dá veľmi ľahko vypočítať, že o akú sumu by mesto prišlo.

p. Halenár - Reagoval na poznámku p. Kočiša, čo je výhodné pre mesto. Naozaj je 
výhodné pre mesto veľmi dôležité stanoviť transparentne a prehľadne pravidlá hry, aby to investor vedel vopred. Nemôže sa potom stať, žeby sa zopakovalo také vystúpenie, aké mal p. Romaník. Priznal sa, že sa mu to nie veľmi dobre počúvalo.
K cene pozemku - od p. Romaníka zaznelo, že cena pozemku je nula. Nerozumie potom, prečo ho znalec ohodnocuje raz 79 mil. Sk, dnes je to ohodnotené na 85 mil. Sk a čo je najdôležitejšie, tento znalecký posudok sa viaže k pozemku, ktorý je klasifikovaný ako zeleň. Toto vidí ako hrubú chybu manažerov mesta, že pozemok, ktorý sa nachádza 300 m od Auparku, ktorý môže mať úplne inú cenu, keď bude zverejnený na internete ako pozemok pre investície.

p. Gamcová - Opäť bola prekvapená, ako vždy, keď p. Boritáš predniesol úplne 
kontraverzný návrh na riešenie daného problému. Pamätá si, ako bývala poslankyňa, že mestské zastupiteľstvo schválilo zámer odpredať tento pozemok a zaviazalo primátora mesta vypísať obchodnú verejnú súťaž. Vtedy nielen ona, ale väčšina z 80 poslancov  hlasovali za. Zaujímalo by ju, ako vtedy hlasoval p. Boritáš, keď dnes predložil niečo úplne iné. Keby každé hlasovanie malo aj nejakú právnu zodpovednosť tak by sa poslanci úplne inak stavali k problémom, ktoré sú predkladané na prerokovanie mestskému zastupiteľstvu.
Dnes sa jej zdá veľmi nezodpovedné rušiť súťaž, na ktorú sa spoločnosti pripravili, museli predložiť náležitosti, ktoré určite nestáli málo času a čo môže mať aj nejaké právne dôsledky, ak sa dnes schváli uznesenie, že sa všetko ruší. Aj Slobodné fórum malo zástupcu v komisii, ktorá mohla prehodnotiť podmienky. Vie, že predstavitelia Slobodného fóra mali výhrady k tomu, že jedno zo závažných kritérií chýbalo a to cena pozemku. Vtedy na to upozorňovali. Napriek tomu súťaž prebehla a komisia vyhlásila víťaza. Osobne si myslí, že dnes by primátor mesta mal dodržať svoje slovo, žeby mal dbať na to, aby sa zvýšila zamestnanosť obyvateľov tohto mesta a že by to mala byť jedna z hlavných priorít, lebo dnes je veľmi veľa nezamestnaných ľudí, ktorí čakajú na ponuku práce. Tiež si myslí, že finančné posilnenie rozpočtu a náväznosť na 100 mil. Sk nie je malá. Požiadala predsedu finančnej komisie, že v prípade zrušenia celej súťaže, rozpočet, ktorý bol schválený v prvej časti II. mestského zastupiteľstva, nie je viazaný na 100 mil. Sk, ktoré sa očakávajú od predaja tohto majetku. Chcela by počuť aj predstaviteľa ÚHA, že aký je dnes znalecký posudok na tento pozemok. Treba si uvedomiť, že na pozemku sa nachádzajú budovy, ktoré nepatria do vlastníctva mesta, ale patria Colnej správe a tieto záležitosti sa ešte budú musieť vysporiadať a daná firma s tým bude mať ešte nemalé starosti. Poslanci by odpovede na tieto otázky mali poznať, aby sa vedeli kompetentne rozhodnúť.

p. Hojer - Cena pozemku odvíjajúca sa od zaradenia pozemku do územného plánu sa líši 
v tomto prípade o 642,- Sk/m2. V prípade kasární je tento pozemok vedený ako verejná zeleň a podľa znalca je cena za m2 1.176,- Sk. Pozemok a Smetanovej ulici pod budovou MÚ MČ Košice - Juh je vedený ako pozemok stavebný a jeho cena podľa znalca je 1.818,- Sk/m2. Z toho vyplýva ten rozdiel 642,- Sk. Pri výmere pozemku kasární je rozdiel v cene 22 mil. Sk. Je to informácia pre poslancov, aby sa vedeli rozhodnúť.

p. Cengel - Rozpočet nerátal s týmto príjmom, táto suma nie je v rozpočte zahrnutá.

p. Weiser - Diskusia k tomuto bodu bola pomerne vyčerpávajúca, preto predniesol návrh 
na ukončenie rozpravy.

Hlasovanie č. 35 o procedurálnom návrhu: 
za 33, proti 1, zdržali sa 8.

p. Knapík - Pri prednesení návrhu na ukončenie diskusie bol prihlásený ešte jeden 
poslanec, takže mu dal slovo.

p.  Rusnák - Pokiaľ si dobre pamätá, mesto vyhlásilo súťaž na zámer, na realizáciu 
zámeru využitia týchto kasární, čo sa dnes javí ako chyba. Cena nebola predmetom podmienok vyhlásených mestom Košice pre túto súťaž a zrejme mala byť. Viackrát bolo povedané a on tiež zdieľa ten názor, že by mali prestať s vyhlasovaním súťaží na pozemky mesta, kde nie je pripravené územie s jasnou víziou, čo by tam malo byť. Pokiaľ nie je územný plán zmenený tak, aby predmetné územie pri vyhlásení súťaže bolo pripravené na realizáciu, do súťaží by sa nemalo ísť. Aby to bolo korektné aj voči firmám, ktoré sa súťaže zúčastnili, bolo by vhodné, keby sa celý proces naštartoval od začiatku.
p. Knapík - Reagoval na niektoré pripomienky, ktoré v rozprave odzneli. Je to vážna téma.
Územie má svoju hodnotu kultúrnu , do istej miery aj historickú a hlavne rozvojovú. Ja zaujímavé a určite by nebolo vhodné, keby to prešlo cez tento schvaľovací orgán len tak, žeby sa o to ani neškrtlo. Je v poriadku, že sa o tom diskutuje, že sú tu rôzne názory. V danom čase sa o tomto majetku rozhodlo takto. Pozemok sa mohol v predstihu pripraviť Ale vtedy sa kritéria stanovili tak, aby sa posudzoval zámer. Neodmietal by to plošne, že je to zlý manažerský ťah a že to bolo nesprávne rozhodnutie. Súhlasí, že to mohlo byť ináč nastavené a teraz treba niesť zodpovednosť. Ak sa z veci poučia, tak je to dobre.  Druhá vec sa dotýka súťaže. Odzneli tu stanoviská aj otázky, ktoré smerovali k regulárnosti súťaže.  Ak by boli pochybnosti, tak by sa dnes o tomto bode nerokovalo. Preveroval situáciu a veci boli tak, že obidvaja účastníci súťaže podmienky splnili. Záver bol taký, že sa bude rokovať o forme. Toto, čo je na stole, je výsledkom rokovania, ktoré prebehlo od polovice septembra do začiatku januára, kedy prichádzalo do úvahy niekoľko riešení. Nebola ani jednoznačne zadefinovaná forma, že mesto to odpredá. Mohol to byť dlhodobý prenájom, resp. spoločný projekt. Spoločnosť na rokovaniach prezentovala, že chce nehnuteľnosti odkúpiť a takéto podmienky sa vyrokovali. Treba sa s tým vyrovnať a povedať, či za týchto podmienok to mesto chce, alebo nechce. vyriešiť. Druhou vecou je, že jednou z podmienok bola informácia, ktorá pri končiacom zastupiteľstve odznela, že dohodnutá cena sa rovnala znaleckému posudku plus nejakých 5 mil. Sk za výmenníkovú stanicu bola považovaná za nedostatočnú.
Treba zobrať do úvahy všetky východiskové informácie a o veci rozhodnúť. Už na začiatku povedal, že ak by nebol presvedčený, že je to návrh výhodný pre mesto, tak by to nepredložil na rokovanie. Zámery a možnosti môžu byť aj iné a je to v rukách mestského zastupiteľstva, ktoré spolu s vedením mesta sa môžu dohodnúť na iných podmienkach, na iných možnostiach. Ak sa povie, že najprv sa zmení územný plán a až potom sa bude hovoriť o využití priestoru, tak sa to bude musieť rešpektovať. Zaznel tu aj hlas mestskej časti s pripomienkou, že tiež nemali možnosť sa k tomu vyjadriť a možno majú svoje predstavy. Treba si to ujasniť a treba zobrať do úvahy aj fakt, že keď sa o tomto rozhodovalo a celá súťaž sa uzatvárala, tak bol koniec volebného obdobia a poslanci nechceli v tak vážnej záležitosti rozhodnúť. Preto je tu tých 8 mesiacov. Ale v samospráve je to tak a s podobnými problémami a argumentáciou sa vyrovnáva aj štát, tak isto sa to verejne pertraktuje a tak isto sú rôzne názory.
K problematike stanovovania cien - už nejaký čas v tejto rokovacej miestnosti strávil a zo začiatku mal taký istý názor, no uistil poslancov, že to má svoj vnútorný systém. Referát predaja majetku postupuje v zmysle pravidiel, ktoré rešpektovalo predchádzajúce zastupiteľstvo a verí, že ich bude rešpektovať aj toto. Ak bude oprávnená požiadavka, tak sa zmenia. Vždy je základom znalecký posudok a následne komisia, ktorá odpredaje posudzuje, má možnosť sa k tomu vyjadriť a v konečnom dôsledku sa o cene rozhoduje na tomto zastupiteľstve. Súťaže sú jednou z foriem, stanovia sa podmienky, kde je jediným kritériom cena, niet potom o čom pochybovať.

p. Matoušek -  Pozorne vypočul primátora mesta a musí uznať, že veľkosť človeka je aj 
o tom, keď si vie priznať chybu. Tak isto by sa malo správať aj toto mestské zastupiteľstvo a svojim hlasovaním priznať svoju chybu. V poslaneckom zbore je 50 názorov, primátor rozhoduje sám. Kým sa to všetko ujednotí, trvá to nejaký čas. Poprosil tých, ktorí skutočne investovali veľa času do prípravy z jednej i z druhej strany  ešte o istú dávku trpezlivosti a určite sa nájde prijateľný spôsob riešenia aj tejto situácie.

p. Jutka - Nepočul odpoveď na otázku, či to môže mať nejaké právne následky. Bola 
súťaž vyhlásená s tým, že vyhlasovateľ súťaže si vyhradil právo súťaž zrušiť? Nakoľko predkladateľom materiálu je p. Čečko, vyzval ho, aby aj on povedal svoj názor. 

p. Halenár - Pán primátor povedal, že možno sa mal zmeniť územný plán a z toho usúdil, 
že primátor nepochopil, o čom je tu debata. Zmena územného plánu, ako to už bolo číselne podporené aj hlavným kontrolórom, znamená priame peniaze len cez znalecký posudok. Treba to ešte inak povedať? Pozemok na zeleň je inak ohodnocovaný, ako stavebný pozemok pre investorov. Keď poslanci majú zveľaďovať majetok mesta, treba dopredu zaviesť riadne a prehľadné pravidlá hry. Ak sa to bude robiť ako doteraz, je to najlepšia cesta k zlému riešeniu.
Predsedom komisie na výber najlepšieho zámeru bol zámeru bol námestník primátora p. Čuňo, členmi námestník primátora p. Čečko, riaditeľ MMK p. Sabol, architekt Malinovský, poslanci: p. Zika - SF, p. Frajt - SMER, p. Čižmárová - NEKA, p. Laskovský - SDKÚ, p. Boritáš - KDH.

p. Knapík - Možno je ťažšie chápavý, ale vyhradil si právo na názor a prezentáciu. Málo 
ľudí je dokonalých a všetci sa o tú dokonalosť snažia. A tiež nie je potrebné na všetko reagovať a preto p. Halenárovi v tomto prípade neudelil slovo.

p. Čečko - V podmienkach súťaže bola zmienka o možnosti zrušenia verejnej obchodnej 
súťaže. Treba však rešpektovať rozhodnutie mestského zastupiteľstva ako najvyššieho orgánu v meste.

p. Knapík - Nakoľko už neboli ani faktické poznámky, odovzdal slovo návrhovej komisii.

p. Rusnák  - Návrhová komisia dostala jeden pozmeňujúci návrh od poslanca p. Boritáša.
Mestské zastupiteľstvo v Košiciach v súlade s platnými zákonmi, všeobecne záväznými platnými predpismi a súťažnými podkladmi na obchodnú verejnú súťaž o najvhodnejší návrh na uzavretie zmluvy na realizáciu zámeru využitia bývalých vojenských kasární kpt. Jaroša na Kukučínovej ulici v Košiciach - bod 16.5. 
a/ Ruší verejnú obchodnú súťaž o najvhodnejší návrh na uzavretie zmluvy na realizáciu zámeru využitia bývalých kasární  kpt. Jaroša na Kukučínovej ulici v Košiciach.
b/ Neschvaľuje odpredaj nehnuteľností v areáli bývalých kasární kpt. Jaroša na Kukučínovej ulici v Košiciach.
c/ Žiada vyhlasovateľa súťaže mesto Košice, zastúpené primátorom mesta Košice Ing. Františkom Knapíkom, zrealizovať všetky potrebné legislatívno-právne kroky súvisiace so zrušením predmetnej obchodnej verejnej súťaže. 

p. Gamcová - Faktická poznámka. Upozornila, že podľa nej časť b/ odporuje uzneseniu, 
ktoré mestské zastupiteľstvo schválilo už v minulom roku, kedy sa schválil zámer. Ten sa musí zrušiť uznesením, nielen neschválením odpredaja v časti b/. Je to právne rozporuplné.

p. Knapík - Vyhlásil 5 minútovú prestávku, aby sa to po právnej stránke preverilo.
	Po jej uplynutí dal slovo p. Boritášovi, aby vystúpil s faktickou poznámkou.

p. Boritáš - Ako predkladateľ pozmeňujúceho návrhu a po porade s právnym oddelením,
urobil vo svojom návrhu malú úpravu. Prečítal preto ešte raz navrhované uznesenie.
Mestské zastupiteľstvo v Košiciach v súlade s platnými zákonmi, všeobecne záväznými platnými predpismi a súťažnými podkladmi na obchodnú verejnú súťaž o najvhodnejší návrh na uzavretie zmluvy na realizáciu zámeru využitia bývalých vojenských kasární kpt. Jaroša na Kukučínovej ulici v Košiciach - bod 16.5.
a/ neschvaľuje odpredaj nehnuteľností v areáli bývalých kasární kpt. Jaroša na Kukučínovej ulici v Košiciach,
b/ ukončuje obchodnú verejnú súťaž o najvhodnejší návrh na uzavretie zmluvy na realizáciu zámeru využitia bývalých kasární kpt. Jaroša na Kukučínovej ulici v Košiciach,
c/ žiada vyhlasovateľa súťaže Mesto Košice, zastúpeného primátorom mesta 
Košice   Ing. Františkom Knapíkom, zrealizovať všetky potrebné legislatívno-právne kroky súvisiace s ukončením predmetnej obchodnej verejnej súťaže.

p. Knapík - Odznel pozmeňujúci návrh, ktorý reagoval na faktickú poznámku. Odovzdal 
slovo návrhovej komisii.

p. Rusnák - Prečítal pozmeňujúci upravený návrh na uznesenie, ktorého predkladateľom 
	je p. Boritáš.
Mestské zastupiteľstvo v Košiciach v súlade s platnými zákonmi, všeobecne záväznými platnými predpismi a súťažnými podkladmi na obchodnú verejnú súťaž o najvhodnejší návrh na uzavretie zmluvy na realizáciu zámeru využitia bývalých vojenských kasární kpt. Jaroša na Kukučínovej ulici v Košiciach - bod 16.5.
a/ neschvaľuje odpredaj nehnuteľností v areáli bývalých kasární kpt. Jaroša na Kukučínovej ulici v Košiciach,
b/ ukončuje obchodnú verejnú súťaž o najvhodnejší návrh na uzavretie zmluvy na realizáciu zámeru využitia bývalých kasární kpt. Jaroša na Kukučínovej ulici v Košiciach,
c/ žiada vyhlasovateľa súťaže Mesto Košice, zastúpeného primátorom mesta 
Košice Ing. Františkom Knapíkom, zrealizovať všetky potrebné legislatívno-právne kroky súvisiace s ukončením predmetnej obchodnej verejnej súťaže.

Hlasovanie č. 36: za 39, proti 4, zdržali sa 2.

p. Knapík - V tejto chvíli poprosil spoločnosť WBS, a.s., aby nevidela Košice v čiernom,
myslí si, že priestor na realizáciu zámerov, ktoré boli prezentované v ich vstupe bude, mesto bude predkladať svoje zámery, ktoré budú presnejšie vyprecizované. Na realizáciu aktivít budú čakať aj kasárne, aj iný priestor. Je tu asanačné pásmo aj iné lokality a verí, že aj keď toto neprešlo, za iných podmienok bude možné uchádzať sa o realizáciu investičných zámerov.

-----     -----     -----

55. Odpredaj pozemkov v k.ú.  Stredné mesto pre Jána Tomáša a manželku Máriu

p. Knapík - Nakoľko sa do rozpravy nikto neprihlásil, dal slovo návrhovej komisii. 

p. Rusnák - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľností v MČ Košice – Staré mesto, pozemky parc. č. 2067/2, 2067/4, 2067/5, 2068/4 a 2068/5 s celkovou výmerou 159 m2 v k.ú. Stredné mesto vo vlastníctve mesta Košice pre : 
Jána Tomáša  a   manželku  Máriu  za  minimálnu cenu  3660,- Sk/m2. 

Hlasovanie č. 37: za 44, proti 1, zdržal sa 1.

-----     -----     -----

56. Odpredaj pozemkov v k.ú.  Terasa pre Magdalénu Prešovskú

p. Knapík - Nakoľko sa do rozpravy nikto neprihlásil, dal slovo návrhovej komisii. 

p. Rusnák - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľností – pozemkov časť parc. č. 4680/1 ( novovytvorená parcela č. 4680/907)  s  výmerou 81 m2 a parc. č. 4680/740 s výmerou 57 m2  v k.ú. Terasa vo  vlastníctve mesta  Košice pre: Magdalénu Prešovskú za cenu 138 450,- Sk. 

Hlasovanie č. 38: za 45, proti 1, zdržal sa -.

-----     -----     -----

56/1 Personálne otázky  - doplnenie komisií Mestského zastupiteľstva v Košiciach
        a školských rád

p. Petrvalský - Z komisie školstva, športu a mládeže pri MZ navrhol 
1. odvolať člena neposlanca  Ing. Emanuela Olšavského 
2. zvoliť za členov neposlancov .Mgr. Luciu Grubaľovú, Mgr. Ivana Vydru.
    PaedDr. Ondreja Vilnera, PhDr. Mareka Mryglota, RNDr. Ľubomíra Račka,
    Máriu Orosovú, Mgr. Evu Gašparovú.

p. Filipko - Ako predseda komisie národnostných menšín pri MZ predložil návrh členov 
poslancov p. Eeriku Dolnú a p. Mikuláša Čečka.
	Členovia neposlanci:: Ing. Jozef Hadbavník, Štefan Pejčev, Timea Fáber,
	Mgr. Anna Koptová, Ing. Anton Glezgo, 	Mária Bicková, Juraj Magur,
MUDr. Ivan Kolín, MUDr. Dagmar Takácsová, Natália Dostovalová,
Štefan Čabala, Ing. Ladislav Gööz, Terézia Hajasová, Mgr. Viktor Szabó,
Vojtech Galo, Attila Ádám.

p. Olejník - Ako predseda komisie životného prostredia, verejného poriadku a ochrany 
zdravia pri MZ predniesol návrh na členov neposlancov: Mgr. Peter Petrivaldský,
Ing. arch. Anna Mareková, prof. MUDr. Andrej Jenča, CSc., 
Ing. Jana Vargová, PhD., Ing. Darina Čižmárová, RNDr. Vladimír Stano, 
Dr. Ing. Ján Vaščák, MUDr. Oľga Šabíková, Kornélia Betáková, Ing. Ján Štefan,
Ing. Peter Drenčák, Ing. Michal Kočiš, Ing. Silvia Gaberová, Tibor Smolnický.

p. Dittrich - Vystúpil s prosbou o pomoc. Do komisie sociálnej a bytovej pri MZ sa 
doteraz rôznymi cestami prihlásilo okolo 40 ľudí. Je obrovský problém vybrať z tohto množstva ľudí tých, ktorí by sa chceli venovať bytovej a sociálnej problematike, že si to netrúfa urobiť sám. Predložil preto návrh na uznesenie. Mestské zastupiteľstvo žiada predsedov poslaneckých klubov, aby predložili návrh na 4 členov neposlancov sociálnej a bytovej komisie, z toho 2 pre bytovú problematiku, 2 pre sociálnu problematiku.

p. Berberich  - Ako predseda komisie cirkvi pri MZ doplnil členov neposlancov tejto 
komisie:
Vladislav Klein, Mgr. Ondrej Kolárovský, Ladislav Duna, Karol Kačmáry,
František Ujlaky, Ing. Ladislav Baločko, 	Ing. Michal Kočiš, František Matik,
Albín Zontak.

p. Buraš -  Predniesol návrh členov neposlancov do komisie regionálneho rozvoja 
a cestovného ruchu pri MZ:
Peter Prokop, Ing. Jozef Horkay, Ing. Mikuláš Sabo, Ing. Peter Herman,
Ing. Ladislav Štefanovič.

p. Petrvalský - Má doplnenie aj do školských rád pri zariadeniach, kde zriaďovateľom je 
Školský úrad a postom je to uznesenie na doplnenie miestnych poslancov, ktoré dostal od jednotlivých mestských častí. Zoznamy odovzdal návrhovej komisii.

p. Pajtáš - Ako predseda komisie dopravy, výstavby  pri MZ navrhol za člena komisie 
poslanca  Stanislava Kočiša a  členov neposlancov:  Miroslav Paľa, Ján Polák, Juraj Gungl, Patrícia Čekanová, Dušan Kisucký, Ladislav Bruňák, Július Dučai, Vincent Jutka,Ladislav Krokker, Gabriel Kovary, Slavomír Pavelčák, Darina Kočanová, Ernest Basty, Štefan Bial, Pavol Olejník, Victor Forrai, Andrej Dobranský, Peter Genčúr, Ladislav Lancoš, Tibor Szucs, Ladislav Olexa, Hana Jakubíková, Drahoslav Grejtovský , Barrtolomej Gergely, Peter Pásztor, Jaroslav Zembja, Vladimír Krištof.

p. Balún - Navrhol členov neposlancov do komisie kultúry pri MZ:
PaedDr. Uršula Ambrušová, Stanislav Majza, Viktor Bleha, Maroš Paloga,
Marek Béreš, Ing. Peter Kolár, Mgr. Peter Himič, Mgr. Július Klein, 
Michal Repovský, Jozef Olajoš, Mária Kobezdová, Emil Spišák, Jozef Fila.

p. Knapík - Nakoľko sa do rozpravy už nikto neprihlásil, odovzdal slovo návrhovej 
komisii. 

p. Rusnák - Najrv prečítal návrhy na obsadenie členov komisií mestského zastupiteľstva.
Mestské zastupiteľstvo v Košiciach podľa § 15 ods. 2 zákona SNR č. 369/1990 Zb. o obecnom zriadení v znení neskorších predpisov, § 6 ods. 2 písm. ab) a § 11 ods. 2 Štatútu mesta Košice odvoláva z komisie školstva, športu a mládeže pri MZ člena neposlanca  Ing. Emanuela Olšavského 
Volí Mgr. Luciu Grubaľovú, Mgr. Ivana Vydru, PaedDr. Ondreja Vilnera,
PhDr. Mareka Mryglota, RNDr. Ľubomíra Račka, Máriu Orosovú
Mgr. Evu Gašparovú za členov neposlancov komisie školstva, športu a mládeže pri mestskom zastupiteľstve v Košiciach.

Hlasovanie č. 39: za 43, proti -, zdržal sa 1.

p. Rusnák - Mestské zastupiteľstvo v Košiciach podľa § 15 ods. 2 zákona SNR č. 
369/1990 Zb. o obecnom zriadení v znení neskorších predpisov, § 6 ods. 2 písm. ab) a § 11 ods. 2 Štatútu mesta Košice volí
a/ za členov poslancov komisie národnostných menšín pri MZ Eriku Dolnú 
a Mikuláša Čečka.
b/ za členov  neposlancov komisie národnostných menšín pri MZ Ing. Jozefa Hadbavníka, Štefana  Pejčeva, Timeu Fáber, 	Mgr.Annu Koptovú, Ing. Antona Glezgu. Máriu Bickovú, Juraja Magura, MUDr. Ivana Kolína, MUDr. Dagmar Takácsovú, Natáliu Dostovalovú, Štefana Čabalu. Ing. Ladislava Gööza, Teréziu Hajasovú, Mgr. Viktora Szabó, Vojtecha Galu, Attilu Ádáma.

Hlasovanie č. 40: za 43, proti -, zdržal sa -.

p. Rusnák - Mestské zastupiteľstvo v Košiciach podľa § 15 ods. 2 zákona SNR č. 
369/1990 Zb. o obecnom zriadení v znení neskorších predpisov, § 6 ods. 2 písm. ab) a § 11 ods. 2 Štatútu mesta Košice volí za členov komisie životného prostredia, verejného poriadku a ochrany zdravia pri MZ:
Mgr. Petera Petrivaldského, Ing. arch. Annu Marekovú, prof. MUDr. Andreja Jenču, CSc., Ing. Janu Vargovú, PhD., Ing. Darinu Čižmárovú, RNDr. Vladimíra Stana, Dr. Ing. Jána Vaščáka, MUDr. Oľgu Šabíkovú, 	Kornéliu Betákovú, 
Ing. Jána Štefana, Ing. Petra Drenčáka, Ing. Michala Kočiša, Ing. Silviu Gaberovú,
Tibora Smolnického.

Hlasovanie č. 41: za 43, proti -, zdržal sa -.

p. Rusnák - Mestské zastupiteľstvo v Košiciach podľa § 15 ods. 2 zákona SNR č. 
369/1990 Zb. o obecnom zriadení v znení neskorších predpisov, § 6 ods. 2 písm. ab) a § 11 ods. 2 Štatútu mesta Košice volí za členov neposlancov komisie cirkví pri MZ:
Vladislava Kleina, Mgr. Ondreja Kolárovskkého, Ladislava Dunu, Karola Kačmáryho, Františka Ujlakyho, Ing. Ladislava Baločku, Ing. Michala Kočiša,
Františka Matika, Albína Zontaka.

Hlasovanie č. 42: za 44, proti -, zdržal sa -. 

p. Rusnák - Mestské zastupiteľstvo v Košiciach podľa § 15 ods. 2 zákona SNR č. 
369/1990 Zb. o obecnom zriadení v znení neskorších predpisov, § 6 ods. 2 písm. ab) a § 11 ods. 2 Štatútu mesta Košice volí za členov neposlancov komisie regionálneho rozvoja a cestovného ruchu pri MZ: Petra Prokopa, Ing. Jozefa Horkaya, Ing. Mikuláša Saba, Ing. Petra Hermana, Ing. Ladislava Štefanoviča-
Hlasovanie č. 43: za 42, proti -, zdržal sa 1.

p. Rusnák - Mestské zastupiteľstvo v Košiciach podľa § 15 ods. 2 zákona SNR č. 
369/1990 Zb. o obecnom zriadení v znení neskorších predpisov, § 6 ods. 2 písm. ab) a § 11 ods. 2 Štatútu mesta Košice volí 
a/ za člena poslanca komisie dopravy a výstavby pri MZ v Košiciach 
Ing. Stanisslava Kočiša,
	b/ za členov neposlancov komisie dopravy a výstavby pri MZ:
Miroslava Paľu, Jána Poláka, Juraja Gungla, Patríciu Čekanovú, Dušana Kisuckého, Ladislava Bruňáka, Júliusa Dučaia, Vincenta Jutku, Ladislava Krokkera, Gabriela Kovaryho, Slavomíra Pavelčáka, Darinu, Kočanovú, Ernesta Bastyho. Štefana Biala, Pavla Olejníka, Victora Forraia, Andreja  Dobranského, Petra Genčúra, Ladislava Lancoša, Tibora Szucsa, Ladislava Olexu, Hanu Jakubíkovú, Drahoslava Grejtovského, Bartolomeja Gergelyho, Petra Pásztora, Jaroslava Zembju, Vladimíra Krištofa.

Hlasovanie č. 44: za 42, proti -, zdržal sa -.

p. Rusnák - Mestské zastupiteľstvo v Košiciach podľa § 15 ods. 2 zákona SNR č. 
369/1990 Zb. o obecnom zriadení v znení neskorších predpisov, § 6 ods. 2 písm. ab) a § 11 ods. 2 Štatútu mesta Košice volí za členov neposlancov komisie kultúry pri MZ: 
PaedDr. Uršulu Ambrušovú, Stanislava Majzu, Viktora Blehu, Maroša Palogu, Mareka Béreša, Ing. Petra Kolára, Mgr. Petra Himiča, Mgr. Júliusa Kleina,
Michala Repovského, Jozefa Olajoša, Máriu Kobezdovú, Emila Spišáka, Jozefa Filu, 

Hlasovanie č. 45: za 41, proti -, zdržal sa -.

p. Rusnák - Mestské zastupiteľstvo v Košiciach podľa § 6 ods. 2 písm. ad) Štatútu mesta 
Košice a § 25 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, v zmysle vyhlášky 0MŠ SR č. 51/2000 Z. z. o školskej samospráve deleguje zástupcov Mesta Košice do Rady škôl a školských zariadení, ktorých  sídlom je mesto Košice a zriaďovateľom je Krajský školský úrad týchto členov:
Odborné učilište, Alejová 6 - Vladimír Habiňák
	Redukačný domov pre deti a mládež, Bankov 15 - Jermila Sobotová
	Špeciálna základná škola, Inžinierska 24 - Helena Matyasová
	Špeciálna základná škola, Odborárska 2 - Márie Firkalová
	Diagnostické centrum pre deti, Opatovská cesta 101 - Pavol Lehotský
	Špeciálna základná škola, Rovníková 11 - Miroslav Capulič
	Špeciálna základná škola, Vojenská 13 - Juliána Guzlejová
	Gymnázium M.R. Štefánika, L. Novomeského 4 - Ivan Šulek
	
Hlasovanie č. 46: za 44, proti -, zdržal sa -.

p. Rusnák - Mestské zastupiteľstvo v Košiciach podľa § 6 ods. 2 písm. ad) Štatútu mesta 
Košice a § 25 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, v zmysle vyhlášky MŠ SR č. 51/2000 Z. z. o školskej samospráve deleguje zástupcov Mesta Košice do Rady škôl a školských zariadení, ktorých  zriaďovateľom je mesto Košice:
Základná škola, Kežmarská 28 - Eduard Buraš, Mária Pachová
Základná škola,  Petzvalová 4 - Ľubica Froncová, Peter Varga
Základná škola, Považská 12 - Peter Drenčák, Stanislav Kočiš
Základná škola, Slobody 1 - Margita Adamčíková, Ladislav Bruňák
Základná škola, Kežmarská 30 - Katarína Metzgerová, Mária Sarková
Základná škola, Trebišovská 10 - Igor Jutka, Jana Siladiová
Základná škola, Abovská 36 - Mária Takáčová, Iveta Lendacká
Základná škola, Gemerská 2 - Ľubomír Demský, Beáta Dzuríková 
Základná škola, Požiarnická 3 -  Ladislav Herman, Eva Vinceová
	Základná škola, Staničná 13 - Dušan Kysucký, Vladimír Habiňák
	Základná škola, Užhorodská 39 - Štefan Biala
	Základná škola, Rehoľná 2 - Mária Sarková, Eva Vinczeová
	Základná škola, Podjavorinskej 1 - Marián Krajňák, Štefan Feňovčík
	Základná škola, Myslavská 401 - Jana Siladiová
	Základná škola, Bukovecká 17 - Albert Harvan, Peter Vaľko
	Základná škola, Jenisejská 22 - Marián Gáll
Základná škola, Poľov - Mária Birošová
Základná škola, Polianska 1 - Róbert Moško
Základná škola, Drábova 3 - Agáta Gravčičová
Základná škola, Janigova 2 - Alexander Hudák
Základná škola, Lechkého 1 - Valéria Vasiľová
Základná škola, Starozagorská 8 -  Ingrid Dobošová
Základná škola, Belehradská 21 -  Peter Kovaľ, Uršula Ambrušová
Základná škola, Bruselská 18 - Mikuláš Sabo, Alexander Korda
Základná škola, Juhoslovanská 2 - Ľubica Kozáková, Marián Bednarčík
Základná škola,  L. Novomeského 2 - Ernest Básti, Lýdia Guzlejová
Základná škola, Škultétyho 10 - Peter Beňo, Lýdia Guzlejová
Základná škola, Košice - Šaca, Mládežnícka 3 -  Michal Ďurík, Ladislav Pastorek
Základná škola, Želiarska 4 - Jozef Lengyel, Milan Perháč
Základná škola, Fábryho 44 - Eduard Valkovský, Milan Stramba
Základná škola, Charkovská 1 -  Martin Sopko, Ivan Šulek
Základná škola, Krosnianska 2 - Peter Prokop, Monika Urbanová
Základná škola, Krosnianska 4 - Jozef Čurlej, Milan Perháč
Základná škola, Maurerová 21 - Bartolomej Gergely, Monika Urbanová
Základná škola, Postupimská 37 - Jozef Andrejčák, Milan Stramba
Centrum voľného času Technik, Orgovánová 5 -  Milan Stramba
Centrum voľného času Domino, Popradská 86 - Oľga Kántorová
Materská škola, Bernolákova 14 - Dušan Drotár
Materská škola, Hronská 7 - Kamila Habiňáková
Materská škola, Humenská 51 - Barbara Blanárová
Materská škola, Ipeľská 10 - Ján Jakubov
Materská škola, Kežmarská 46 - František Lizák
Materská škola, Moldavská 23 - František Hrubý
Materská škola, Muškátová 7 - Adrián Weiszer
Materská škola, Nešporová 28 - Mikuláš Čečko
Materská škola, Petzwalova 2 - Ľubomír Kukura
Materská škola, Šafárikova 4 - Radovan Molčan
Materská škola, Trebišovská 11 - Slavomír Baník
Materská škola, Zuzkin Park 2 - Jana Vargová
Materská škola, Barca, Hečkova 13 - Pavol Ďurica
Centrum voľného času, Kórejska 1 - Dušan Kisucký
Materská škola, J. Žižku 4 - František Ujlaki
Materská škola, Miškovecká 20 - Marta Kučerová
Materská škola, Oštepvá 1 - Peter Múdry
Materská škola, Palárikova 22 - Patrícia Čekanová
Materská škola, Smetanova 11 - Helena Gergelyová
Materská škola, Turgenevova 38 - Peter Cirbes
Materská škola, Turgenevova 7 - Stanislav Vibranský
Špeciálna jazyková škola, Užhorodská 8 - Daniel Adamkovič
	Základná umelecká škola, Jantárova 6 - Milan Kyjovský
	Materská škola, Kadlubská 1 - Marcela Ľašová
	Materská škola, Krásna n/Hornádom - Peter Fedor
	Materská škola, Čordákova 17 - Marta Sányiová
	Materská škola, Hemerkova 26 - Július Pallér
	Materská škola, Cottbuská 34 - Alžbeta Bukatová
	Materská škola, Dénešova - Alica Cinculová
	Materská škola, Húskova 45 - Iveta Zelinková
	Materská škola, Poľná 1 - Štefan Daňko
	Materská škola, Hrebendová 14 - Tibor Gábor
	Materská škola, Za priekopou - Vincent Kelbel
	Materská škola, Dneperská 8 - Miriam Medvecová
	Materská škola, Družicová 5 -  Mária Jokeľovál
	Materská škola, Galaktická 9 - Ján Fendek
	Materská škola, Jenisejská 24 - Ján Gál
	Základná umelecká škola, Irkutská 1 - Gabriela Kurucová
	Materská škola, Poľov - Marek Výrostko
	Materská škola, Park mládeže 4 - Martin Balčík
	Materská škola, Belehradská 6 - Danka Bozogáňová
	Materská škola, Budapeštianska 1 - Katarína Harangozóová
	Materská škola, Budapeštianska 3 -  Mária Borovská
	Materská škola, Čínska 24 -  Peter Karabáš
	Materská škola, Havanská 26 - Danica Nagyová
	Materská škola, Juhoslovanská - Jana Slánnová
	Materská škola, Šebastovce - Janka Šoffová
	Centrum voľného času Mikádo - Ivan Šulek
	Materská škola, Jaltská 33 - Peter Prokop
	Materská škola, Kalinovská 9 - Vladimír Potemra
	Materská škola, Lidické Námestie 18 - Vladimír Potemra
	Materská škola Ovručská 14 - Peter Varga
	Materská škola - Povstania českého ľudu 11 - Helena Furiková
	Materská škola, Zupkova 37 - Juliána Guzlejová

Hlasovanie č. 47: za 42, proti -, zdržal sa 1.

-----     -----     -----

57. Rôzne

p. Halenár - Príspevok má tri body - demokracia, hluk a rokovací poriadok.
Oznámil svojim kolegom, že svoj mandát pociťuje mierne inak a bol by nerád, keby sa sloboda slova na tomto mestskom zastupiteľstve narúšala všelijakými výkrikmi. Tým istým kolegom nevadí porušovanie rokovacieho poriadku keď je vyhlásená 5 minútová prestávka a namiesto nej je 20 až 25 minútová prestávka, alebo porušovanie rokovacieho poriadku tým, že sa rokovanie nezačne presne podľa začiatku určeného v pozvánke.
Náčelník mestskej polície tu nie je, ale možno si prečíta zápisnicu. Hluk, ktorý vychádza z diskotéky Iskra už prekročil všetky únosné medze. Je to na sídlisku KVP, preto vyzval aj starostu KVP poslanca Rusnáka, aby začal veľmi rázne a efektívne kroky. Od tretej hodiny rannej do pol štvrtej a niekedy aj dlhšie je 250 bytov dlhé roky terorizovaných ľuďmi, ktorí si nestačili dopovedať všetko na diskotéke. Navrhol náčelníkovi mestskej polície, aby pri ukončení diskotéky bola mestská polícia. Navrhol starostovi MČ Košice - Sídlisko KVP, aby riadne poučil majiteľa budovy a prevádzkovateľa diskotéky o VZN o hluku a čistote.
Rokovací poriadok - aj dnes bol svedkom niekoľkonásobného porušenia rokovacieho poriadku. Vyzval primátora mesta, aby bol v tom presný, lebo znižuje autoritu nielen svoju, tak autoritu mestského zastupiteľstva. Po ukončení diskusie a pred hlasovaním už nie je možné dať slovo niekomu, aby pozmenil svoj návrh. To sa stalo v prípade poslanca Boritáša. Chcel tým povedať, že navrhol pracovníčke organizačného referátu, keďže ide o pravidlá hry, ktoré si schválilo samo mestské zastupiteľstvo, aby sa našli citlivé body, aby sa rokovací poriadok buď zmenil, alebo aby sa dodržiaval. Ak sa budú robiť zmeny, navrhol zvážiť, prečo je nutná 30-dňová doba na vyhotovenie zápisnice z rokovania poslancov, keď existujú mestá, kde im na to stačí 7 dní. Ide o to, že sa stráca akási aktualizácia.

p. Knapík - Nakoľko sa už nikto neprihlásil, uzavrel bod rôzne.

-----     -----     -----

	Program II. rokovania mestského zastupiteľstva sa vyčerpal. Primátor mesta Košice Ing. František Knapík oznámil, že 3 rokovanie mestskej rady je pre jej členov plánované 15.3.2007 a ďalšie 5.4.2007. Nasledujúce III. rokovanie mestského zastupiteľstva sa uskutoční 26.4.2007.
	Nakoľko 8. marec je Medzinárodným dňom žien, pogratuloval prítomným dámam.
	Týmto vyhlásil II. rokovanie Mestského zastupiteľstva v Košiciach za ukončené.

           RNDr. Milan Sabol						Ing. František  Knapík
riaditeľ Magistrátu mesta Košice					primátor mesta Košice

Zápisnica vyhotovená 29.4.2007
Zapisovateľka: Mária Lapšanská

Overovatelia zápisnice:

Ing. Peter Bajus			....................................	Podpísal dňa ......................

Mgr. Art. Ľubica Blaškovičová	....................................	Podpísala dňa ....................

O b s a h :

1	Úvod, k programu rokovania
3	Informácia o plnení uznesení
4	Informácia o činnosti primátora mesta Košice
6	Správa hlavného kontrolóra mesta Košice
12	Správa o činnosti Mestskej polície Košice 
16	Informácia o projektovej príprave polyfunkčného objektu AUPARK
22	Informácia o projektovej príprave polyfunkčného súboru Nemocnica II
25	Informatívna správa o príprave projektu kandidatúry mesta Košice na Európske 
hlavné mesto kultúry 2013 k 20.2.2007
27	Pravidlá poskytovania účelových prostriedkov mestským častiam mesta Košice
30	Pravidlá hospodárenia s rozpočtovými prostriedkami na reprezentačné 
a propagačné účely mesta Košice
31	Zosúladenie právnych pomerov príspevkovej organizácie Bytový podnik mesta 
Košice
33	Rozpočet mesta Košice na roky 2007 – 2009
47	Návrh na realizáciu opráv miestnych komunikácii formou PPP projektov 
na rok 2007
48	Dotácie z rozpočtu mesta v zmysle VZN mesta Košice č.76 o poskytovaní dotácií
49	Správa o stave a štruktúre dlhovej služby mesta Košice
50	Informatívna správa o výsledku kontroly hospodárenia v meste Košice vykonanej 
Najvyšším kontrolným úradom Slovenskej republiky
52	Zmeny Rokovacieho poriadku Mestskej rady v Košiciach
53	Návrh na prerušenie II. rokovania mestského zastupiteľstva
53	Záväzné pravidlá pre zloženie výberových komisií Mestského zastupiteľstva 
v Košiciach
54	VZN mesta Košice o určení názvu ulíc „Ku hájovni" a „Vrchná"
55	VZN mesta Košice o erbe a vlajke Mestskej časti Košice – Juh
55	Vymenovanie zástupcu Mesta Košice do združenia CASSOVIAINFO
56	Rámcová obsahová náplň rokovaní Mestského zastupiteľstva v Košiciach
na I. polrok 2007
57	Cena mesta Košice
61	Pokračovanie  II. rokovania Mestského zastupiteľstva v Košiciach 8.3.2007
61	Správa o realizácii koncepcie riešenia problémov bývania v lokalitách  
s vysokou koncentráciou osôb ohrozených sociálnym vylúčením
63	Správa o činnosti komisie mestského zastupiteľstva na ochranu verejného  
záujmu pri výkone funkcií verejných funkcionárov
64	Interpelácie poslancov
67	Dopyty, informácie a vysvetlenia
68	Kúpa pozemkov v k.ú. Jazero na výstavu komunikácie „ Slanecká cesta"
74	Kúpa pozemkov v k.ú. Čermeľ pre stavbu „Cyklistický chodník Čermeľská cesta"
75	Kúpa pozemku v k.ú. Južné mesto pre majetkovoprávne vysporiadanie pozemku 
na výstavbu prepojovacej komunikácie Popradská - Gemerská
75	Kúpa pozemkov v k. ú. Severné mesto pre stavbu „Križovatka Kostolianska – 
Národná trieda – Vodárenská – Pod Hradovou"
76	Zmluvné prevody nehnuteľného majetku mesta v užívaní fyzických a právnických osôb bez zmluvného vzťahu
76	Odpredaj nebytového priestoru a alikvotnej časti pozemku na ul.  Czambelova 4 pre Štefana  Kundráta  LYA
77	Odpredaj nebytového priestoru a alikvotnej časti pozemku na ul.  Hlinkova 29 pre Ing. arch. Miloša Leštáka IDA ATELIÉR
77	Odpredaj nebytového priestoru a alikvotnej časti pozemku na ul.   Hronská  8 pre MARTINEX SK, s.r.o
77	Odpredaj nebytového priestoru a alikvotnej časti pozemku na ul.  Komenského 71 pre ILaS COMPANY, s.r.o. 
78	Zmena  uznesenia MZ č. 856 zo dňa 25.8.2005 o odpredaji alikvotnej časti pozemku k nebytovému priestoru v objekte na ul. L. Novomeského 11
78	Odpredaj nebytového priestoru a alikvotnej časti pozemku na ul.  Mäsiarska 23 pre Michala Palka
78	Odpredaj nebytového priestoru a alikvotnej časti pozemku na ul. Rooseweltova 7 pre RNDr. Annu Harantovú – HANKA
79	Odpredaj nebytového priestoru a alikvotnej časti pozemku na ul.  Sokolovská 8 pre Alexandru Lukačkovú – COSMO
79	Odpredaj nebytového priestoru a alikvotnej časti pozemku na ul.  Uršulínska 2 pre Mgr. Pavla Sedláka – ŠPORTSERVIS
80	Odpredaj nebytového priestoru a alikvotnej časti pozemku na ul. Železiarenská  28 pre Milana Karaffu
80	Odpredaj nebytového priestoru a alikvotnej časti pozemku na ul. Železiarenská  28 pre Marcela Malčického – M.A.K.Y.
80	Odpredaj pozemkov v k.ú. Južné mesto pre Ing. Edmunda Capáka 
81	Odpredaj pozemku v k.ú. Letná pre firmu Titus, a.s.
82	Odpredaj pozemkov v k.ú. Nižná úvrať pre Jána Amricha 
82	Odpredaj  pozemkov v k.ú.  Severné mesto pre Ing. Petra Szekéra a manželku Máriu 
82	Odpredaj  spoluvlastníckého podielu 3/20 na nehnuteľnosti Vrátna 48 
pre Antona Majoroša
83	Odpredaj pozemku v k.ú. Stredné mesto pre Ing. Tibora Szucsa a Ing. Štefana Pachotu
83	Odpredaj pozemku v k.ú. Terasa pre žiadateľa AFFES, a.s.
84	Odpredaj pozemku v k.ú. Šaca pre Jozefa Lechnera a manželku Margitu
84	Odpredaj pozemku v k.ú. Šaca pre Jaroslava  Zambu
84	Odpredaj pozemku v k.ú. Južné mesto pre Mateja Mikulu a manželku Zitu
85	Odpredaj pozemku v k.ú. Južné mesto pre  Ing. Petra Popovca
85	Odpredaj pozemku v k.ú. Košické Hámre pre Jarmilu Mikulkovú
86	Odpredaj pozemku v k.ú.  Ružín pre JUDr. Miloslava Gregu
86	Odpredaj pozemku v k.ú.  Ružín pre  Ruženu Kozákovú
86	Ukončenie obchodnej verejnej súťaže o najvhodnejší návrh na realizáciu zámeru využitia bývalých vojenských kasární kpt. Jaroša na Kukučínovej ulici v Košiciach
100	Odpredaj pozemkov v k.ú.  Stredné mesto pre Jána Tomáša a manželku Máriu
100	Odpredaj pozemkov v k.ú.  Terasa pre Magdalénu Prešovskú
101	Doplnenie komisií Mestského zastupiteľstva v Košiciach, delegovanie zástupcov Mesta Košice do Rady škôl a školských zariadení v meste Košice, ktorých zriaďovateľom je Krajský školský úrad a delegovanie zástupcov Mesta Košice do Rady škôl a školských zariadení, ktorých zriaďovateľom je Mesto Košice
107	Rôzne
109 	Záver